
PENTRU TIMPUL PE CARE-L TRĂIM 


Compozitorii şi muzicologii se alătură cu toată 
fiinţa efortului constructiv al poporului nostru con- 
dus de Partid pe drumul înfloririi perpetue a Ko- 
mâniei; pe drumul consolidării păcii și cooperării în 
lume, Membrii Uniunii Compozitorilor, toţi slujitorii 
artei sunetelor ne inscrim în ritmul care cheamă 
cincinalul la întrecere cu sine însuși, ritm hărăzit 
să apropie pe plaiuri românești viitorul de prezent, 
unind ambele etape într-un singur ev aprins. 

Trăim în adevăr în România de astăzi — care sàr- 
bätoreste cu noi succese cea de a XXVIll-a ani- 
versare a Eliberării — o viaţă dinamică si intensă 
care nu-și află egal decit în dinamismul si în inten- 
sitatea marilor evenimente ale vieţii internationale. 
Materie vie, expresivă pentru sintezele pe care le-a 
făcut Conferinţa Naţională a Partidului și pe care le 
va face la jubileul unui sfert de veac aniversarea 
Republicii, marile împliniri ca si ceea ce mai avem 
de împlinit în economie si în cultură, în imperiul 
eticului si al esteticului sînt deopotrivă obiect de 
meditaţie, de gindire critică si de acţiune, de im- 
puls cutezător si de răspuns cu dăruire. 

Din acest febril șantier care ridicînd {ara se ridică 
pe sine, facem parte si noi compozitorii, muzicologii, 
toţi militantii pentru propàsirea muzicii românești. 
Urmîndu-si nestrimutatà holărirea de a da viaţă 
chemării Partidului, pătrunsă de conștiința räspun- 
derii sale în împlinirea destinului muzicii naţionale, 
Uniunea Compozitorilor, toţi muzicienii desfăşoară 
o susținută activitate pe planul imbogätirii creaţiei 
cu noi lucrări semnificative pentru timpul pe care-l 
sträbatem, pe planul cunoașterii si cintării realităţii 
ce ne înconjoară, pe planul fructificäri continue a 
muzicalitätii cu care este înzestrat poporul român, pe 
planul răspîndirii frumuseţilor artei în rîndurile largi 
ale poporului. Acesta este omagiul adus de noi Con- 
ferintei Naţionale a Partidului. 

În perioada care a trecut de la dezbaterea largă si 
însuşirea propunerilor Secretarului General al Parti- 
dului și a Documentelor Plenarei Comitetului Central 
al P.C.R. din 3—5 noiembrie 1971 privind imbunätä- 
tirea activităţii ideologice şi cultural-educative au 
sporit considerabil strădaniile noastre de a răspunde 
cerinţelor spirituale ale omului contemporan, făurito- 
rul societăţii socialiste multilateral dezvoltate. Actu- 
alul şantier de creaţie muzicală cuprinde multe lu- 
crări inspirate din viaţa si idealurile oamenilor 
muncii apartinînd diferitelor domenii de activitate, 
din realităţile satului; socialist, din preocupările si 
näzuintele tineretului, ostașilor. Viitoarea stagiune de 
concerte și de spectacole va pune în lumină noi cre- 
atii în genul operei și baletului, oratoriului şi canta- 
tei, simfoniei cu temă, cântecului patriotic si mobili- 
zator, muzicii ușoare care comunică un nobil mesaj 
etic, punînd toate în valoare talentul si măiestria 
compozitorilor din întreaga ţară. Concursul de cin- 
tece organizat pentru cinstirea Semicentenarului Uni- 
unii Tineretului Comunist, concursurile inițiate de 

Radio și Televiziune, de Ministerul Forţelor Armate, 
de Consiliul National al Pionierilor, s-au bucurat 
de asemeni de participarea compozitorilor. Ediţia din 
acest an a Festivalului de muzică ușoară de la Ma- 
maia s-a desfăşurat sub semnul aspiratiei de a realiza 
noi creații semnificative pentru sensibilitatea tineretu- 
lui educat în societatea noastră socialistă, 

O activitate mai intensă ca oricînd s-a desfășurat 
în domeniul adincirii relaţiilor dintre muzicieni si 
viaţa care palpită în uzine și fabrici, pe ogoare. Mem- 
brii Uniunii Compozitorilor au purtat dialoguri utile 
pentru lărgirea orizontului de creaţie, pentru adinci- 
rea dragostei și interesului oamenilor muncii faţă de 
valorile culturii muzicale. Din toamnă pînă astăzi am 
vizitat în capitală uzinele de pe platiorma „23 Au- 
gust“, Termocentrala ,,Bucuresti-Sud“, uzinele „Auto- 
buzul“, fabrica de confecţii „Tricodava“ iar în ţară 
orașul, portul și judeţul Constanţa, orașul Fetești cu 
unităţile de producţie pe care le cuprinde. Sustinem 
activitatea cercului de prieteni ai muzicii la uzinele 
„Republica“ şi „23 August“, sindicatul trustului de con- 
structii industriale al sectorului 4 Bucuresti, Casa de 
cultură a tineretului din Sibiu si pregătim înfiinţarea 
unor cercuri similare la Pitești, Slobozia si la uzinele 
„Griviţa Roşie“ din Capitală. Membrii Uniunii noastre 
au participat la înfiinţarea primei reuniuni corale 
din ţară „Înfrăţirea“ de la Topoloveni și contribuie la 
buna desfăşurare a activităţii Universitätilor Popu- 
lare, Caselor de cultură, formațiilor artistice de ama- 
tori, a Concursului coral televizat „Cinlare Patriei“. 
Colaborăm activ cu factorii vieţii culturale din jude- 
tele si oraşele ţării pentru organizarea unor festiva- 
luri locale de artă muzicală. Muzicologia noastră s-a 
angajat cu pasiune să realizeze volume de sinteză pri- 
vind probleme si aspecte ale dezvoltării culturii mu- 
zicale în anii Republicii. 

Un reviriment trebuie să aibă loc în domeniul spec- 
tacolului de operă si balet, de operetă si de teatru 
muzical, problemă care a format obiectul unei ample 
dezbateri organizată nu de mult de Consiliul Cul- 
turii si Educaţiei Socialiste în colaborare cu Uniunea 
Compozitorilor. Creaţia originală în aceste sectoare nu 
a reușit încă să abordeze la înălţimea dorită temele 
atît de puternice ale actualitätii, iar unele lucrări nu 
corespund nivelului artistic specific muzicii româ- 
nesti în ansamblu. O parte însemnată a repertoriului 
de muzică distractivă poartă încă amprenta influen- 
telor artei de minoră semnificaţie, realitate ignorată 
de critica noastră de specialitate. 

Sintem hotàriti să facem totul pentru a ridica pe o 
nouă treaptă aportul creator si pe tàrîm social-obstesc 
al tuturor membrilor Uniunii Compozitorilor contri- 
buind cu aportul specific la realizarea strălucitului 
program de prosperare multilaterală a României So- 
cialiste, expus în cadrul Conferinţei Naţionale a Par- 
tidului Comunist Român de Secretarul General, to- 
varăşul Nicolae Ceaușescu, și aprobat cu însufletire şi 
responsabilitate de intregul nostru popor. 

PUNCTE DE VEDERE 


Despre accesibilitate 


de ANATOL VIERU 


Accesibilitatea este inerentă operei de artă si 
decurge din însuși aspectul de comunicare al 
artei — tot așa cum inteligibilitatea este ine- 
rentă ştiinţei. 

Chiar si o artă initiaticä este accesibilă desi 
prin definiţie se apără de larga accesibilitate. 
O operă de artă poate avea provizoriu doi spec- 
tatori ; în spatele lor va sta însă virtuaimente 
întreaga lume. Atunci cînd auditorul și primul 
interpret al studiilor pentru pian ale lui Chopin 
fu Liszt, cele două persoane pot fi considerate 
ca începutul coloanei celor citeva mii de pia- 
nişti si a milioanelor de spectatori care aveau 
să guste aceste capodopere în secolul ce urma. 
Contele Razumovski, comandînd cvartete de 
coarde lui Beethoven si prezentindu-le în sa- 
loanele sale, avea sà le deschidă astfel drumul 
în lume. 

Eficienţa socială nu ţine neapărat de numä- 
rul spectatorilor ` cintecele luptâtorilor antifas- 
cisti din închisorile regimului burghezo-mosie- 
resc erau bunul unor grupuri sociale restrinse 
care aveau însă un dinamism social extraordinar. 

Accesibilitatea este deci inerentă operei de 
artă. Așa cum arăta Pascal Bentoiu într-un ar- 
ticol al său, ea decurge din substantialitatea 
artei ; ceea ce este substanţial își va găsi mai 
devreme sau mai tirziu o sferă de ascultători. 
Dimpotrivă, ceea ce este accesibil pentru un 
singur moment, nu-și găseşte doar prin accesi- 
biiitate substanţă ; insă această din urmă afir- 
matie ar trebui să fie bine studiată ; sint cazuri 
cînd factorul asociativ are un rol imens. În fapt, 
poporul francez este coautor al Marsiliezei ; 
valoarea acestui cintec si puterea de evocare 
nu vin numai din sunetele lui; el a fost spà- 
lat în sîngele revoluției, a fost trecut prin vu- 
ietul mulumilor, cäpätind astfel valoare de 
stindard ; ceea ce la Proust însemna declanșa- 
vea amintirilor printr-un element instantaneu 
asociativ, găsește prin muzică extindere socială ; 
valsurile lui J. Strauss în afară de frumuseţea 
lor imaculată şi de frivolitatea lor inocentă, 
ne reamintesc o Vienă feerică, nepăsătoare, care 
se întregeste si prin muzica lui Schubert si 
Brahms. Există factorul asociativ, însă impor- 
tanta lui nu trebuie exagerată ; el nu se substi- 
tuie mesajului artistic, dacă luăm fenomenul 
artistic în întreaga sa amploare; unele ex- 
periente individuale sau colective rămîn totuși 
restrinse faţă de masivitatea lumii spirituale a 
artei. 

Încrederea în accesibilitatea funciară a artei 
ne izbeste si în concepţia despre muzică a lui 
G. Enescu. Îndemnul adresat de el compozito- 

rilor : „fiţi sinceri în creaţia voastră“ este vă- 
zut de obicei ca impasibilitate faţă de inovaţie ; 
inovaţia trebuie să fie consecinţă si nu scop. 
Dar același îndemn este totodată şi impasibili- 
tate față de accesibilitatea operei de artă : fii 
sincer si talentat si atunci accesibilitatea operei 
va decurge din însăşi valoarea operei ; accesi- 
bilitatea nu este scop al artei ci consecinţă a ei. 

Aceste observatiuni converg în afirmarea ca- 
racterului inerent, inevitabil al accesibilitàtii 
operei de artă. E vorba de accesibilitate pe pla- 
nul ideal, platonic. În acest sens, valoarea şi 
accesibilitatea unei opere de artă sînt echiva- 
lente, accesibilitatea nefiind altceva decît va- 
loarea exprimată prin potenta ei socială, În 
fapt însă, lucrurile se complică. 


* 


Constatärile noastre nu duc la o neglijare a 
factorului accesibilitàtii, ci numai la evitarea 
fetisizärii lui. 

În practica istorică şi artistică, accesibilita- 
tea nu e întotdeauna un rezultat spontan, îne- 
rent, ci expresia unei griji speciale din partea 
artiștilor, instituţiilor ideologice, iar în vremu- 
rile moderne din partea instituţiilor ce-și pro- 
pun să difuzeze arta (impresari, radioteleviziuni, 
edituri, etc.). 

1) Artiştii au deseori, sub o formă sau alta, 
preocuparea accesibilitàtii : ei se gîndesc la in- 
terpretii care le vor cînta lucrarea ; se gindesc 
nu rareori la publicul căruia lucrarea dată se 
adresează. Tin seama de gustul publicului, iar 
în lucrările cu caracter de pledoarie, se stră- 
duiesc ca ideile lor să se transmită cu cît mai 
multă evidenţă publicului. 

Distincția dintre mai accesibil si mai putin 
accesibil se constată şi în termenul de muzica 
reservata. Concertele brandenburgice erau evi- 
dent mai accesibile decît Arta fugii ; Clavecinul 
bine temperat îşi propunea o accesibilitate de 
ordin pedagogic. Cu atît mai mare e bucuria 
să constati că în timp ce un număr imens de 
lucrări vrut-accesibile s-au ofilit fără remediu, 
multă muzică reservata în exemplarele ei cele 
mai speciale își dezvăluie o accesibilitate în 
permanentă creştere. 

Artistul clasic nu avea sentimentul unei tră- 
dări sau concesii atunci cînd ţinea seama de 
gustul publicului sau al comanditarului, (De 
altfel comanda acestuia avea de obicei res- 
trictii de termen, formație muzicală, remune- 
raţie ; mult mai putin restricţii estetice). Poate 
că asemenea resentimente l-au încercat pe 
Beethoven cînd a avut de răspuns exigențelor 
Operei din Viena, la montarea lui Fidelio ; de 
asemenea, cînd a scris lucrarea Victoria lui 
Wellington. În vremurile moderne fenomenul 
a devenit mult mai acut; ne putem închipui 
resentimentele lui Schönberg în perioada cînd 
a lucrat la Teatrul de operetă din Viena; de 
asemenea, repugnanta cu care compozitorii 
scriu uneori muzică de teatru, radio, film, tris- 
tul fenomen numit „muzică alimentară“... dar 
accesibilă. 


2) O grijă specială pentru accesibilitate o au 
marile mișcări spirituale, ideologice, care do- 
resc să influenţeze masele cu arma muzicii. 

Există o mare tradiţie a cîntecelor patriotice, 
în care valoarea intrinsecă a piesei trece pe pla- 
nul doi ` națiunea, prin istoria ei, devine crea- 
toare a cîntecului ; e adevărat că alte naţiuni 
nu mai resimt valoarea simbolică a acestor cîn- 
tece. 

Este normal ca mișcarea comunistă modernă 
să se preocupe de influențarea maselor. Inter- 
naționala, care s-a născut spontan, a fost trecută 
prin focul revoluțiilor, cäpätind un destin is- 
toric. 

3) În fine venim la preocupările de accesibi- 
litate ale marilor instituţii moderne de difu- 
zare a artei, culturii, informaţiilor ; așa numi- 
tele mass-media : radioul, T.V., casele de 
discuri, filmul, editurile. Acestea au nevoie de 
muzică multă, de toate felurile și dacă se poate, 
nu prea proastă. Pentru acestea accesibilitatea, 
accesul la public reprezintă un scop deliberat, 
activ urmărit, fie din motive comerciale, fie 
politico-ideologice. 

Pentru institutiile comerciale, îndeosebi, ac- 
cesibilitatea înseamnă satisfacerea cerinţelor 
unei pieti economice ; aceste întreprinderi sînt 
nevoite şi în măsură să sondeze piaţa prin me- 
tode statistice. Cu toată obtuzitatea și limitarea 
în scopuri, ele pot aduce o contribuţie la des- 
luşirea problemei în discuţie prin faptul că pun 
logici, ajungînd astfel la polul opus începutului 
comunicării noastre : accesibilitatea este des- 
prinsă de substanţă, fiind numai atributul sub 
forma de manifestări a consumului social, (sau 
a societăţii de consum !). În realitate, această 
radicalizare devine totală, doar în anumite ca- 
zuri ` numai posturile de radio-pirat se ocupă 
exclusiv de reclamă cu mijloacele muzicii 
uşoare. Marile edituri, posturile de radio, Tv. 
casele de discuri, caută să echilibreze cantitatea 
cu calitatea, găsind o contrapondere accesibili- 
tätii comerciale în substanţă artistică ; casele de 
discuri se ocupă tot mai mult cu muzica clasică ; 
marile edituri — tot mai mult cu muzica con- 
temporană de avangardă ; aceasta arată si ca- 
racterul prospectiv al întreprinderilor, pentru 


a nu mai vorbi de dorința de a avea prestigiu 
cultural. Mai mult, în întreprinderile comerciale 
legate de artă, intervin adeseori și interese po- 
litice sau ideologice. 


x 


Ce concluzii s-ar putea desprinde din aceste 
observaţii ? Dacă e nevoie de concluzii. am 
spune : 

O discuţie despre accesibilitate trebuie dusă 
în termenii ei reali. Accesibilitatea nu trebuie 
desprinsă de substanţa artistica; altminteri, 
instituţiile care doresc să influențeze masele 
vor utiliza o puşcă foarte bună cu gloanţe oarbe. 


Accesibilitatea trebuie să facă obiectul unei 
cercetări sociologice si statistice aprofundate, 
nutrite de anchete reale, nemăsluite, aceasta 
în interesul tuturor. Accesibil — pentru cine 
si pentru cîti? Nu trebuie amestecate si con- 
fundate valoarea și accesibilitatea. 

Atunci cînd această cercetare se face din 
punct de vedere al unui stat (și în cazul nostru, 
al unui stat socialist, care doreşte să edifice o 
societate de înalt nivel cultural), ea trebuie să 
pună accesibilitatea în serviciul scopurilor 
înalte şi de perspectivă ; nu e vorba numai de 
satisfacerea imediată a dorințelor exprimate, 
fie chiar şi prin mii de scrisori, ci de ridicarea 
nivelului cultural ; si aici, pe prim plan, ca per- 
spectivă, aş spune că stau educarea copiilor şi 
educarea educatorilor. 

Accesibilitatea nu trebuie fetișizată pentru 
că atunci ea se ridică în contra culturii. Am vă- 
zut că nici marile instituţii comerciale nu-şi 
pot permite luxul de a fetisiza satisfacerea ne- 
voilor pietii ; ele duc şi o activitate prospectivà, 
pregătind ziua lor de mîine comercială ; cu atît 
mai mult statul socialist va avea grijă de dez- 
voltarea multilaterală, largă, bogată a culturii, 
pentru crearea valorilor artistice înalte a căror 
accesibilitate nu poate fi estimată dinainte sau 
amortizată de o conjunctură. 

Cît despre compozitori, as spune că ei trebuie 
să-și facă datoria faţă de arta lor, faţă de ţara 
şi poporul lor, în mod sincer, după cum le dic- 
tează conștiința ; ei nu trebuie să forţeze lacă- 
tele accesibilitàtii, căci probitatea în artă e tot- 
odată calea înțelepciunii și a îndrăznelii. 


Cantata „Soclu pentru timp“ de Liviu Glodeanu 


Compusă în perioada în care autorul era 
intens preocupat de aliajul cuvînt muzică (pe 
de o parte) și ansamblul coral -— orchestră (pe 
de altă parte) Cantata Soclu pentru timp, pen- 
tru bariton solo, cor mixt si orchestră preligu- 
rează elementele de stil si de structură speci- 
fice muzicii lui Liviu Glodeanu. 

Versurile lui Nichita Stănescu, inspirate de 
croicele lupte ale anului 1933, posedă substanţă 
ideatică și valenţe sonore indiscutabile. Poate 
tocmai pentrucă nu sînt, în primul rînd poe- 
tice ci sugestie de cadru, de eveniment, ele au 
fost capabile să determine nașterea unui 
obiect sonor de o indiscutabilă valoare, (Do- 
vadă succesul de care s-a bucurat în sala de 
concert într-o recentă interpretare a Filarmo- 
nicii bucureștene precum și Premiul Uniunii 
Compozitorilor pentru anul 1971.) 

Simultaneitatea planului poetic al versurilor 

cu un plan de o concretete cinematografică... 
(„Timp înalt, timp geros / Peste-ntinderi doar 
crivățul blond / Luna balansa feruginos / Soa- 
rele răsuna de sub orizont“ / Strigătul rotitor 
al mulţimii / Acoperă palatele stàpînilor Si 
palatele se turitesc si se subtie pe caldarim Ca 
monezile vechi, / Puse de opii sub roțile tre- 
nurilor“ / 
... oferă compozitorului dtiple unghiuri de 
abordare pentru a contura sonor eroicele si 
tragicele evenimente ale anilor '33. Avînd po- 
sibilitatea unei retrospective din punctul atins 
de ultimele lucrări ale compozitorului. consta- 
tim că premizele pentru o muzică viguroasă, 
muzica energiilor descätusate, există explicit 
în versurile pe care si le-a ales. 

Arhitectura cantatei are la bază forma de 
sonată. o sonată într-o acceptie mai largă, în 
sensul multiplelor aspectări ale opoziţiei tema- 
tice apropiindu-se astfel si de ideea variatiu- 
nilor duble. Liviu Glodeanu, cu aceeaşi eco- 
nomie de mijloace din care scoate o maximă 
eficienţă expresivă pe care i-o cunoaștem, lăr- 
geste si conceptul variational al celor două 
teme de bază, variaţia realizîndu-se atît pe 
planul intim al temei (melodic, ritmic, tim- 
bral) cât si printr-o gamă diversă de simulta- 
neitàti ale acestor aspecte. În această ordine 
de idei putem afirma că arhitectura cantatei 
se clădeste treptat din elemente care desi sînt 
meren aceleasi îsi dezvăluie fatete nebănuite. 
Conul de umbră al temelor sale. latentele ce 
se dezvăluie pe parcurs. demonstrează reala 
capacitate a compozitorului de a „construi“ 
(într-o accentie besthoveniana) edificii cu mă- 
iestria si olauzihilifatoa pe care mestesugul o 
conferă talentului. 

de MIHAI MOLDOVAN 


Simbioza cor — solist — orchestră exclude 
atit ipostaza de acompaniatoare a orchestrei 
cît si pe cea de dominare vocală, prin canta- 
bilitate de tip „bel canto.“ Glodeanu găsește 
m numitor comun care face posibilă păstrarea 
esenței expresive a unci idei tematice indife- 
rent de timbrul si de calitatea celui ce-l emite. 
Rezultă de aici o atitudine rezervată faţă de 
culoare, atitudine care într-un mod fericit im- 
pune expresia si nu efemera plăcere senzorială 
a învesmintàrii ei. 

Sonata, în acceptie mai largă după cum am 
menționat mai înainte, are la bază două teme 
contrastante, prima energică. 


Allegro non troppo 


expusă de viorile prime dar impunindu-se 
ca mixtură prin tutti-ul orchestrei, cea de a 
Il-a lirică, dansantà, amintind de zglobiile dan- 
populare, 


suri expusă de corul de femei. 


Un prim aspect, varialional îl întilnim ime- 
diat după încheierea temei principale, 


puntea propriu-zisă a expoziţiei nefiind alt- 
ceva decît o dezvoltare. Un moment orchestral 
cu rol de refren (descins tot din tema I) între- 
rupe derularea celei de a Il-a teme. 


i 


Un nucleu tematic expus de basi si de te- 
nori în canon generează o precipitare care 
culminează cu intervenţia baritonului solo, 


periei eg CE 


un recitativ dur, frust, marcat de lovituri 
acordice ale orchestrei. Ne găsim deja în dez- 
voltare. Canonul corului de bărbaţi revine din 
ce în ce mai insistent, se suprapune recitativu- 
lui solistului, elementul motoric din finalul 
exemplului nr. 2 aduce un plus de mișcare, 
de nerv ce nu poate fi stăvilit nici de readuce- 
rea temei a II-a, de data aceasta suprapusă 
canonului și recitativului. 

O scurtă secțiune lirică (corul de femei în 
canon) nu face decit să accentueze dramatis- 


mul, înclestarea fugii care urmează. Tema de 
fugă expusă de viole este contrapunctată dis- 
cret de flautul piccolo cu recitativul solistului. 


Suita corală de Anton Zeman 


Compozitorul Anton Zeman pune la baza lu- 
crärilor sale elemente tipice folclorului româ- 
nesc, subliniind chiar particularitätile regio- 
nale, în speţă cele moldoveneşti. Structura 
compozițiilor sale face dovada stàpînirii unui 
bun meșteșug de creaţie, sprijinit pe cunoaste- 
rea sistemelor stilistice şi de limbaj clasic. 
Drumul cel mai des utilizat traversează un 
plan de improvizație polifonică cu repere to- 
nal-modale. Esenţial acestei modalităţi de gîn- 
dire componistică mi se pare faptul că aria 
ei de aplicabilitate însumează toate genurile, 
de la prelucrările citatelor folclorice (Anton 
Zeman are mai multe lucrări de acest fel, des- 
tinate corurilor de amatori, editate de casele 
județene de creaţie) pînă la simfonic (poemul 
simfonic Izvoade, prezentat în stagiunea tre- 
cută la Radio, constituie un exemplu). 

Suita corală pentru cor mixt, scrisă în 1967 
și încununată cu premiul Uniunii Compozito- 
rilor pe anul 1969, valorifică muzical patru 
poezii populare cu o lume spirituală reflexivă, 
fixată temporal în anotimpul labil al pri- 
mäverii. 


Evolutia discursului sonor, în Fugä este di- 
rect proporţională cu trecerea treptată de la 
energie pînă la paroxism. Valurile succesive, 
debordate, ale suflătorilor de alamă culmi- 
nează cu tutti-ul ansambiului ce readuce tema 
I, şi odată cu ea, repriza. Este momentul cul- 
minant ce însumează culminatiile anterioare. 
De aici înainte tema a I-a care urmează este 
cea din expoziție dar sensul expresiv este al- 
tul; tema corului de femei, într-o continuà 
rarefiere, se dizolvă treptat. Concretul, palpa- 
bilul se metamorfozează în poetic, în simbol. 

Aminteam la început de zgircenia cu care 
Liviu Glodeanu acceptă pe parcursul unei lu- 
crări elemente tematice noi. În Soclu pentru 
timp, practic, avem doar 6 idei tematice, cite- 
va dintre ele fiind aspectări diferite ale pri- 
melor două teme. 

Lucrarea este o evoluţie în timp şi în spa- 
tiu de o mare diversitate, incontestabilă dovadă 
a unei reale forte creatoare pe care Liviu Glo- 
deanu a demonstrat-o cu prisosintà si în lu- 
crările ce au urmat cantatei Soclu pentru 
timp. 


de ANTON DOGARU 


Primăvara, mama noastră — primul vers al 
poeziilor utilizate, fixează ca un motto inten- 
tiile compozitorului, avînd un caracter expo- 
zitiv. Ideia melodică de bază, care furnizează 
materialul muzical brut, este o celulă iambică 
cu a doua silabă alungită. Ipostazele succesive 
de transformare polifonică îmbină coralul cu 
stilul fugat, monodia cu polifonia densă, re- 
zultanta armonică oferind frecvente cazuri de 
situații colate disonant-consonant,  nesxclu- 
zînd însă polimedalismul si labilitatea trepte- 
lor cromatice. Nevoia de culoare funcţională, 
nu în sine, este, cred, cea care i-a dictat com- 
pozitorului alăturarea la masa corală a două 
tom-tom-uri care reliefează epizodic, intentio- 
nat complementar,  ictusul cvasi-dramatic 
central. Tot din arsenalul de lucru al lui 
Anton Zeman mai remarce urmärirea desfäsu- 
rării globale a corespondentului muzical con- 
struit de el pe baza textului poetic, intentio- 
nat lipsit de microcontraste, lucru din care 
rezultă o fluentà apreciabilă. 


A doua piesă a suitei, Eu mă jur, e un ma- 
drigal cu trei idei melodice rezultate din 
divizarea cetor şase versuri : Eu mă jur de mă 
omor / că nu-mi trebuie drägusor / Unde-l 
văd nu-l înconjor / Si mă jur că nu-i asa / Că 
nu-mi trebuie dragostea / Unde-o văd nu fug 
de ea. Compactă, unitară această parte mi se 
pare cea mai realizată din ansamblul suitei. 
Simultaneitatea disonantelor angrenate în sen- 
suri melodice parţiale este pusă în pagină co- 
rală mai eficientă, mai accesibilă aparatului 
coral. Microtravaliul melodic si ritmic este cen- 


trat tonal, mai echilibrat si respectiv mai 
silabic. 
Partea a treia, Moarte de primăvară este 


gîndită ca o introducere la finalul amplu, con- 
certant. Tensiunea dramatică atinge în această 
parte domeniul de definiţie ale stilului com- 
pozitorului. Nici o moarte nu-i amară / ca 
moartea de primăvară / — spune poetul popu- 
lar. O muzică cu tentă de bocet, dramatic soli- 


tară, în care partidele corale sînt tratate soli- 
stic si concis. Intonational remarcăm intenţii 
atonale, pronunţate cu ajutorul secundelor și 
septimilor rezultate în armonia unui mers 
melodic treptat uniform. 

Ultima parte, cea mai elaborată, sudeazà 
succesiv mai multe strigàturi, melodizate inte- 
ligent si conduse spre un paroxism concertistic, 
cu aparatul coral desfäsurat pe tot ambitusul 
său. Să strigăm de veselie / chiuind de bucurie 
/ Hei! Hei! / C-așa-i jocul românesc / obi- 
ceiul bătrinesc / Hei! Hei! este îmbrăcată în- 
tr-o haină corolară demnă, în care aş remarca 
abilitatea apreciabilă a prezentării simultane a 
unor trasee melodice major-minor cu efecte ar- 
tistice convingătoare. 

Realizarea componistică a lui Anton Zeman 
ne face să așteptăm din partea lui si alte lucră- 
ri corale originale, care să ducă la îmbogățirea 
patrimoniului componisticii românești contem- 
porane. 


„Piscuri“ de lrina Odägescu-Tutuianu 


Lucrarea Piscuri, destinată Orchestrei sim- 
fonice mari (cu orgă), marchează, fără îndoială, 
un moment evolutiv în creația tinerei compo- 
zitoare Irina Odägescu-Tutuianu, As putea 
risca chiar afirmaţia că este un opus de răs- 
cruce, opus care privește atît către ceea ce a 
fost cât si către ceea ce va fi; elemente tradi- 
tionale, tonale (evident, privite printr-o prizmă 
evoluată) coexistă cu structuri noi ce vădesc 
afinitàtile autoarei către spiritul muzical mo- 
dern. Pe această alăturare a celor două tipuri 
de elemente de limbaj muzical se bazează 
ideia enunțată anterior. 

Piesa constituie un A — B, în încheiere fiind 
plasată o codă cu rol de sinteză a elementelor 
muzicale urmărite în cele două mari articula- 
ţii. Construcţia A-ului prezintă o frumoasă 
simetrie (al — a2 — a3 — a2 — al) care, 
realizată într-o metrică capricioasă si inven- 
tivă, nu produce efectul negativ mecanicist pe 
care l-ar risca. Structurile al și a2 au la bază 
elemente ritmico-melodice destul de înrudite, 
ele însă se sprijină pe două centre (să le nu- 
mim tonale, într-o acceptiune foarte largă) 

diferite, do şi respectiv mi enuntate fie ca 
pedale la timpan, fie încadrate în acorduri în 
care sunetele acestea se detașează prin plasa- 
rea lor privilegiată. Secţiunea al debutează 
„ex abrupto“ prin intonarea a două principii 
care vor sta la baza evoluției întregului mate- 
rial muzical al lui al: acordul de Do cu se- 
cundă mică adăogată (evidenţiat de trombon 


si tubă — vezi primul exemplu de la pag. 7). 
şi semnalul melodic al cornilor si trom- 
petelor, realizată pe o secundă mare des- 


cendentà (prin intonarea lui mi bemol creîn- 
du-se deja o ambiguitate modală. Vezi ex.l). 
Această secundă va avea o importanţă deose- 
bită de-a-lungul întregii lucrări fiind consi- 
derată interval generator și ordinator. Se- 
cunda alămurilor va impulsiona corzile care, 
încetul cu încetul, se vor strădui să contureze 
o temă într-o atmosfară încă incertă si ne- 
clară (violoncelii crează un fel de ostinato 
plecînd de la secunda mică descendentă). 
Främintärile corzilor conduc către o dinami- 
zare treptată a muzicii, și în locul temei aștep- 
tate se iveste un ostinato ritmico-melodic ce 


Molto espressivo 


A Vb mb 


Întreaga secțiune (de altfel destul de 
scurtă) rămîne aerisit orchestrată. 

Revenirea lui a2 rupe brusc atmosfera se- 
nină instaurată momentan. Pianul şi corzile 
se zbuciumă într-o metrică neregulată cu 
accente asimetrice de bun efect. Reapare pe- 
dala de mi la timpan. Secundele în care se 
mișcă basul (violoncel cu contrabas si fagot 
1 cu fagot 2) ne reamintesc valoarea de inter- 

—# = val fundamental, generator pe care si l-a 

2 PI s ; = cîștigat secunda încă din început, Ea coordo- 

Orga PERIE ee nează si dă naştere structurilor melodice si 
Ss = = armonice pe parcursul întregii piese. În fră- 

— mîntarea generală apar timid elementele 


| sE CERTA ostinatoului melodic din al care de fapt îi pre- 


E = gàtesc reaparitia. Acest lucru se realizează 
Ped. E nn H : = 2 4 


cînd formula ostinatä cucerește întreaga or- 


Tambur picc. 


8-2 === eer erer chestră, creînd astfel un punct dramatic de in- 
tensitate maximă. La timpan reapare pedala 
pe do. 

al | Meno mosso marchează trecerea către cea 
se potenteazä treptat printr-o secventare libe- de a doua mare articulaţie a lucrării, B-ul. 


ră. Alămurile şi uneori lemnele susţin creşte- 

rea prin placare de acorduri, rol încredinţat 

lor încă din primele măsuri (vezi ex. 1). Struc- Meno’ mosso 
turile acordice au la bazà în general acordul 
de Do (dar nu numai acesta) „împănat“ cu 
apogiaturi cramatice. 

Secţiunea a2 apare brusc, după o coroană. 
Pianul aduce un joc ritmic de acorduri si 
intervale (de secundă mică), sprijinit fiind de 
pizzicatele corzilor şi de pedala pe mi a tim- 
panului. Curînd intră si suflătorii iar acumu- 
larea sonoritàtilor conduce treptat către mo- 
mentul de respiro din a3. Pe un ostinato al 
violelor dublate de 2 clarineti se aduce o temà 
expresivà, pe valori largi, o insulà de repaos 
binevenit după înclestarea din secţiunile ante- 
rioare. Mixajul flautului cu celesta sugerează 
foarte bine ideea urmărită. 


Prima secţiune a acestuia, bl, este o linie cro- 
matică descendentă (deghizată prin apariţia 
unor salturi false), linie ce aduce o normală 
relaxare (foarte relativă de altfel) după ter- 
minarea A-ului. 

O pedală cu o mişcare de secundă mică a 
contrabasului crează un punct de sprijin pen- 
tru lumecarea melodică a flautului în dublaj 
cu flajeoletele viorii si violoncelului. La crea- 
rea acestui suport participă discret si orga 
prin intervalul ţinut de septimä mare (rästur- 
narea secundei mici de la contrabas) sau prin- 
tr-un acord fără terță,  Ritmicei si metricei 
alerte şi sinuoase a A-ului îi este opusă, prin 
contrast, stabilitatea metrică (se fac, foarte 
rar, schimbări de măsură, de la 3/4 la 4/4 si 
invers), iar ritmul este foarte pașnic, moale, 
voit inexpresiv (valorile de pàtrimi si doimi 
predomină). Această mișcare lentă si inexora- 
bilă, imprevizibilă, se va întoarce ușor cu 
fata către „trecut“ generînd, parcă accidental. 
o formulă ce circulă în ostinato prin orchestră 
(formula dinamizată și modificată va fi pre- 
luată apoi de mai multe instrumente). 


Calmul este părăsit în favoarea unei culmi- 
natii scurte dar hotărite, urmînd ca b2-ul să 
debuteze într-o atmosferă tensionată, Secunda 
inițială va juca aici din nou rolul principal 
ordonînd structurile acordice (clustere mai 
mult sau mai puţin compacte la corzi și ală- 
muri cărora li se vor adăoga ulterior și lem- 
nele). Atmosfera de incertitudine ce planează 
este accentuată de scurtul moment de rela- 
xare aparentă în care, pe un singur sunet (la 
tubă — re bemol,) se rememorează citeva for- 
mule ritmice din A modificate, la percuție. 
Clusterele se adună din nou, sonoritàtile cresc 
bruse și la fel de brusc se sting printr-un gli- 
saj cromatic general. Rămîn doar corzile să cre- 
eze o perdea sonoră ca fundal pentru b3. 
Această secţiune mi se pare a fi cea mai izbu- 
tită din lucrare si, nu în mod  întîmplător, 
concentrează maximum de interes asupra ei. 
As risca comparatia cu punctul culminant al 
primei parti a Simfoniei destinului de 
Beethoven care este, în mod paradoxal, por- 
tiunea de „gemete“ în pp. Explozia în ff a 
temei ce urmează acolo nu este altceva decît 
rezolvarea acestei tensiuni care însă se găseşte, 
la intensitatea ei maximă, în pp!! Repet, 
îndrăznesc să fac această comparaţie subli- 
niind plasarea punctului culminant („piscul 
cu cea mai mare altitudine!) pe acest joc 
permanent al secundelor mici si mari into- 
nate de perechi de suflători de lemn și de 
alamă pe fundalul inform, neclar, al clusteru- 
lui de la corzi. Sonoritätile se păstrează la 
nivelul de mp si mf, accelerarea mișcării si 
creşterea volumului scenor marcînd finalul 
secţiunii (si a articulației mari a B-ului) si 

trecerea către codà. Amplă, apelind în gene- 
ral la sonorități maxime, coda va trece în re- 
vistă ideile muzicale anterioare, dezvoltindu-le 
dar mai ales sintetizîndu-le. În ciuda sonorită- 
tilor fonice limită, rămîn la convingerea că 
ne aflim de fapt nu pe virful central ci că 
sîntem în plină coborire, în rezolvarea necesară 
si firească a tensiunii interioare din b 3. Acea- 
stă explozie este așteptată, ea descätusind for- 
tele ce creaserà o încordare prea mare si care 
au nevoie sà irupà liber, fapt care conduce toc- 
mai către dispersarea lor, către pierderea atri- 
butului de forţă. Dar era şi normal sà se întîm- 
ple așa, după opinia mea arcul tensional fiind 
bine condus. 

Nu aş dori să cad în ilustrativism, să fac 
o asociere directă si mecanică între titlu si 


lucrare. Totuşi, arcul piesei (justificind fără 
îndoială titlul prin valențe simbolice) îi con- 
feră însă si o reală bază muzicală 


Această diagramă a piesei sigur discutabilă, 
relevă însă existența ,,piscurilor* muzicale, 
destul de ascuţite de altfel. Nu descoperim 
decît un singur „platou“ (b3), dar acesta de- 
ține supremația absolută a altitudinii de ten- 
siune, iar continuitatea lui la această înălţime 
îl face cu atît mai pregnant dar si mai ciudat. 
Pe plan muzical acest lucru se traduce prin- 
tr-o tensiune oarecum mascată, dar esalonatà 
pe o durată neobișnuit de mare si într-o 
ipostază stranie (nuanţe reduse, orchestrație 
rarefiată). 

Sigur că lucrarea poate comporta încă 
multe discuţii. Opoziția dintre A si B (în care 
A-ul se comportă relativ tonal şi într-un spirit 
destul da traditional, în timp ce B-ul conține 
elemente foarte noi —- clustere, jocuri tim- 
brale, pulverizarea melodiei pe alocuri etc.) 
poate fi considerată ca reușită, dar ca poate 
crea si impresia de inconsecventà stilistica. 
Dar, cred eu, nu acesta este lucrul cel mai 
important ; ceea ce degajă lucrarea este do- 
rinta autoarei de a se exprima sincer si, nu 
numai atît, de a descoperi mijloace cît mai 
apropiate sensibilităţii sale. În căutarea aces- 
tor mijloace tinăra compozitoare găseșle trep- 
tat elementele muzicii noi care-i convin, şi 
le adaptează și, fără îndoială. într-un viitor 
apropiat limbajul propriu pe care și-l va 
cristaliza va exprima cu precizie o personali- 
tate creatoare bine individualizatä. 


Momente din istoria cîntecului revoluționar în ţara noastră 


Unul dintre însoțitorii permanenti ai luptă- 
torilor comunisti din timpul ilegalitàtii Par- 
tidului, în condiţiile mai mult decît vitrege 
ale epocii, a fost fără îndoială cîntecul, anu- 
me cel revoluţionar muncitoresc. Prezenţa 
muzicii în viața muncitorimii, ca parte inte- 
grantă a vieţii sociale, este considerată de la 
începuturi ca o necesitate, Acest lucru apare 
de altfel si în unele documente ca, de exem- 
plu, cele ale Congresului de la Cluj, din 19 
septembrie 1920, cînd s-a realizat unificarea 
mișcării muncitoreşti din întreaga Românie ; 
„Pentru conducerea centrală a educaţiei se 
va delega din sînul Comisiei generale a Sin- 
dicatelor si al Comitetului executiv o comisie 
de 7 membri a cărei menire primordială va 
fi organizarea unitară a educaţiei în toată 
țara... Educația artistică a muncitorimii 
trebuie încredințată unei comisii de oameni 
experți, a căror menire va fi să completeze 
educaţia științifică, literară, muzicală, prin 
aranjarea de productiuni teatrale  corespun- 
zătoare si expoziţii artistice..“!) 

Activitatea muzicală, începînd din momen- 
tul trecerii în ilegalitate a Partidului Comu- 
nist Român, în 1924, a avut două aspecte dis- 
tincte. Comuniștii au găsit atunci. diferite for- 
me legale sau semilegale de activitate şi în 
acest domeniu. Este vorba de coruri munci- 
toresti care continuà să activeze, fanfare si 
alte formaţii muzicale alcătuite din muncitori 
sau intelectuali, studenţi, de pe lîngă unele 
întreprinderi particulare sau ale statului. 
Astfel au existat corurile si fanfarele ce- 
feristilor, la Bucuresti, Taşi, Cluj, Timisoara, 
Craiova, corurile hamalilor din porturi, la 
Giurgiu. Brăila, Galati, Constanta etc. În anii 
1928—1930 au existat în marile centre uni- 
versitare din ţară, coruri studențești, ba chiar 
şi unele coruri școlare, îndrumate de Partid. 
Corul muncitorilor de pe lîngă Sindicatele 
unitare din ţară. funcţiona încă în mod legal 
în 1926—1927, dînd chiar și unele specta- 
cole. 2). 

Celălalt aspect privea în întregime activi- 
tatea ilegală. De data aceasta, desi există 
coruri sau formaţii muzicale, acestea se pro- 
duc numai în cadrul unor reuniuni  tovără- 
sesti, unor excursii; unor logodne fictive, dar 
mai cu seamă în închisori şi lagăre. Si reper- 
toriul era altul. În regimul teroarei din iocuri- 
le de detenţie se crează și se cîntă cîntece de 
luptă, mobilizatoare. Acestea, pe lîngă faptul 
că aveau o mare forţă educativă. întretineau 
si ridicau moralul celor din închisori si lagăre. 
Chiar în aceste conditii, repertoriul muzical 
al comuniștilor şi antifasciștilor cra completat 

de cîntece populare, de cîntece lirice, de arii 
din opere, de unele melodii din operele com- 
pozitorilor clasici. 

Seară de seară aveau loc în închisori, pro- 
grame politice și culturale. Munca politico- 
educativă, permanentă, transformase Doftana 
într-o universitate. Între documentele aflate 
la Muzeu, figurează nenumărate care atestă 
acest lucru. 

„Toţi deţinuţii politici din Doftana, aproxi- 
mativ 350, comuniști, socialişti, blocul demo- 
cratic, comitetul pentru ajutorarea deţinuţilor 
politici. sînt constituiți într-un „Colectiv 
antifascist“, sub conducerea Profesorului 
Constantinescu-Iasi. Acest „Colectiv“ este de 
natură politică si economică. În fiecare zi 
după amiaza, la toate secţiile ocupate de anti- 
fascisti se face asa zisa „muncă politică“ 
ţinîndu-se conferinţe, prelegeri, referate pri- 
vitoare la chestiunile politice la ordinea zilei 
si se face deţinuţilor educaţia Marxistät 3. 

Aceste seri dedicate studiului politic şi ac- 
tivitàtii culturale aveau loc fie în dormitoarele 
comune, fie că tovarășii erau obligaţi la regim 
celular. În acest caz se comunica prin ferestre 
sau pe lîngă ţevile de calorifer. Mai tirziu în 
1938, după cucerirea regimului politic, cînd se 
lucra în diferite ateliere, acolo aveau loc uneori 
chiar mici spectacole, reprezentații artistice. 

„Un alt sector însemnat... era cel „cultural“. 
Programul special de referate si prelucrări 
era „planificat pentru şase sàptàmîni./.../ 
Seara trebuia sà aibă loc un program artistic : 
cîntece, declzmaţii... chiar mici scenete jucate 
la geamuri, fireşte...“4) 


* 


Una dintre caracteristicile interpretării 
cîntecului muncitoresc revoluționar o consti- 
tuie cîntarea în grup. Mai rar, în funcţie de 
conditii, cîntecul revoluționar se cînta si solo. 
Astfel. tot la Doftana, într-o seară în care 
avuseseră loc bătăi si perchezitii, conducerea 
„colectivului“ a hotărît să se mai descreteascä 
fruntile : 

„Tovarășul 
Doftanei:5) 

Unul dintre cele mai interesante, dacă nu 
chiar eroice episoade. din istoria coralei mun- 
citoresti s-a pstrecut între zidurile închisori- 
lor. Acolo s-au alcătuit, după împrejurări, 
coruri sau orchestre, cîte odată avind caracter 
sem legal. Aceste fapte, alcătuirea acestor 


Dumitru ne va cînta Balada 


2) I. Arsleleanu, Muzeul Doftana, Ed. Meridiane, 

Buc 1968, facsimil 31. 

4) M. Novicov, Naşterea Cîntecului Ed, Tineretului, £. 
a. pag. 256. 

5) idem, pag. 216. 

formaţii, însăşi existența lor, constituie un 
element de mare importanță în munca de pro- 
paganidà și agitaţie, în lupta dusă în închisori, 
în lupta dusă pentru obținerea unui regim 
cît de cât omenesc. 

Foamea de cultură, de instruire, caracteri- 
stică clasei noastre muncitoare, s-a manifestat 
la Doftana, chiar în pofida  teroarei la care 
erau supuși deținuții politici comunisti si anti- 
fascisti, Acţiunile culturale cele mai impor- 
tante ce au avut loc la Doftana au fost de 
exemplu : comemorarea a 50 de ani de la 
moartea lui K. Marx, 10 ani de la moartea 
lui Lenin, 115 ani de la mișcarea lui Tudor 
Vladimirescu. De un mare succes s-a bucurat 
comemorarea lui Mihai Eminescu. Se mai ser- 
bau cu regularitate 1 mai, ziua tineretului, ziua 
luptei împotriva răsboiului ete. 

Aceste manifestări au fost posibile după ani 
de luptă cumplită, de jertfe, care au dus, în 
preajma anului 1938 la câştigarea regimului 
politic. Ca răspuns prompt, la schingiuirile la 
care erau supuși. comuniștii alcătuiau de mul- 
te ori coruri spontane care cîntau cîntece 
revoluţionare, dar mai ales Internaționala. 
Aceste fapte sînt relatate în unele ziare ce 
apăreau în ilegalitate. Astfel, în ziarul Descă- 
tușarea din 15 noiembrie 1931, se relatează 
că într-o închisoare, toți cei ce intonaserà 
imnul muncitorilor, fuseseră „pur si simplu 
omorîti în bătaie“.6 

Organizarea actiunilor culturale a fost posi- 
bilă după ani grei de luptă, odată cu desfiin- 
tarea regimului celular, cu funcţionarea unor 
ateliere lucrative, Detinutii aveau voie să iasă 
în curtea secţiei unde se puteau  întilni si 
discuta. Totodată cu aceasta li s-a pus la dis- 


poziţie o bibliotecă cu cărți fără caracter 
politic, în cea mai mare parte solicitate de 
către tovarăși. Între volumele puse la dis- 


poziţie, controlate de către direcţia închisorii, 


erau unele si despre muzică, de exemplu, 
Beethoven de Romain Roland. 
în condițiile cîstigàrii regimului politic, 


s-a înlesnit constituirea unui cor, care avea 
un caracter legal. De fapt astfel de coruri de 
deţinuţi politici comunisti si antifascisti mai 
existaseră, ele se făuriseră spontan si avuse- 
seră o viață de scurtă durată. Între anii 
1935—36, în închisoarea din Suceava se cînta 
în fiece seară. Detinutii politici comunisti 
erau închiși cîte 15—20 în aceeași celulă. Toţi 
cîntau melodiile cîntecelor revoluţionare cele 
mai cunoscute.?) 

Se cînta atît la unison, cât si pe patru voci. 

În alte închisori, iarna se dormea în saloane 


6) Descätusarea, Bucuresti, 15 noiembrie 1931. 
7) Comunicat de tov. prof. univ. Mihai Novicov. 

comune mai mari. Acolo, la „iernat, în acele 
ore grele fără de sfîrşit, se nästeau cîntece 
revoluționare. La început, acestea se cîntau 
de către un solist ca să fie ulterior reluate de 
către colectiv. Se cînta la unison, alte ori şi 
armonic. Inventivitatea si dragostea comu- 
nistilor faţă de muzică i-a făcut să găsească 
tocuri, mai greu accesibile gardienilor, ca 
să-şi ducă, pe cît posibil nestingheriti, activi- 
tatea corală. De pildă, la închisoarea de femei 
Mislea, corul se ascundea în camera folosită 
ca morgă. Cîntau în surdinä, uneori si dan- 
sau.8) 

Amintindu-si de anii petrecuţi la Doftana, 
prof. univ. Mihai Novicov povesteşte că ideea 
corului s-a născut într-o împrejurare mai 
puţin obişnuită. Murise un tovarăș şi direc- 
tiunea nu dăduse permisiunea formării alaiu- 
lui funebru. Atunci, de după gratiile ferestre- 
lor a răsunat în mod solemn corul deţinuţilor 
comunisti si antifascisti  intonînd Voi jertfă 
cäzut-afi, sau cum mai este cunoscut, Mars 
funebru al revoluționarilor, sau Imnul eroilor. 

Textul imnului, asa cum este azi cunoscut, 
s-a născut atunci, traducerea vechiului cîntec 
fiind făcută de către Mihai Novicov si Teodor 
Rudenco. Imnul eroilor se mai cîntase în tara 
noastră încă din 1905—1907, precum si la 
înmormâîntarea lui C.  Dobrogeanu-Gherea. 
Ultimul text s-a născut în 1938. 

Corul de la Doftana a fost înfiinţat după 
luna februarie 1938, avînd un caracter legal, 
atît cît putea fi, între zidurile închisorii, A 
fost condus de către unul dintre tovarăşi, cu 
mai multă aplicaţie la muzică, în fond un 
artist amator, violonistul I. Salamander. Nu 
se ştie dacă avusese sau nu studii de speciali- 
tate. Numănul coristilor varia, după împreju- 
rări, între 20—30 de membri în funcţie de 
condiţiile de detenţie. Prof. univ. Mihai 
Novicov fusese însărcinat cu organizarea co- 
rului în cadrul mai larg al activităţilor cultu- 
rale, Printre membrii corului au figurat si 
tovaràsii : Pavel Babuci, Gutan, P. Goncearuc, 
unul dintre solistii corului, Anghel Sor, M. 
Protopopov, Gh. Dumitrache, etc. 

Corul era acompaniat de o orchestră de 
cîteva mandoline şi balalaici, conducătorul ei 
fiind acelaşi cu al corului, I. Salamander, sin- 
gurul posesor al unei violine. Marea majori- 
tate a instrumentelor muzicale au fost lucrate 
în atelierele Doftanei de către deţinuţi. 

Corul a avut un dublu scop. În primul rînd 
a avut un rol politic independent de proble- 
mele muzicale, căci sub masca repetitiilor se 
puteau aduna mai multi tovarăși si să discute 
pe cît posibil liber. Alt aspect politic îl repre- 
zenta și propagarea mai eficientă a cîntecelor 
revoluţionare. 

Corul comuniștilor de la Doftana cînta pe 
patru voci: Tenor I, tenor II, bariton si bas. 


8) Comunicat de tov. Maria Sîrbu 


În afară de repertoriul revoluţionar câte nu 
se putea cînta decît pe ascuns, se cîntau mai 
cu seamă cîntece populare româneşti. Armoni- 
zarea o făcea, asa cum se pricepea, dirijorul 
celor două formaţii, fără a fi avut posibilitatea 
de a-şi scrie stimele. Cu multe dificultăți au 
pătruns în Doftana note muzicale, printre 
care Serenada de Schubert. În general se cînta 
însă fără note si, cu o singură excepţie, ar- 
monic. Exceptia despre care este vorba o con- 
stituia Internaționala. Acest imn s-a cântat în- 
totdeauna la unison: 

În cadrul activităţilor culturale ce au avut 
loc la Doftana, în organizare legală, la care au 
asistat si spectatori veniţi din afară, cea mai 
importantă pare să fi fost comemorarea lui 
Mihai Eminescu, la 18 iulie 1938. Cu această 
ocazie s-a prezentat și un program multiplicat. 
S-au declamat atunci din poeziile marelui 
nostru poet, şi, s-au recitat poezii originale. 
Corul a interpretat Somnoroase  păsărele si 
Ce te legeni codrule. Petre Goncearuc a cîntat 
solo, acompaniat de orchestră, Mai am un 
singur dor. În final, orchestra a cîntat un 
Potpouriu de arii românești. Cu prilejul pre- 
gătirii unor astfel de acţiuni culturale, a creat 
Teodor Rudenco textele la.itrei cântece revolu- 
tionare : Legenda Doftanei, Săptămîna Dofta- 
nei si Doftana veselă. 

În seara premergătoare marelui cutremur 
din 9 noiembrie 1940, de pe urma căruia au 
pierit numerosi luptători comunisti, se proec- 
tase un spectacol care nu a mai avut loc 
niciodată. Unii doftanişti îşi aduc aminte, nu 
fără emoție, de moartea lui I. Salamander, 
dirijorul corului si al orchestrei. Știind că 
urma să aibă loc un spectacol, cîntase la vioa- 
ră toată seara. (Comunicat de M. Protopopov. 
Numele lui figurează pe placa comemorativă 
de la Doftana). 

llie Pintilie, care și-a pierdut viaţa în acele 
împrejurări, era şi el un mare amator de mu- 
zică. El, ajutat de Pavel Chirtoacă, a colaborat 
la organizarea unui cor studenţesc din Iaşi. 
Repertoriul acestui cor era bazat mai cu sea- 
mă pe cîntece revoluţionare muncitoreşti. 

Cîntecele Doftanei au rămas veșnic vii în 
memoria poporului nostru. Ele au intrat în 
mod definitiv în fondul de aur al coralei 
muncitoreşti revoluţionare, a culturii noastre. 
Acolo, între zidurile ce păreau de nepătruns, 
se născuse, după cum recunoșteau de altfel 
si sbirii, „o adevărată școală de comunism“.) 


* 


La închisorile unde fuseseră deținute luptä- 
toarele comuniste, ca Dumbrăveni şi Mislea, 


9) Muzeul Doftana. 


după cucerirea regimului politic, au ayut loc 
de asemeni acţiuni culturale, pe cît de ample 
se puteau face, cu participarea unui cor mic 
şi a unor soliste. Tovaràsa Maria Sîrbu îşi 
amintește de Olga Bancic, ca de o îndrăgostită 
de muzica de operă, care cînta cu plăcere arii 
din operele lui Verdi, Ceaicovski etc. 

În anii grei de după 1940, la Mislea a exis- 
tat un cor feminin care avea un repertoriu de- 
osebit de bogat, baza fiind alcătuită de cînte- 
ce revoluționare, apoi cîntece populare si pa- 
triotice de Porumbescu, Musicescu, Vidu, 
Cucu, Brediceanu, Sabin Drăgoi. Corul func- 
tiona în pofida greutăților, avînd un nucleu de 
aproximativ 20 de persoane. Dirijoarea şi or- 
ganizatoarea lui, între anii 1940—1941, tova- 
rășa Maria Sîrbu, încerca să realizeze armoni- 
zări cu ajutorul unei viori căpătate din afară. 
Se cînta în genere fără note. Rar de tot, grație 
unor pachete trimise de către prieteni s-au 
putut strecura şi unele partituri. 

Printre membrele corului erau si: — Stela 
Moghioros, Nuti Gheorghiu, T. Caplan, A. Bil- 
descu, etc., iam soliste, Margareta Dobre, 
V. Coiciu si altele. Corul avea două feluri de 
interpretări. Primul se raporta la cîntecul re- 
volutionar, care se cînta întotdeauna foarte în- 
cet. Celelalte melodii se cîntau însă în mod 
normal. 

În timpul războiului, colectivul închisorii a 
fost vizitat de corul de copii al Leagănului Sf. 
Ecaterina din Filipeştii de Tîrg, dirijat de pro- 
fesorul de istorie si geografie de pe atunci: 
Eugen Sîrbu. Profitînd de prilej, acesta a in- 
tercalat în program unele cîntece revolutio- 
nare, cu texte putin modificate. Totuși, din 
cauza bănuielilor directoarei închisorii, a fost 
nevoit să schimbe ritmul pe loc, şi să le pre- 
zinte drept „vechi dansuri franţuzeşti“. 

O activitate deosebit de interesantă din acest 
punct de vedere, al vieţii muzicale, a avut 
loc la Dumbrăveni, tot închisoare de femei ca 
si Mislea, între anii 1936—1939, cînd s-au a- 
ranjat nu mai putin de patru manifestații de 
„revistă muzicală“. Melodiile erau în marea ma- 
joritate a cazurilor cunoscute, iar textele se 
realizau pe o tematică foarte la zi. Acţiunile 
luptàtoarelor comuniste si antifasciste de acolo 
au fost posibile numai după ce la Mislea se 
cucerise regimul politic. 

Organizarea spectacolelor a fost posibilă si 
pentru că se locuia în dormitoare comune, un- 
de trăiau aproape 20 de tovaräse. Condiţiile 

de viață de acolo fiind cunoscute, nu mai este 
cazul să se accentueze asupra lor. Ca si la Dof- 
tana, sau în alte locuri unde erau deţinuţi co- 
munistii, în fiecare seară aveau loc ședințe de 
seminarizare politică urmate de diferite acti- 
vitàti culturale. În cadrul acestora s-au reali- 
zat nu mai puţin de patru spectacole de ge- 
nul revistei muzicale. Tema o formau eveni- 
mentele cele mai arzătoare. 

Prima „revistă“ a avut ca subiect întîlnirea 
de tristă amintire dintre Hitler și Mussolini, 
pentru formarea axei Berlin-Roma. Textele, 
scrise pe foite de ţigări, se împărțeau interpre- 
telor care, după ce le învățau, le distrugeau. 
Primul spectacol a fost interpretat în 1936. 
Cupletul principal, al lui Hitler, se cînta pe 
melodia binecunoscută : „Hai sà ne-ntilnim 
sîmbătă seară“. În final, după interpretarea cu- 
pletelor Mussolini si Japonia, etc., un grup 
coral îi acoperea cu o pătură pe cei trei, în 
timp ce se cînta Internaționala, fapt ce sim- 
boliza victoria clasei muncitoare. Normal, du- 
rata unui asemenea spectacol era scurtă, nici 
nu se putea altfel. (Comunicat de autoare, dr. 
Natalia Scurtu). 

O altă „revistă“ a avut ca temă răsboiul ci- 
vil din Spania, unde venirea brigăzilor inter- 


naţionale aducea speranțe poporului spaniol 
asuprit de către fascisti, Ca melodii, s-au cîn- 
tat atunci cea a corului din opera Faust de 
Gounod, si La donna è mobile. Au mai fost de 
asemeni si coruri vorbite, etc. În final, pe me- 
lodia revoluţionară italiană Steagul Roșu, s-a 
cîntat corul Noi voluntarii. 

Cea mai strălucită „revistă“ muzicală a fost 
dedicată victoriei obţinute de către colectivul 
comuniştilor de la Doftana, cînd li s-a acordat 
regimul politic. Pe melodii populare româ- 
nesti, din opere, sau din Șeherezada de Rim- 
ski-Korsakov, colectivul comunistelor si anti- 
fascistelor de la Dumbrăveni slăvea Doftana. 

Autoarea textelor, dr. Natalia Scurtu, își a- 
minteste că a creat aceste texte, ca urmare a 
vizionării unor spectacole muncitoreşti la tea- 
trul Bluzele Albastre din Berlin, în 1930. 

Acestea au fost doar cîteva din acţiunile în- 
treprinse de către comunisti si antifascisti în 
timpul ilegalitätii. Însemnătatea lor este deo- 
sebità. Atunci, în condiţii mai mult decît vi- 
trege, unele depășind posibilitatea de înţele- 
gere, au luat naştere valori nepieritoare, cîn- 
tece revoluţionare, cîntece ale Partidului. 


Marcel Mihalovici distins cu „Grand prix de la Ville de Paris“ 


„Marele premiu al orașului Paris“, deosebit 
de important, este acordat în fiecare an unui 
compozitor. Într-un an, el este decernat unui 
compozitor tînăr pentru o lucrare propusă de 
acesta și pe care juriul o acceptă sau nu. In 
anul următor, premiul revine unui cempozitor 
mai în vîrstă, pentru ansamblul operei sale — 
cazul lui Marcel Mihalovici. 

Din juriu au făcut parte mai multi compo- 
zitori de notorietate și alături de aceştia un 
anumit număr de consilieri ai municipalităţii 
pariziene, în frunte cu președintele Consiliu- 
lui. Notăm pe compozitorii Henri Dutilleux și 
Jean Rivier, două nume ilustre ale muzicii 
franceze contemporane, fosti profesori ai cla- 
sei de campozitie a Conservatorului din Paris; 
de asemenea pe Raymond Gallois — Montbrun, 
directorul Conservatorului, Jacques  Chailley, 
profesor la Sorbona, precum și pe Daniel-Le- 
seur, administratorul Teatrelor lirice natio- 
nale. 


14 


Aproape toţi compozitorii importanti au ob- 
ținut, de-a lungul anilor, acest Premiu. Men- 
tionäm, din trecut, pe Vincent D'Indy si Mau- 
rice Ravel iar dintre cei actuali pe Dutilleux, 
Messiaen, Jolivet, Rivior. 

Ceremonia remiterii Premiului a avut loc 
la 24 mai în marele salon de onoare al Primă- 
riei (l'Hôtel de Ville), în prezența Prefectului 
Parisului şi a douăzeci de consilieri, a nume- 
rosi muzicieni, scriitori, cameni de artă. Foar- 
te informat, bine documentat, vicepreședintele 
Consiliului municipal a ţinut cu acest prilej 
un discurs în care a elogiat meritele premia- 
tului pe tărîm artistic si ca cetăţean, după ca- 
re a urmat o mare recepţie. 

Revista „Muzica“ îl felicită călduros pe a- 
ceastă cale pe valorosul muzician Marcel Mi- 
halovici, membru și al Uniunii Compozitorilor 
din R. S. România. 


La aniversarea unei mari muziclene 


În multe locuri ale lumii, ziua de 16 septem- 
brie a acestui an este zi de sărbătoare. Cei 85 
de ani ai Nadiei Boulanger, împliniti în acea- 
stă zi, nu pot să nu găsească larg răsunet 
printre muzicienii de pretutindeni. Mulţi din- 
tre ei i-au datorat cu prisosintà încetàtenirea 
în acel privilegiat univers fără de graniţe care 
este acela al muzicii. 

Din toate timpurile, profesorii de seamă 
şi-au înscris numele într-un capitol de onoare 
din istoria muzicii. Adesea, ei au putut deter- 
mina si împrumuta mijloace si concepţii spe- 
ciale în creaţie sau interpretare, punînd o pe- 
cete distinctivă artei discipolilor pe care i-au 
îndrumat. 

Poziţia Nadiei Boulanger în măiestria de a 
obţine muzicieni deplini este însă de un ordin 
care depășește esențial astfel de limitări. A 
organiza si căli talentele, a le crea o bază te- 
meinică pentru decolarea în văzduhul sunete- 
lor, a fost necontenit și pentru Nadia Boulan- 
ger o preocupare fermă, unită cu näzuinta de 
a descoperi cel mai fericit drum de exprimare 
independentă a personalităţii proprii pentru 
fiecare din elevii săi. 

Acest tel a constituit pentru această misio- 
nară a cultivării talentelor, un veritabil co- 
mandament moral si spiritual, unit însă in- 
separabil şi aceluia de a asigura în același timp 
tuturor celor aflaţi sub privegherea sa, consti- 
inta unor adevăraţi slujitori ai artei. 

Acestea toate, niciodată de la distanța unei 
atitudini didactice rigide și intimidate, ci co- 
borînd printre elevi ca o mare sfătuitoare pri- 
etenă si asigurind o desävirsitä conciliere 
între intransigenta în aplicarea exigenţelor 
măiestriei si înţelegere deschisă faţă de orice 
mărturie personală, sincer manifestată. La 
Nadia Boulanger n-a existat nici cînd diferen- 
{ieri în considerarea celor veniţi de prin cine 
ştie ce depàrtàri ale globului si propriii săi 
campatrioti. 

Am putut asista, acum putini ani, la unul 
din acele cursuri benevole pe care le tine în 
fiecare săptămînă pînă în ziua de astăzi, în 
salonul de muzică de nestearsà amintire pen- 
tru mine din locuința sa pariziană din strada 
Ballu, în punctul numit acum oficial piața 
Lili Boulanger. Pe cît am impresia, încăperea, 
cu orgă de concert și două piane, poate găzdui 
pînă la cel mult treizeci de persoane. Cursu- 
rile acestea, libere si în nici un chip condiţio- 
nate, sînt cursuri de cantate. Îmi amintesc 
cum Enescu și-a notat undeva regretul cà, în 
imensa și glorioasa lui activitate, n-a avut ră- 
gaz să cunoască decît o sută din cantatele lui 
Bach. 

La cursurile de cantate ale Nadiei Boulan- 
ger, ţinute în fiecare zi de miercuri, sînt des- 
văluite toate aceste comori unice în creaţia 


de ROMEO ALEXANDRESCU 


muzicală a timpurilor dar, în cele două ore ce 
li se consacră, mai sînt cercetate si alte mari 
partituri, ale lui Stravinski în special, simbo- 
lizîndu-se parcă nebănuit de împăcata apro- 
piere dintre epocile artei. 

Primul lucru care m-a izbit la intrare a fost 
aspectul vestiarului. Puzderia de cuiere aflate 
acolo erau supraîncărcate, deveniseră cu totul 
neîndestulătoare, astfel încît paltoanele şi ra- 
glanele erau îngrămădite suplimentar în stive, 
pe covoare şi peste tot locul ce mai putea fi 
folosit. În interiorul salonului am întîlnit mu- 
zicieni japonezi, negri, chinezi, francezi, ger- 
mani, englezi. Participanți de prin cine ştie ce 
meleaguri, tineri şi tinere, persoane mature, 
inteseau tot spaţiul, lăsînd abia loc pianului si 
Nadiei Boulanger, fericită în fata acestui flux 
către muzică si gata să camunice rosturile si 
frumuseţile din paginile acelei zile, astfel cum 
singură ştie s-o facă. 

Omagiului care i se aduce, desigur, din toate 
părţile lumii acestei mari muziciene la 
împlinirea celor 85 de ani, celebrati în plină 
și neîntreruptă activitate, îl unim pe acela al 
revistei „Muzica“, din ţara neuitatului ei prie- 
ten George Enescu. 

Concurenţii si asistenții la festivalurile si 
concursurile Enescu nu pot să nu-și amintea- 
că apariţia ei impresionantă în jurii, blîndă, 
palidă si zîmbitoare, de cea mai intens con- 
centratà atentie la desfàsurarea lor si recep- 
tivà la fiecare ecou al afirmàrilor de pret, ilus- 
trînd parcă prin persoana ei imaginea muzicii 
însăși. 

Îi dorim din plin continuarea activităţii atît 
de fertile în consecinţe, prin conducerea Con- 
servatorului din Fontainebleau, în propagarea 
mai departe a minunatelor sale influenţe în 
lumea muzicienilor si a artei, căreia de zeci de 
ani îi aduce o atît de luminoasă cinstire. 


Nadia Boulanger, precum arată si aceste 
două nume în destul de neobișnuită împere- 
chere, este de origine naţională franco-rusä. 
Tatăl muzicienei, compozitorul Ernest Boulan- 
ger, deţinător al premiului Romei, a fost pro- 
fesor la Conservatorul din Paris iar mama, 
Raissa Michetiki, fiica unui principe rus, stu- 
diase serios cîntul pe care nu l-a părăsit nici 
mai tîrziu, dar numai ca amatoare, deși, de 
foarte admirate resurse în cercurile cunoscă- 
toare. 


Primul copil al părinţilor săi, Nadia Boulan- 
ger este primită foarte de timpuriu în conser- 
vatorul parizian, făcîndu-se remarcată de în- 
dată pentru excepţionale predispozitii si rară 
hărnicie. Ca si George Enescu cu cîţiva ani 
mai devreme, fetița cu ochi serioşi si scrută- 
tori de atunci, culese premiu după premiu. 


15 


Astfel, la vîrsta de 17 ani, bilanţul recunoas- 
terilor, sever cîntărite, dovedea o uimitoare ca- 
pacitate muzicală juvenilă, fnregistrind şase 
premii I la armonie, la contrapunct, la fugă, 
la pian, acompaniament și orgă, urmate cu- 
rînd și de un rezultat identic la compoziţie. 
Principalii săi profesori fuseseră Gabriel 
Fauré şi André Gédalge, prin clasele cărora 
trecuseră, nu demult, Maurice Ravel şi George 
Enescu. 

Ceea ce depășea însă la această adolescentă 
chiar sclipitorul „palmares“ ce obținuse, era 
ardoarea aprigă pe care o desfăşura în fiecare 
din aceste brazde ale muzicii, pornită dintr-o 
fervoare pentru artă care n-avea nimic comun 
nici cu aspiraţia la performanţe, nici cu vreun 
orgoliu setos de lauri triumfali, ci cu atît de 
spontană pornire din adînc încît premiile nu 
mai erau simple recompense decorative si pres- 
tigioase ci recunoașteri firești ale unor reali- 
täti evidente. 

În fata tinerei muziciene mai era, acum, un 
obstacol formal de doborît ` înfrîngerea unei 
uzante învechite care nu prevedea concurarea 
femininà la premiul de compozitie al Romei. 
Ea dărîma însă această prejudecată si, la vir- 
sta de 21 de ani, cucereste al doilea mare pre- 
miu al Romei, fiind prima compozitoare din 
istoria muzicală a Franţei care obţine această 
supremă consacrare academică. 

Compune o operă, cantate, o rapsodie pen- 
tru pian si orchestră, melodii. 

După turnee ca pianistă sau organistà în 
Italia, Germania, Belgia, Olanda, Anglia, fi- 
reste şi Franţa, Nadia Boulanger renunţă cu 
hotàrîre la păstrarea pe primul plan al con- 
certelor sale personale în favoarea profesora- 
tului, pentru care simte o adevărată pasiune. 
Manifestările ei viitoare se vor încadra în pli- 
nul acestei nobile meniri. Își va ilustra prele- 
gerile si comentariile explicative la pian sau 
la orgă, va deschide drum elevilor săi de frun- 
te, dirijindu-le lucrările simfonice în diverse 
mari centre culturale din Europa sau America. 
Va face cunoscute opere muzicale rar ascul- 
tate, sau necunoscute încă, de Stravinski, Faure, 
Roussel, Hindemith, de Falla si multi alti com- 
pozitori la New-York, la pupitrul celor mai 
celebre orchestre simfonice, la Philadelfia, 


Waschington, Chicago, Los-Angeles, la Londra 
sau Manchester, la Bruxelles, Stockholm, Atena, 
Varşovia si în alte părţi ale lumii. Succesul 
personal n-o interesează, ci exclusiv soarta 
muzicii pe care o prezintă şi aportul ei la cul- 
tura ascultătorilor. 

La Şcoala Normală de Muzică din Paris a 
predat, din 1920 pînă în 1939, armonia, con- 
trapunctul, fuga, acompaniamentul, istoria 
muzicii şi începînd din anul 1935, compoziţia, 
în asociaţie cu Igor Stravinski, succedînd cla- 
sei lui Paul Dukas. 

La Conservatorul din Paris a predat din 
1946 pînă în 1957 improvizatia, citirea de par- 
tituri si acompaniamentul. Din 1950 şi până 
astàzi, detine directia scolii americane de re- 
nume universal din Fontainebleau, în care 
predau, între altii, doi din maestrii celebri ai 
timpului : Yehudi Menuhin si Arthur Rubin- 
stein. 

În Statele Unite ale Americii a luat parte 
activă în învăţămînt, predînd în diferite școli, 
universităţi şi conservatoare. A fost în repe- 
tate rînduri membru sau preşedinte de juriu 
în concursuri din Franţa, Belgia, Elveţia, Ro- 
mânia, Ungaria sau Polonia. 

în complement de activitate, incidental, a 
fost parteneră de concert celebrilor interpreti 
Pablo Casals, Dinu Lipatti, Yehudi Menuhin, 
Maurice Eisemberg, Diran Alexanian, Claire 
Croiza, Maria Freund, Ninon Vallin. 

Mă opresc în fața imposibilității de a con- 
tinua chiar o revistă sumară a activității co- 
vîrşitoare a acestei supramuziciene. Tot ast- 
fel, și în faţa încercării de a cita, chiar cu multe 
amisiuni, elevi cu care a îmbogăţit zestrea mu- 
zicală contemporană prin diverse țări sau con- 
tinente. 

Nu pot să nu amintesc însă cîteva numai 
din cele mai mari nume de prestigiu consacrat 
si care nu pot lipsi nici din paginile celor mai 
rezumative istorii ale muzicii, de ori şi unde. 
Sînt ale lui Igor Markevici, Jean Françaix, 
Dinu Lipatti, Aaron Copland, Roy Harris si 
Walter Piston, cel din urmà profesorul acelui 
Leonard Bernstein, ale cărui deslegàri de taine 
muzicale pe înțelesul tuturor captivează și în- 
cîntă și astăzi milioane de telespectatori din 
întreaga lume. 


A 


Obiectivism şi subiectivism în interpretarea muzicală 


I 


Prin natura actului muzical, care se prezintă în 
două dimensiuni complementare, aceea a compoziţiei 
și aceea a realizării ei sonore, interpretul — fie că 
este sau nu una si aceeași persoană cu compozito- 
rul — este acela care tălmăcește, așa zicînd în viu 
grai, opera, în sine mută, a acestuia din urmă. 

Acest rol esenţial al interpretului a suferit și el, 
în decursul timpurilor, schimbări în modul său de 
realizare, potrivit evoluției și schimbărilor petrecute 
în general în societate si în viaţa ei artistică, în 
înțelegerea si gustul publicului si, desigur, în muzi- 
ca însăși. Ca si în toate celatalte aspecte ale activi- 
tàtii umane, individuale și sociale, nici schimbările 
și dezvoltarea activităţii de interpretare în muzică nu 
au decurs în mod lin și unitar, ci a fost un conti- 
nuu proces dialectic între diferite tendinţe şi curente, 
din a căror confruntare și filtrare reciprocă a rezul- 
tat însăşi această dezvoltare. 

În acest sens se constată în prezent în activitatea 
interpretativă muzicală, în deosebi cea instrumentală, 
unele tendinţe spre o execuţie denumită „modernă“ 
sau „contemporană“. Dacă se insistă pentru o preci- 
zare a ce se înțelege prin modernitate, explicaţia ră- 
mine vagă sau, în cazul cel mai bun, se spune că se 
urmăreşte o redare „obiectivă“ a pieselor muzicale. 
Prin această obiectivitate s-ar înţelege o execuţie 
strict literală a compoziţiei, în care interpretul să 
pună cît mai putin din personalitatea si afectivitatea 
sa proprie, sau chiar orice afectivitate, el mentinîn- 
du-se cu totală supunere la textul nud al compoziţiei. 
Bineînţeles că acest obiectivism nu se împacă cu o 
altă cerință care din alte părţi — si anume, din cele 
mai multe se adresează interpretului, aceea a ,,re-cre- 
ării“ lucrării interpretate. 

Astiel de tendinţe, spre interpretarea zis obiectivă, 
se observă în vremea din urmă si la noj, de altmin- 
teri în mod izolat, la unii muzicieni din generaţia 
mai nouă, care nu trec de obicei dincolo de planul 
abstract al teoretizärii. Ele nu se observă, si nici nu 
este de aşteptat să se observe, în activitatea jnter- 
pretativă a eminentilor noştri muzicieni, posesori ai 
unei concepții artistice autentice, spre satisfacția unui 
public mereu mai cunoscător si mai exigent. Tendintele 
despre care e vorba îşi au dimpotrivă izvorul în eco- 
uri care ne vin din străinătate prin unele publicaţii, 
pe calea unor discuri, sau prin exemplul oferit de unii 
din interpreții străini care ne-au vizitat. Cu atît mai 
mult se impune deci o discuţie asupra obiectivismului 
în interpretarea muzicală, înainte ca el sà ia şi la 
noi dezvoltare ` o discuţie care să meargă însă para- 
lel cu una asupra subiectivismului în interpretare, 
care nici acesta nu este lipsit de păcate, dacă nu este 
ţinut în limite rezonabile. 


de GINA SOLOMON 


Ca o ilustrare a concepţiei interpretative ,,mo- 
derne“ şi „obiective“ de care este vorba, cităm mai 
jos o recenzie publicată într-un număr destul de 
recent al revistei Osterreichische  Musikzeitschrift 
privitoare la o înregistrare Mozart, în realizarea unui 
tînăr pianist din R. F. a Germaniei deja foarte re- 
numit, care s-a produs de altfel si la noi în stagiu- 
nea muzicală 1970.71. În această recenzie, poate prea 
aspră, dar oricum definitorie pentru unele aspecte 
ale actualitàtii interpretative, aceasta chiar si în ca- 
zul unor artişti foarte talentaţi, se spun, între altele, 
următoarele: „Ch. E., acest tînăr pianist german, 
care s-a ridicat atît de repede la o valoare interna- 
tionalä, este un reprezentant tipic al celor mai noi 
generaţii de pianisti. Cu o tehnică perfectă, o rit- 
mică de otel, dar zgîrcit în expresie, congelat, une- 
ori uscat pînă la impresia (desigur nejustificată) a 
unei execuţii școlărești. (...) Zadarnic s-ar căuta gra- 
tie în astfel de interpretări mozartiene ; în schimb 
multă meticulozitate tipic germană. În general, o 
interpretare a lui Mozart curată, asepticà, mai mult 
instructivà decit una care sà fericească pe ascultà- 
tori ; o interpretare pentru oamenii de azi, oferită 
cu perfecțiunea tehnicii moderne.“ |. 

Desigur, problemele de care ne ocupăm nu se pun 
cu privire la muzica contemporană si de avangardă 
care — în afară de faptul că acestea încă nu s-au 
cristalizat îndeajuns în formele lor de scriere şi de 
interpretare — sînt moderne prin ele însele si „obi- 
ective“ pînă la matematizare. Avem în vedere în 
primul rînd muzica preclasică şi clasică, în parte şi 
cea romantică, prin acele opere care pot fi definite 
global (desigur cà nu exclusiv) prin virfurile res- 
pective, prin creaţiile lui J. S. Bach, Handel, Haydn, 
Mozart si Beethoven ; iar mai aproape de noi prin 
operele lui Schubert, Chopin, Mendelssohn, Berlioz, 
Schumann si alţii care, în pofida caracterului lor 
evident romantic si puternic expresiv, sînt cîteodatà 
si ele supuse „modernizării“. 

O mcdernizare în execuţia muzicii preclasice şi 
clasice — nu în sensul sus menţionat al obiectivizării, 
ci dimpotrivă, în acela al îmbogăţirii ei — s-a produs 
în tot cazul, în mod natural, datorită în primul rînd 
perfecţionării continue a instrumentelor muzicale. În 
această privinţă ne referim în cele ce urmează la 
muzica pentru pian, dar într-o măsură mai mare sau 
mai mică unele aspecte ale problemei pot fi întîlnite 
si în cazul altor instrumente si al ansamblurilor. 
Într-adevăr, în ceea ce privește muzica preclasicä 
pentru pian, în totalul ei, precum și cea de început 
a muzicii clasice, se ştie că piesele respective au 


fost compuse pentru şi pe măsura instrumentelor cu 

claviatură preimergâtoare, în speţă a clavicordului si 
clavecinului. Dar si pianul însuși a evoluat, de la 
acela primitiv al lui Cristofori, Stein si Streicher, la 
acelea contemporane ale lui Bechstein, Bliithner sau 
Steinway de exemplu, ale căror calităţi sonore, teh- 
nice si de expresie sînt în afară de orice asemuire 
cu acelea ale pianelor de odinioară. Chiar și atunci 
cînd, așa cum se face ades în vremea din urmă, pen- 
tru a le reda în culoarea originală, piese preclasice 
se cîntă la clavecin, acesta este acum un instrument 
mult perfecționat față de clavecinele istorice, dintre 
care unele se mai găsesc prin muzee, dar nu sînt 
practic utilizabile, Executată la clavecin, interpreta- 
rea acelor piese rezultă azi, vrînd-nevrînd, moderni- 
zată faţă de aceea din vremea cînd ele au fost com- 
puse. 

Cea de a doua sursă a modernizării venite de la 
sine în interpretarea muzicală constă în progresul 
general ce s-a realizat între timp în tehnica pianis- 
tică, precum si în perfecţionarea pedagogiei respec- 
tive, care de la vechile metode empirice si mărginite 
în mijloacele folosite, a trecut la metodologii ratio- 
nale în care, între altele, se ţine seama si de condi- 
tiile psiho-anatomo-fiziologice ale elevului, prea putin 
sau chiar de loc luate în consideraţie altă dată. 


II 


Problema modernitàtii, cu referire la întrebarea 
„Obiectiv-subiectiv“ în interpretarea muzicală, este 
totuși mult prea veche pentru ca recentele tendințe 
spre obiectivizare să poată fi privite doar ca o modă 
a prezentului. În realitate, în muzica cultă au existat 
întotdeauna puternice controverse şi curente, unele 
pentru o redare cu neabătută fidelitate, înţeleasă 
însă ca mărginită şi strict supusă textului scris și 
altele care permiteau, sau chiar cereau interpretului 
o așa-numită „re-creare“ a compoziției, prin trece- 
rea ei, cu mai multă sau mai puţină libertate prin 
prisma propriei sale fantezii si personalităţi. De fapt, 
acest din urmă mod de interpretare, mai liber, a 
stat la originea muzicii instrumentale care, datorită 
folosirii ei iniţiale numai ca acompaniament, avea un 
caracter larg improvizatoric. 

Acest caracter era impus instrumentistilor si prin 
notația foarte sumară ce se dădea atunci pentru 
acompâniamente, sâu și pentru unele voci socotite 
secundare. Dar şi atunci ca și mai tîrziu, cînd au 
început să fie mai amănunțite, indicaţiile de tempi, 
de agogicà si de dinamică, atit de esenţiale pentru 
expresia muzicală, au fost şi au rămas foarte rela- 
tive, deoarece nu au putut fi constituite etaloane pre- 
cise si univoce pentru valorile respective. Pînă pe la 
mijlocul veacului trecut nici măcar înălțimea (ab- 
solută) a tonurilor nu era în mod unitar fixată. În- 
tre un la, la orga catedralei dintr-o localitate și care 
dădea „tonul“ tuturor muzicienilor din regiune si 
un la, din altă localitate, nici măcar prea depărtată 
de cea dintii, puteau exista diferente pînă la o tertà 
si chiar mai mult. Asa că, dacă Mozart de exemplu, 
sau oricare alt compozitor, alegea pentru o compo- 
zitie tonalitatea si b de pildă, aceasta nu se făcea 


numai pentru a i se da o anumită individualitate, ci 

si pentrù a i se fixa înălțimea absolută a scării sü- 
netelor în raport cu norma locului. Nu vom fi nici- 
odată siguri dacă, executînd acum această piesă în 
si b, cum e definită, dar la înălţimea cum sîntem în- 
vAtati si deprinsi să auzim astăzi această tonică, sîn- 
tem cu adevărat în tonalitatea pe care a gîndit-o 
Mozart. 


Astăzi diapazonul este precizat, chiar legiferat, 
existînd încă, după cum se știe, unele deosebiri, la; 
fiind fixat în Franța la 435 vibrații pe secundă, pe 
cîtă vreme în Germania și ţările anglo-saxone el 
este fixat la 440 vibrații pe secundă. 

În cealaltă privinţă, a tempilor, cu ajutorul me- 
tronomului realizat în 1813 de către Johann Melzel, 
s-a putut ajunge la o posibilitate practică de defi- 
nire exactă a acestora. Dar astfel de precizări lip- 
sesc tocmai în compoziţiile preclasicilor şi clasicilor, 
aflate pe primul plan al controverselor, cînd metro-: 
nomul încă nu exista. Indicatiile metronomice ce se 
găsesc în ediţiile contemporane ale acestor compozi- 
ţii au fost întroduse, aşa cum se știe, numai ulterior, 
si reprezintă dar punctul de vedere personal al 
redactorilor respectivi *). 

Si în ceea ce priveşte intensitatea (nivelul de tă- 
rie a diferitelor sunete — și zgomote), ştiinţa acus- 
ticii a definit anumite etaloane, denumite „phon“ si 
„decibel“, cu metodele de măsurare corespunzătoare, 
dar va mai trece mult timp pînă ce acestea vor de- 
veni destul de simple şi de comode în întrebuințare, 
pentru ca să poată intra în practica muzicală, Sau 
poate că niciodată, căci un f sau ff la Beethoven a 
însemnat si va însemna întotdeauna altceva decît un 
f sau ff la Chopin de exemplu. De asemenea, în sen- 
sibilitatea și practica muzicală un f dat înseamnă una 
la oboi de exemplu si altceva la trombon, iar exe- 
cutantul trebuie să ţie seama şi de mărimea şi acus- 
tica sălii, dacă e mai plină sau mai goală și de multe 
altele. De unde se vede cît de greu este sà se reali- 
zeze o redare strict „obiectivă“ a unei piese muzi- 
cale şi inevitabilitatea ca interpretul să intervie cu 
intuiţia si „subiectivitatea“ sa. 

Așadar, chiar numai din imprecizia notatiilor, şi 
anume, nu numai a acelora menţionate si discutate 
mai sus, dar si a acelora referitoare la frazare, mo- 
duri de atac, pedalizare și cîte altele, date în parti- 
turi, ne mai vorbind de cazurile, destul de multe, 
cînd astfel de indicaţii lipsesc cu totul, rămîne inter- 
pretilor o largă bandă de exprimare, mai mult sau 
mai puțin personală, corespunzătoare propriei lor în- 
telegeri şi sensibilitàti. Pericolul apare însă ușor, si 


*) Desigur că, atunci cînd acești redactori au fos mu- 
zicieni de mare clasă, precum au fost Czerny, von 
Bülow, Reger și alţii, si care prin filiatiunea instruc- 
tiei lor muzicale au fost într-o măsură mai mare în 
posesia tradiţiei, astfel cum ea s-a putut transmite 
şi păstra de la creatorii acelor opere; atunci indica- 
tiile metronomice si de alt fel, pe care ei le-au adäu- 


gat partiturilor originale, pot fi urmate cu destulă 
încredere. Dar încă numai ca orientative, cu discer- 
nämint şi fără rigiditate, o metrică mult prea meca- 
nică nefiind, după cum se știe, folositoare execuţiei. 
Chiar unul din redactorii sus citati — Max Reger — 
notează în ediţiile sale că indicaţiile metronomice 
date nu trebuie considerate ca strict obligatorii. 


din păcate destul de des, atunci cînd, din inexperi- 
entà, din neputinta de a da o rezclvare justă unora 
din dificultăţile tehnice ale piesei, sau cel mai rău. 
din dorinţa de a fi original, interpretul exagerează 
în această libertate, îndepărtîndu-se chiar de la text 
şi de la indicaţiile date totuși de -către compozitor. 
chiar şi succint. La unii din aceşti interpreţi şi-a fă- 
cut drum părerea că o reprezentare strict autentică 
a muzicii trecutului fiind materialmente imposibilă. 
ba nici nu ar mai fi corespunzătoare sensibilităţii 
noastre actuale, ei își pot aroga dreptul de a recon- 
strui acest trecut — mai mult, dar chiar si mai pu- 
tin îndepărtat — după propriul lor gust, după pro- 
priul lor spirit „creator“, într-o interpretare pe care 
şi aceştia o declară „contemporană“. 

Au fost de altfel și compozitori care, dorind să 
evite astfel de deformări ale compozițiilor lor, s-au 
străduit sà dea indicaţii cît mai amănunțite si mai 
precise în lucrările lor. Începutul l-a făcut chiar 
marele J. S. Bach care, contrariat de abuzurile în 
interpretare ce se făceau prin execuţia aproape „ad 
libitum“ a ornamentelor, ba chiar si prin adăugarea 
arbitrară a diferite cadente ornamentale, a întrodus 
și ornamentele în măsură. În timpurile noastre, De- 
bussy si George Enescu au dat în compoziţiile lor 
indicaţii cît s-a putut mai amănuniite asupra modu- 
lui cum ele trebuiau interpretate. Un pas extrem în 
această direcţie l-a făcut Ravel care, după ce a pre- 
cizat în compoziţiile sale şi cele mai subtile detalii, 
a declarat ritos: „Muzica mea nu se interpretează ci 
pur și simplu se execută întocmai, conform textului“. 

Revenind la problema libertăţilor prea mari pe 
care şi le iau unii interpreţi, amintim că George 
Enescu nu blama necondiţionat libertatea în expri- 
mare, cerea însă desciplină în libertate, iar inter- 
pretul să slujească numai muzica și pe compozitor 
si nu pe sine însuși, scotindu-se el în evidenţă. Ne 
amintim si de vorbele eminentei profesoare care a 
fost regretata Florica Muzicescu, care atunci cînd 
un elev pàsea pe drumul greșit al unei prea mari 
libertăţi, îl admonesta cu cuvintele: „Dar nu ești pe 
moșia ta, ca să te plimbi cum poftesti pe lucrarea 
compozitorului“. 


IIT 


La polul opus apare însă acea formă a interpretă- 
rii muzicale zisă obiectivă, de la care am plecat în 
această expunere, după care interpretul trebuie să 
se abțină nu numai de la orice manifestări ale pro- 
priei sale afectivitàti şi sensibilitàti, dar să şteargă 
şi din acele mlădieri, culori, accente, sublinieri, ete., 
expres indicate de către compozitor precum si carac- 
teristicele stilului acestuia sau a epocii respective, 
ceea ce duce la o execuție, (fie ea şi cu cea mai meti- 
culoasă perfecţiune tehnică) cum bine o numește re- 
vista austriacă citată la început, uscată, congelată, 
care nu fericeste pe nimeni. 

Citatul reamintit privea execuţia (înregistrată) a 
unor sonate de Mozart. Dar interpretări ca cele cri- 
ticate se aud încă mai mult în creaţia lui J. S. Bach, 
cel mai reprezentativ compozitor al preclasicismului, 
după readucerea la lumină, în prima jumătate a 
sec. XIX, a acestei culmi a artei muzicale. O culme 
nu numai prin elevația sa, dar si ca o linie de des- 
pàrtire a apelor, a apelor muzicii medievale si renas- 


centiste de o parte, si a muzicii moderne — mo- 
derne în sensul istoric al cuvîntului — de cealaltă 
parte, prin sinteza pe care marele compozitor a fă- 
cut-o între procedeele înaintaşilor săi din toate ţările, 
reprezentînd astfel surse multinaționale, spre a pune 
apoi substanţa filtrată a acestei sinteze la baza mu- 
zicii moderne, o substanţă din care, cu toate inova- 
{iile si experimentele intervenite între timp, conti- 
nuăm a ne hrăni si astăzi. Ori, printr-o îndelungată 
şi continuă deformare a modului initial de execuţie 
a lucrărilor sale, de teama unei expresivitàti care, 
chipurile, nu s-ar potrivi cu sobrietatea liniară a mu- 
zicii lui Bach, s-a ajuns încetul cu încetul la un cîn- 
tat anemic, incolor, cu o ritmică rigidă și sacadată, 
cu un atac sec, sunînd ades aproape militàreste, dar 
care, după multă lume ar constitui totuşi adevăratul 
„stil Bach“. Se uită însă că Bach a fost un reprezen- 
tant tipic al barocului, și chiar dacă barocul în mu- 
zică a fost mai puţin „baroc“ decît în arhitectură 
sau pictură, nu mai puţin însă, aşa cum îl defineşte 
succint maestrul Sigismund Todutà, „idealul estetic 
al barocului a fost expresivitatea.“? 

Se uită de asemenea că o parte însemnată a acti- 
vitàtii multilaterale a lui Bach a fost aceea de con- 
ducător de cor şi că în vasta sa creaţie el a compus 
nenumărate cantate si oratorii. În lucrările sale di- 
dactice el insistă asupra cantabilitàtii. Asa de exem- 
plu, în prefața la Invenţii si Sinfonii unde, cu pri- 
vire la scopul acestor piese, Bach îl menţionează și 
pe acela „...ca elevii sà dobîndeascà în primul rînd 
un mod cantabil de a cînta...“ (sublinierea este a lui 
Bach însuși).3 Cîntatul lipsit de expresivitate era nu- 
mit de dînsul „vorbărie goală, cîntec de flasnetä*. 
În cunoscuta sa monografie asupra lui J. S. Bach, 
Albert Schweitzer aminteste cà Bach a apreciat în 
mod deosebit la Vivaldi „tehnica lui la vioară în- 
dreptatà spre cantabilitate si i-a plăcut sà întroducă 
această cantabilitate la instrumentele cu claviatură“. 

Toate acestea dovedesc la J. S. Bach o puternică 
inclinatie spre cantabilitate, de care trebuie deci sà se 
țină seama în interpretarea lucrărilor sale. Este deci 
nejustificată reținerea în expresivitate pe care, cu 
motivarea unei presupuse obiectivitàti, unii interpreti 
și școli o arată în execuţia pieselor pentru pian 
ale lui Bach. Dimpotrivă, la fel cu oamenii de geniu 
din totdeauna, care au ştiut să meargă înaintea tim- 
pului lor, și Bach a intuit dezvoltarea ulterioară a 
claviinstrumentelcr — pe care el o dorea si o si 
cerea insistent constructorilor — dînd pieselor sale 
o scriitură care, abia prin pianul modern, folosit 
bineînțeles cu talent si discernămînt (inclusiv peda- 
lele, pe care unii pianisti se tem să le folosească 
aici), își etalează deplina lor frumuseţe. 

O atenţie deosebită trebuie dată problemei, foarte 
controversată, a tempilor ce trebuie aplicaţi în inter- 
pretarea pieselor pentru pian ale lui Bach, care după 
unii s-ar cînta azi prea încet, după alţii prea repede 
în raport cu ceea ce ar fi fost tempo-ul just inten- 
tionat si aplicat de Bach. Problema există într-adevăr, 
atit în ceea ce privește piesele lui J. S. Bach, cît si 
a celorlalţi preclasici şi clasici, care au scris încă 
pentru clavecin şi cere multă pricepere şi măsură, 
deoarece prezintă aspecte contradictorii. În adevăr, 
o anumită mișcare trebuia executată la clavecin mai 
lent decît ea poate fi azi realizată la pian, deoarece 

clavecinul cu mecanica lui mai greoaie (mai ales în 
raport cu dublul eșapament a lui Erard de la pia- 
nul modern) si cu coarde ciupite, nu permitea o vi- 
teză prea mare în succesiunea sunetelor, Pe de altă 
parte pianul, cu sunetele sale mai persistente (chiar 
și fără a se face uz de pedală), permite mişcări nu 
numai mai repezi, relevate mai sus, dar și mai lente 
decît clavecinul, ale cărui sunete scurte, aproape in- 
stantanee, ar lăsa în acest caz goluri simțite între 
ele. Depinde deci de caracterul pieselor si de intui- 
tia executantului cum să treacă mai just si mai în 
spiritul compozitorului și a stilului respectiv printre 
aceste două posibilităţi, contradictorii dar nu şi an- 
tagoniste, ale pianului, si între care interpretul ce 
vrea să fie „obiectiv“ rămîne cu totul dezarmat. După 
părerea unor mari muzicieni, între care George 
Enescu si Pablo Casals, tempoul „giusto“ este acela 
prin care arhitectura orizontală a pieselor polifonice 
rezultă atît de transparentă, încît vocile componente 
să fie reliefate clar. Aceasta înseamnă evitarea ori- 
cărei goane, așa cum unii interpreţi sînt tentaţi să o 
facă din predilectia lor pentru viteză. 

În aceeași ordine de idei, a interpretării preclasi- 
cilor, îndeosebi a lui J. S. Bach, cel mai mare maes- 
tru al polifoniei, ar trebui să se dea mai multă 
atenţie nu numai simplei desfăşurări paralele a di- 
feritelor voci (atunci cînd nu se cîntă chiar cu totul 
omofon), ci si evoluţiei diferite a fiecărei voci în 
parte, fiecare cu propriul său punct culminant care 
se cere evidenţiat. Acestea și alte condiţii specifice 
solicită de la interpret o tehnică desàvîrsità, aproape 
o virtuozitate, dar nu virtuozitatea goală, de mult și 
cu drept cuvînt compromisă, ci una de profunzime, 
bazată pe pătrunderea amănunţită a tesäturii con- 
trapunctice a piesei. 

Interpretul „obiectiv“ se ține însă în limitele stricte 
ale partiturilor care, după cum s-a observat, la Bach 
și la ceilalți preclasici sînt destul de sumare în ce 
privește indicaţiile de execuție — de fapt nici o par- 
titură, cît de modernă, nu poate conţine toate indica- 
tiile tehnice si de expresie adecvate — asa cà este ne- 
cesară înţelegerea si participarea interpretului ; ceea 
ce, oricît ne-am teme de acest cuvint, este o activi- 
tate subiectivă. Obiectivistul abtinîndu-se însă de la 
orice contribuţie creatoare, nu este surprinzător dacă 
în cazul lui rezultă un cîntat rigid şi uniform, deci 
monotcn, lipsit de articulaţia corectă în cele mici, de 
frazarea sintactică în cele mari, precum și de acea 
agogică subtilă si dinamică proportionatà, ajutată de 
o pedalizare chibzuit dozată, care dau mișcare, cu- 
loare, expresie piesei cîntate, dar care — repetăm — 
nu pot fi în totul notate în partitură. Desigur că sînt 
şi cazuri cînd refugiul în obiectivitate se datorește si 
dificultăţilor întilnite de interpret în realizarea con- 
ditiilor mai dificile cerute de o autentică redare a 
piesei interpretate. Adică, si parafrazînd putin vor- 
bele eminentei muziciene și eseiste, maestra Cella 
Delavrancea, ei spun „nu“ din greutatea în care se 
găsesc de a spune „da.“ 5 

Am centrat mai sus observaţiile noastre asupra in- 
terpretării lucrărilor (pentru pian) ale lui Bach. Dar 
în măsuri diferite, principial însă aceleași, aceste ob- 
servatii se pot referi, asa cum s-a remarcat de la în- 
ceput, la toţi ceilalți preclasici, precum si la muzica 
din epocile următoare, Nefiind locul, de altminteri 

nici scopul acestei expuneri, de a né otupa de toți 
aceștia, vom adăuga unele observaţii cu privire la 
modul, nu întotdeauna cel mai just, în care sînt in- 
terpretate uneori operele pentru pian ale lui Beetho- 
ven si Chopin, prezenţi aproape de fiecare dată, unul 
sau altul, sau amîndoi, în programele de recital. 

După părerea noastră, dacă întreaga muzică cultă 
de pînă la Beethoven — exceptind muzica religioasă 
si cea populară, care au alte surse si alte motivații 
ar fi privită dintr-o perspectivă mai depărtată, ast- 
fel ca deosebirile inerente de la un compozitor la 
altul și de la o epocă la alta să apară destul de 
estompate, ca un corp aproape unitar, atunci s-ar 
putea spune că toată această muzică se prezintă ca 
una „frumoasă“, „agreabilă“ răspunzînd global la 
definiţia ce avea mare trecere în acea vreme, că 
muzica constă într-o măestrită combinație şi înlăn- 
tuire de sunete, care să fie plăcută urechii. 

Beethoven este cel dintîi care a rupt zăgazurile 
acestei concepţii simpliste de muzică în general ga- 
lantă, distractivă, uneori si savantă, fntroducînd cu 
toată vigoarea elementul pasional, patosul unei 
puternice arderi interioare, strigătul „eu“-lui său pro- 
iectat către ceilalți oameni, reflectînd totodată si stri- 
gătul acestora. Toate acestea într-un limbaj nou, lim- 
pede și direct, care trezește în sufletul ascultători- 
lor — ascultători în masă — ecouri de mare profun- 
zime. Atît din punctul de vedere al scriiturii, cît și 
din acela al folosirii mijloacelor tehnice, tot de la 
Beethoven începe folosirea orchestrală a pianului, cu 
inovaţii îndrăzneţe, cu sarcini importante trecute şi 
miinii stîngi. Creaţia beethovenianà pentru pian aduce 
o tehnică de elevată virtuozitate, în care apar nu 
numai game si arpegii, dar și terțe, sexte si octave 
frînte, triluri duble, care alteori repartizeazà la ace- 
easi mînă si o linie melodică ; apoi pasaje prelungite 
în octave si acorduri la ambele mfini în tempo rapid 
și care trebuie să fie toate redate printr-o adîncă 
participare a interpretului. 


În sonatele pentru pian ale lui Beethoven se poate 
remarca — în afara oricăror probleme tehnice — 
originalitatea puternică a fiecăreia din ele în raport 
cu toate celelalte. Aceasta spre deosebire de sonatele, 
în mare număr, ale unora chiar dintre cei mai de 
seamă fnaintasi ai săi, la care nu te poți opri de a 
remarca, la mai toate, acelaşi aer „de familie“. 
Această accentuată individualitate bine distinctă a 
fiecărei opere de același gen ale lui Beethoven — 
sonate, concerte, variaţii, etc. — obligă pe inter- 
pret la un studiu minuţios a celui mai mic detaliu, 
pentru a putea reda cu convingere, fie un brio im- 
petuos si strălucitor, uneori un pasionat dramatism, 
alteori de o poezie delicată, printr-o mare diversitate 
de timbruri si cu un simţ precis al sonoritàtii. Zvîc- 
nirile temperamentale frecvente la Beethoven sînt 
adesea exprimate prin sforzandi, care însă sînt de 
multe ori greşit redate ca finalitäti ale unor crescendi. 
Numai printr-o atenţie deosebită la aceste multiple 
și variate aspecte, interpretul poate realiza ca fiecare 
piesă a lui Beethoven să rezulte cu caracterul ei cu 
totul aparte faţă de gemenele sale. 


„Obiectivistul“ eliminînd însă din principiu ar- 
doarea si patosul caracteristice, dar de fiecare dată 
în alt fel exprimate de către Beethoven, de exemplu 


în cele 32 de sonate ale sale, nu va reuşi să scoată 
în evidenţă individualitatea deosebită a fiecăreia din 
ele. La fel se va întîmpla însă şi cu „subiectivistul“ 
fără măsură care le va topi pe toate în aceeaşi ex- 
presivitate liberă, dar a sa proprie. 

Dacă trecem acum la interpretarea lucrărilor lui 
Chopin, acesta apare pe nedrept numit „poet al pia- 
nului“, dacă se prezintă un Chopin sentimental si 
romantios deformat, într-un stil salonard ` sau dim- 
potrivă, ni se face să auzim trăsnete si tunete într-o 
goană de maraton, acolo unde se ştie că Chopin, cu 
natura si fizicul său delicat, întrebuința rar fortisi- 
mele și din acelaşi motiv evita sălile de concert mari, 
preferînd sà cînte în cercuri mai intime. 

Scriitura lui Chopin prezintă o sintaxă atît de 
deosebită, încît pare ca si cum un secol l-ar despărți 
de contemporanii săi. Această deosebire trebuie în- 
teleasä si mai cu seamă simțită de către interpret: 
ceea ce „obiectivul“ nu vrea sau nu poate să o facă, 
iar „subiectivul“ înclină uşor să depăşească măsura. 
Această măsură rezidă în farmecul sonoritàtii suple 
şi bogate, expresia delicată, nobilă, nostalgică cu 
pronunțate elemente inspirate din folclorul, precum 
şi din creaţia marilor poeţi polonezi, cu caracterul 
lor epic mereu prezent. Cu nedezmintità pasiune 
pentru cantabilitate, susţinută de un joc subtil al 
pedalelor, Chopin, între multe alte procedee noi, a 
introdus și așa-numitul „rubato“ ; din care însă inter- 
preti fără experiență — aceştia din rîndul „subiecti- 
vistilor“ au înţeles să facă o deformare gravă a 
măsurii si a tempilor, în deosebi în sensul întinderii 
lor fără rost, 

Ca și Beethoven, Chopin a dat multă importanţă 
mfinii stîngi, care în multe din piesele sale devine 
chiar suportul principal, nu numai armonic, dar și 
melodic. Din vasta creaţie pianistică a lui Chopin ne 
mai oprim o clipă asupra „studiilor“ sale scrise în- 
tr-o epocă de mare strălucire si preţuire a virtuozi- 
tàtii. Chopin dezvăluie în ele o mare măestrie în 
tratarea celor mai dificile probleme tehnice. Nu mai 
putin însă, aceste studii sînt pătrunse si de un pro- 
fund conţinut muzical, prin care Chopin își exprimă 
poetic şi uman sentimentele sale, în primul rînd du- 
rerea si răzvrătirea lui pentru patria sa cotropità. 
Acest aspect esenţial pentru studiile lui Chopin se 
pierde însă în unele execuţii, care în goană mare 
urmăresc parcă să dovedească doar rezistența şi vir- 
tuozitatea interpretului. 


IV 


Ne-am ridicat mai înainte împotriva lipsei de fan- 
tezie şi de contribuţie creatoare în cîntatul obiecti- 
tiv; dar am deplîns si libertăţile prea mari si defor- 
mante pe care si le iau interpreţii subiectivi; ne 
referim desigur numai la aceia care o fac astfel da- 
torità temperamentului lor insuficient stàpînit, si nu 
din simpla si nescuzabila goanà dupà originalitate si 
așezarea lcr proprie înaintea compozitorului. Sintem 
deci în fata unei contradicții, care nu este însă a 
noastră, ci a actului interpretativ însuși, care este 
un complicat şi permanent joc de teze si antiteze. 
Cum s-ar putea ajunge totuşi la o sinteză multumi- 
toare, care să nu fie însă doar o facilă linie de mij- 
loc, destinată să împace toată lumea ? 


Desigur că nu sîntem primii care să punem această 
întrebare, care de fapt a fràmîntat si va continua sà 


frămînte pe muzicieni. Un răspuns care să ajute pe 
interpreţi să iasă din acest impas a fost încercat și 
de către marele pianist Erwin Fischer. Acesta a enun- 
{at-o încă într-o lucrare a sa din 1929, dar în forme 
mai mult sau mai puţin variate aceeași recomandare 
a mai fost dată şi mai înainte si după, si face 
parte din îndemnurile curente ale pedagogilor. În 
enunţul său respectiv, astfel cum îl găsim citat 
într-un articol în revista „MUSICA“ din Kassel, 
R.F.G., Edwin Fischer afirmă în mod peremptoriu : 
„Totul constă în aceea ca el (interpretul) să se si- 
tueze în acea stare sufletească de care a fost însu- 
fletit compozitorul, atunci cînd a compus lucra- 
rea“ 6. 

Desigur că Edwin Fischer nu a avut aici în vedere 
starea sufletească a compozitorului, asa cum ea ar fi 
putut fi condiţionată de bucuriile, deceptiile sau con- 
flictele sale personale. Acestea se estompează, se 
uită în febra creatoare a artistului autentic, deși și 
ele pot furniza unele elemente primare ale inspirației 
sau să le influențeze. Dar și limitat la starea sufle- 
teascä a compozitorului în actul său componistice si 
prim reflex condiționată de chiar acesta, de unde o 
cunoaștem noi, de unde o poate ști interpretul care 
anume a fost, pentru ica sà și-o însușească si el? 

Realitatea este că interpretul abia din conţinutul 
iucrării pe care o studiază si o execută si după modul 
său personal de a o înțelege şi de a se contopi cu 
dînsa, deci numai a posteriori şi subiectiv, își formea- 
ză o determinată stare sufletească, care poate să fie 
sau şi să nu fie corespunzătoare cu aceea a compozi- 
torului atunci cînd acesta a compus lucrarea. Reco- 
mandarea de mai sus a lui Edwin Fischer si a alto- 
ra, nu poate fi deci îndeplinità ad literam si în mod 
direct, dar se poate ajunge totusi la o contopire su- 
fleteascà, cel putin analoagà cu aceea a compozito- 


rului si cu opera acestuia; si anume, prin stiinta, 
experiența, gîndirea, sensibilitatea si intuiţia muzica- 
lă a interpretului ; în seama adică a ceea ce într-un 
cuvînt se poate subsuma — desi definitiile respecti- 
ve sînt încă foarte diferite — în ceea ce în mod 
obișnuit se numeşte „talentul“ interpretului, atunci 
bineînțeles cînd talent există. 

Mai lămurit, interpretul cu adevărată vocaţie pen- 
tru muzică, dăruit şi stăpîn pe arta sa; posesor al 
unei culturi muzicale și generale bogate și al unei 
ideologii înaintate ; care nu se închistează într-o su- 
ficientă mulţumire de sine, ci urmăreşte cu interes 
interpretările altora ; si anume, nu numai ale vîrfu- 
rilor cu renume (spre a-i copia), ci și ale acelora mai 
aproape de dînsul si în devenire; care în plus, ca 
muzician activ și instruit ce este se mai bucură şi de 
frumuseţile structurale, logice si de scriitură ale piesei 
interpretate, pe care el le înţelege si le gustă; ur- 
mind, în sfîrșit, cu fidelitate textul compozitorului si 
renuntînd la orice veleitate de a se situa înaintea 
acestuia ; pe această multiplă cale interpretul pcate 
ajunge în actul interpretării într-o stare sufletească 

adecvată conţinutului de idei a piesei, ca şi cum 
aceasta ar fi fost chiar starea sufletească a autorului 
ei, atunci cînd acesta a compus-o. Și astfel se împli- 
neşte în mod implicit si nu printr-un artificial si deci 
precar act de vointà dezideratul exprimat, cum a fost 
citat mai sus, de càtre Edwin Fischer. 


Edwin Fischer gindea cam în acelaşi fel atunci 
cînd în alt loc, mai spunea că „nu poţi reda altora 
sentimente care nu au trecut prin propria ta fiinţă.“ ? 

Interpretarea unei lucrări muzicale apare deci ca 
un proces subiectiv. Aceasta nu înseamnă însă — 
atita vreme cît este făcută cu măsură și discernă- 
mînt — o îndepărtare de realism, căci arta în gene- 
re, deci şi arta muzicală, nu este o simplă, brută, 
redare a realităţii, ci tàlmàcirea si re-crearea reali- 
tàtii obiective prin observaţia si înţelegerea subiec- 
tivă a artistului. 

În practica muzicală realitatea obiectivă este re- 
prezentată prin partitura — scrisă sau reţinută în 
memorie (orice lucru poate fi la rîndul său obiect 
sau subiect, după context sau punctul de vedere din 
care este considerat). Partitura, în sine fără glas, are 
conţinutul ei muzical prezent numai în potentà, căpă- 
tîndu-si abia prin interpret dimensiunea ei sonoră; 
ceea ce este un alt act de creaţie, deşi strîns, foarte 
strîns legat de actul compozițional. Această recreare 


este fortamente subiectivă si pentru a fi autentică, 
pentru a comunica ceva ascultătorilor, mai cere de- 
sigur din partea interpretului, pe lîngă participarea 
sa afectivă în sensul celor expuse mai înainte, şi o 
maximă exigentà faţă de sine însuşi. 


1. Oesterreichische Musikzeitschrift, Wien 1971, Nr.3, 
p. 179; 


do 


. Todutà, Sigismund, Formele Muzicale ale Barocu- 
lui în operele lui J. S. Bach, Ed. Muzicală, Bucu- 
resti, 1969, vol. 1. p. 17; 


3. Seifert-Weizmann, Geschichte der Klaviermusik, 
Breitkopf A Iärtel, Leipzig 1899, p. 386; 


4. Schweitzer, Albert, J. S. Bach, Breitkopf & Hărtel, 
Leipzig 1954, p.171 ; 


5. Delavrancea Cella, Arpegii în Ton Major, Ed. Mu- 
zicală, Bucuresti 1970, p. 61; 


6. MUSICA, Kassel, 1970, Nr. 6, p. 559; 


7. Fischer, Edwin, Sonatele pentru pian de Beethoven 
Ed. Muzicalà, Bucuresti 1966, p. 15. 


VIAȚA 


—MUZIGALĂ 


INTERVIURI 


Monique Haas 


Prezența eminentei artiste în -mijlocul nos- 
tru ne-a prilejuit posibilitatea de a cunoaște 
unele din opiniile sale privind arta-i interpre- 
tativà. 

S-a gravat puternic in amintirea noastrà, 
între altele, recitalul pe care l-aţi dat în de- 
cembrie 1970 la Radioteleviziunea franceză, în 
cadrul căruia aţi prezentat cu un atît de fru- 
mos succes, cîteva importante piese pentru pi- 
an din muzica franceză, de la Couperin si Ra- 
meau, la Debussy și Ravel. 

Aveţi în această privinţă preferințe deose- 
bite ? 

— Ca să vă spun drept îmi place muzica 
pe care o cînt, afecţionînd desigur, cum este 
și natural, muzica franceză, de la aceea a ma- 
rilor clavecinisti pînă la a impresionistilor din 
prima jumătate a veacului nostru despre care 
ati făcut menţiune. 

— Cum îinfelegefi să alcătuiți un program 
de concert, de recital ? 

— Îmi încheg, un program de recital, de 
obicei, în jurul a două piese capitale, a două 
piese — Sonate, suite etc. — de importanță 
majoră. Dar trebuie să adaog că nu sînt tot- 
deauna răspunzătoare de alegerea muzicii pe 
care o Ont, întru cît organizatorii sau asocia- 
tiile de concerte propun ei interpretilor o se- 
rie de lucràri. 

— Care este procesul de pregătire al ace- 
stor lucrări ? 

— Lucrez încet, foarte încet, muzica pe care 
o am în vedere, lucru învăţat îndeosebi de la 
George Enescu care m-a onorat cu prietenia 
sa si care m-a călăuzit adesea în detaliul artei 
noastre. Desfac cu atenţie opera ce urmăresc 
să o interpretez. O analizez, nu rareori împre- 
ună cu soţul meu, pentru a-i sesiza mai bine 


structura, Îi caut sensul, culoarea, secretele, 
după care refac, laolaltă, tot ce am desfăcut. 
Atunci piesa e gata să fie lucrată în liniile 
sale mari și să fie cîntată ca la concert. 

— Cum înfelegeti să-i interpretati pe De- 
bussy si Ravel faţă de care aveţi, neîndoios 
preferințe si pe care îi cîntati în chip atit de 
prestigios ? 

— În ceea ce mă priveşte, continui să-i in- 
terpretez asa cum acești mari muzicieni do- 
reau să fie cîntati. Există încă, slavă domnului, 
destui supraviețuitori ai acestor compozitori 
pentru a sti maniera lor de interpretare. Exis- 
tă discuri cu Cortot şi Ricardo Vinès, repre- 
zentînd mărturii peste care nu s-ar putea tre- 
ce ; există înregistrări personale ale lui De- 
bussy si Ravel care, în ciuda insuficientei lor, 
ne dau semnificaţia profundă a operelor pe 
care le cîntă. 


— Socotiti că Debussy si Ravel erau mari 
pianiști sub raportul execuţiei propriu zise ? 

— Nici Debussy si nici Ravel nu erau pia- 
nişti mari în sensul în care îl înţelegem noi. 
Dar amîndoi erau pianiști foarte sensibili (pri- 
vintà în care înregistrările care ne-au rămas 
de la ei sînt, de-a dreptul emotionante) si ambii 
cunoșteau de minune toate resursele pianului, 
acelea ale timpului lor si acelea pe care le 
intuiau pentru viitor. 

— Se pare că o seamă de pianiști tineri 
caută să aducă totuși lucruri noi în înterpre- 
tarea acestor mari muzicieni, sonorități mai 
putin irizate si estompate, le-am spune mai... 
sticloase, mai „la lumina zilei“, dacă mi-e în- 
găduit să mă exprim astfel. 

— Esta adevărat, tinerii, azi. încearcă ade- 
sea să coloreze muzica lui Debussy şi Ravel, 
cu anumite accente pe care compozitorii nu 
le-au pus în muzica lor, cu anumiți tempi mai 
repezi care în nici un caz nu pot fi ceruti de 
autori. Există printre acești tineri, mărturi- 
sesc, unii care reusesc să ne comunice impre- 
sii noi. Totuşi eu, ca multi alţii, si voi numi 
în primul rînd pe Robert Casadesus, mă ţin, 
totdeauna, de textul tipărit. 


d. V. P. 


Serge Baudo 


SERGE BAUDO (n. 1927, Marsilia), 
studii muzicale dela vîrsta de 8 ani în 
cadrul Conservatorului din Paris, cu Jean 
si Noël Gallon (armonie si contrapunct), 
Jean Battala (pian), mai tirziu cu Louis 
Fourestier (dirijat). Membru al orche- 
strei Operei din Paris si al orchestrei So- 
cietàtii Concertelor Conservatorului din 
Paris (pian si percutie) de la 15 ani, Ab- 
solvent al Conservatorului din Paris în 
1949. Debut oficial ca dirijor în 1951 la 
pupitrul Orchestrei Nationale a Radiote- 
leviziunii franceze (O.R.T.F.) si al orche- 
strei Lamoureux. Activeazà paralel ca di- 
rijor si ca instrumentist de orchestră pi- 
nà în 1957, cînd este numit director al 
orchestrei de camerà O.R.T.F. din Nisa. 
Între 1962 si 1965 este dirijor al Operei 
din Paris. În 1967 participà, alàturi de 
Charles Münch, la crearea noii formaţii 
simfonice „Orchestre de Paris“, în cadrul 
căreia funcționează pînă în 1971. cînd 
preia conducerea orchestrei din Lyon. 
Activitate intensă de turnee în majorita- 
tea țărilor Europei, Americii de Nord si de 
Sud, Asiei. Dirijează cu egală dăruire con- 
certe simfonice si spect ole de operă (la 
„Metropolitan Opera“ di New-York, Ope- 
ra de stat din Viena, Teatrul „Colon“ din 
Buenos-Aires etc.). Include adeseori în pro- 
gramele sale lucrări de muzică contem- 
porană, unele din ele prezentate în pri- 
mă audiție mondială (de Milhaud, Messi- 
aen, Dutilleux, Jolivet, Barraud etc), 
Prima vizită în România : mai 1972. 


Preocuparea vădită de Serge Baudo pentru 
promovarea muzicii contemporane ne deter- 
mină să centrăm convorbirea noastră în jurul 
variatelor aspecte pe care le comportă crea- 
fia muzicală a secolului nostru. Dar inainte 
de toate: există un public al concertelor de 
muzică contemporană ? 

— În mod spontan, publicul „mare“ nu vi- 
ne la concertele de muzică contemporană. Se 
poate doar conta pe un public restrîns, format 
mai ales din tineret. La un moment dat, a exi- 
stat în Franța — mai cu seamă datorită pre- 
stigiului lui Pierre Boulez — un curent în fa- 
voarea muzicii noi. În anii din urmă, însă, 
tendinţa aceasta a regresat mult, în special 
de cînd s-a produs o ruptură între compozi- 

torii generaţiei de 40—50 de ani și cei din 
tinàra generaţie. În general, este totuși accep- 
tată acea muzică contemporană, care nu pier- 
de contactul cu „muzica“. Dacă alchimia so- 
norà este prea savantă, dacă formulele mate- 
matice încep să joace un rol predominant, a- 
tunci este necesar un public diferit, care nu 
se amestecă cu publicul „mare“. 

— Considerati că muzica pe care o refuză 
marele public este în schimb pe înțelesul ti- 
neretului de azi ? 

— S-a susținut în numeroase emisiuni de 
radio și televiziune, că există o muzică a tim- 
pului nostru, destinată în special tineretului. 
Aceasta a deschis porţile unor mari confuzii. 
Unii compozitori de mare talent au început să 
scrie muzică „de avangardă“, numai pentru 
a fi „în actualitate“. În majoritatea cazurilor, 
însă, cei care practică acest gen sînt mai ales 
compozitorii nu prea competenţi din punct de 
vedere profesional. Unii dintre ei fac chiar 
paradă de necunoaștere a armoniei şi contra- 
punctului, desemnîndu-i pe cei cunoscători în 
materie cu termenul pejorativ de „vechea 
gardă“. 

— Cum vedeţi, totuși viitorul muzicii ? 

— Viitorul este un mare semn de întrebare. 
În cele din urmà va decide totuşi publicul. 
Personal, cred însă că va urma o reacțiune la 
acest curent anarhic, poate un nou romantism, 
evident de altă natură decit cel din secolul tre- 
cut. Arta decadentă, uscată; trebuie să cedeze 
locul unei arte îmbogăţite prin căutări de tim- 
bre, dar și de mijloace de expresie, — muzica 
rămîne totuşi o artă expresivă. Plictiseala, 
monotonia, înseamnă moartea muzicii. Or, as- 
cultînd lucrări „de avangardă“, ai impresia că 
se desfășoară mereu aceiași muzică. Este o do- 
vadă a lipsei de geniu, de talent. 

— Credeţi că se poate generaliza lipsa de 
talent la toți compozitorii de astăzi? 

— Evident, nu, Există si astăzi adevărate 
talente, un Penderecki, un Berio, un Ligeti, 
de pildă. Dar pentru un anumit public, toţi a- 
cestia apar înecaţi în marea masă a creatorilor 
unei muzici uniforme, cenușii. Mai există apoi 
compozitori ai secolului nostru, de o indiscu- 
tabilă originalitate, a căror operă va rămine. 
Mă gîndesc la Stravinski, Prokofiev, Bartók, 
Janacek, Șostakovici, Messiaen, Dutilleux, ca 
si la marele Dvs. Enescu. 

— Cunoastefi creaţia lui Enescu ? 

— Din păcate, prea puţin. Dar ceea ce mi-a 
fost dat să aud la Paris, cu cîtiva ani în ur- 


mă, cînd ansamblul Operei Române din Bucu- 
resti a prezentat „Oedip“, a fost pentru mine 
mai mult decît concludent. Mărturisesc că am 
fost profund impresionat, surprins, de dimen- 
siunile uriaşe ale acestei capodopere, de imen- 
sele ei dificultăţi, dar si de sinceritatea totală 
a limbajului. Sper să am prilejul să cunosc şi 
alte lucrări ale lui Enescu, după cum doresc 
să studiez si creatiile de valoare ale altor com- 
pozitori români, pentru a le include în reper- 
toriul meu. 

— Ati obținut vreodată un succes spontan 
de public, la o primă audiție a unei lucrări 
contemporane ? 

— Prima audiție a unei lucrări contempo- 
rane ridică probleme foarte dificile în faţa 
dirijorilor. Sînt necesare luni de muncă pre- 
gătitoare, dacă vrem să nu denaturăm opera 
respectivă. Trebuiesc apoi multe, foarte multe 
repetiţii, — care se obțin cu mare greutate. 
Totuşi, am realizat unele succese de public, ce 
e drept destul de rar. Un exemplu îl consti- 
tuie prima audiție la Londra ia lucrării vocal- 
simfonice ,Transfiguratia® de Messiaen, pri- 
mită de public cu multă căldură. Un alt suc- 
ces imediat l-am obținut cu Concertul de vio- 
loncel de Dutilleux, comandat şi interpretat 
de Rostropovici ; prezentată în primă audiție 
la Festivalul dela Aix-en-Provence din 1970, 
lucrarea a stîrnit un mare interes de public, 
desi folosește un limbaj îndrăzneţ, într-adevăr 
contemporan. 

— Cu ce impresii plecați dela primul con- 
tact cu o orchestră românească și cu publicul 
românesc ? 

— Impresiile sînt excelente, orchestra Ra- 
dioteleviziunii s-a dovedit foarte receptivă şi 
maleabilă, publicul foarte cald şi entuziast. 
Am avut în plus si marea bucurie de a mà re- 
întilni pe podium cu fostul meu coleg de la 
Conservatorul din Paris, Valentin Gheorghiu, 
de care mă leagă amintirea epocii îndepărtate 
a... pantalonilor scurţi. În decursul deceniilor 
care au trecut de atunci — sînt peste trei —- 
ne-am întîlnit întîmplător, cînd la Paris, cînd 
la Berlin sau la Montreal, dar n-am avut pînă 
acum ocazia unei colaborări efective în cadrul 
unui concert. Satisfactia mea a fost cu atît mai 
mare, cu cît ne-am înţeles pe deplin, la repe- 
titii si la concert. Sper că, laolaltă, am reușit 
să răspundem exigenţelor publicului. 


EDGAR ELIAN 


Edita Pieha 


Cîntàreata Edita Pieha. artistă emerità a 
U.R.S.S. a intreprins, în a doua jumătate a 
lunii iunie, un lung turneu în tara noastră, 
concertînd alături de formaţia leningrădeană 
„Drujba“ la Bucuresti si în citeva orașe mari 
ca Iași, Timișoara, Cluj, Tg. Mureș, Oradea, 
Arad, Brăila, Galaţi, Bacău. 

Un repertoriu alcătuit din piese foarte va- 
riate — în care cîntecul dramatic ocupă lo- 
cul dominant — a pus în valoare forţa expre- 
sivă, originalitatea interpretării, prezența sce- 
nică convingătoare a Editei Pieha cît si calită- 
tile ansamblului cu care cîntàreata colaborea- 
ză de mai mulţi ani. (Ne-au impresionat în 
mod deosebit Love story şi exceptionala Ba- 
ladă a piloților, un cîntec de Uspenschi pe ver- 
surile sensibile ale poetului Robert Rojdest- 
venski). 

Se poate afirma cà Edita Pieha si „Drujba“ 
— un dublu sextet, vocal si instrumental, sub 
conducerea atentà si campetentà a talentatu- 
lui Alexandr Bronevitki — formeazà un tot 
indestructibil, legat printr-un stil unitar, de o 
rarà noblete si muzicalitate. 

Orchestratii rafinate, aranjamente vocale de 
bun gust, o autenticitate extraordinarà în ma- 
niera de interpretare într-un repertoriu ales 
cu grijă sînt atributele esenţiale ale acestor 
admirabili artişti sovietici. 

In ceea ce priveşte contribuţia formaţiei, 
merită subliniată prezentarea originală a pie- 
selor româneşti Ciocîrlia — veritabil moment 
de virtuozitate — Trandafir de la Moldova, 
Ionel, Ionelule de Claude Romano şi Nici o 
lacrimă de Cristinoiu (solist Mihail Becher- 
chin, membru în sextetul vocal). 

Am admirat un colectiv artistic de reală 
valoare pe care sîntem oricînd dornici să-l 
avem din nou în mijlocul nostru. 

Profitînd de puţinele clipe de răgaz ale cîn- 
täretei Edita Pieha, i-em solicitat o scurtă în- 
trevedere, pentru a afla impresiile sale despre 
tara si publicul nostru. 

— Sinteti pentru a doua oară musafirul Ro- 
mâniei, Primul contact cu țara noastră a fost 
în 1968, la Festivalul „Cerbul de aur“ din 
Brașov unde aţi susținut un recital individual. 

— Păstrez festivalului brașovean o amin- 
tire de neuitat, căci îl consider o manifestare 
artistică de mare clasă, prin nivelul concuren- 
tilor. al competiţiei cît si prin participarea nu- 
meroaselor vedete de talie mondială care au 
concertat. Pentru mine „Cerbul“ a fost un 
prilej de contacte artistice... am întîlnit si am 
ascultat cîntàreti si formaţii de înaltă catego- 
rie. Totul, într-un decor feeric, mà refer la 
frumuseţea orașului, la pitorescul împrejuri- 
milor sale. Au fost clipe cînd, acolo sus, dea- 
supra munţilor cu crestele îmbrăcate în man- 
tia albă de zăpadă, strălucind în lumina soare- 
lui, imaginaţia transforma telefericul într-un 
cal înaripat, care mă purta într-o lume de 

basm. Uneori nu-mi venea să-mi cred ochilor. 

Cu prilejul actualului turneu am străbătut 
cu autocarul mii de kilometri, pot spune că 
am văzut — din păcate „prea repede“ — o 
mare parie din România, din frumuseţile ei 
deosebite. Cele ale naturii — nu cred că am 
admirat cîndva un peisaj mai frumos ca cel 
de la Cheile Bicazului —, ca şi cele făurite de 
braţele harnice ale oamenilor. Fiecare oraş, 
este în felul său, o bijuterie. Fiecare oraș are 
personalitatea sa, stilul său, un „ceva“ care îi 
aparţine şi îl diferenţiază. Cred că secretul 
rezidă în arhitectura și îmbinarea măiestrită a 
vechiului, a tradiţiei cu noul, cu modernul. 

Si totul e vesel, vesel... probabil din cauza 
florilor, grădini imense de flori pretutindeni. 
E o beţie de culoare si de lumină care pe mi- 
ne, care trăiesc într-un oraş nordic ca Lenin- 
gradul, un oraş cu o amprentă ce as numi-o 
„misterioasă“, m-a frapat deosebit. 

Dacă ar fi să ierarhizez, cel mai mult mi-a 
plăcut Iașul... superb oraș, îmbinare ideală de 
măreție cu un farmec poetic, cu mult lirism. 
Dar mi-a plăcut foarte mult și Timișoara, și 
Clujul şi Oradea... 

— Dar oamenii acestor locuri cum vi s-au 
părut ? 

— Primitori, calzi... deosebit de calzi. Nu 
mi s-a mai întîmplat niciodată să primesc atî- 
tea flori, să se vină pe scenă aşa, spontan, cu 
buchetul de flori si cu zîmbetul pe buze. Ti- 
neri, copii, bătrîni, fiecare voia să-mi strîngà 
mîna, să-mi dăruiască flori. La Cluj, au pre- 
dominat trandafirii, la Iaşi si Timisoara gla- 
diolele. As fi putut sà deschid în fiecare zi o 
floràrie... Aveti un public stimulator prin re- 
ceptivitatea sa. Fără a fi îngăduitor — mai 
ales la Bucuresti — simti cà e dispus sà pri- 
mească si să răsplătească cu generozitate ce- 
ea ce îi oferi. E esenţial pentru un interpret 
ca să poată da măsura întreagă a posibilitàti- 
lor sale. 

Cîntecul e cel mai scurt drum de la inimă 
la inimă, fără inimă el nu poate exista. De 
aceea sînt mulţumită atunci cînd reacţia pu- 
blicului îmi dovedește că m-a înțeles, că am 
ajuns lîngă inima lui, că între noi, între mine 
şi fiecare ascultător în parte, s-a creat o legă- 
tură, o comuniune. În fond, muzica e cel mai 
internaţional limbaj. 

Încă de la Braşov — şi publicul de festival 
e în general mai „rece“, mai reținut, mai ,,ce- 
rebral“ decît cel ce umple sala unui concert 
obișnuit — am simţit că publicul românesc 
m-a îndrăgit, că l-am îndrăgit. Oricît de curi- 
os ar părea, cele mai multe din scrisorile pe 
care le primesc de la ascultătorii mei din 1u- 
mea întreagă, vin de aici, din România. Ar 
putea fi o explicaţie faptul că, atît Radio cit 
şi Televiziunea m-au ţinut prezentă în atenţia 
melomanilor prin programarea cîntecelor și a 
telefilmelor mele. Discul editat de ,,Electre- 
cord“ — cu imprimări realizate în URSS. 
— a contribuit de asemenea. 

— Cît de mult vă apreciază publicul româ- 
nesc a demonstrat-o chiar primul spectacol, 
cel bucureștean. Dacă într-o seară în care, la 
televizoare se poate urmări, în transmisie di- 
rectă de pe stadionul „23 August“ un meci de 
foot-bal atît de atractiv ca cel România—lIta- 
lia, vin în sala Palatului, să vă asculte pe dvs. 
și formaţia „Drujba“, 3 000 de spectatori, în- 
seamnă că ati știut să cuceriti inimile, inimile 
fără de care, cum bine spuneati, nu există mu- 
zică ! 

— E o mare satisfacţie pentru grupul no- 
stru să constatăm că ne-am bucurat de o atit 
de frumoasă primire în capitala dvs. socotită 
o metropolă muzicală foarte exigentă si cà am 
am fost răsplătiți cu aplauze sincere în toate 
oraşele în care am cîntat. 


Vă mărturisesc că am pornit în acest tur- 
neu atît de dificil prin amploarea lui, cu mul- 
te si mari emoţii. România posedă excelenti 
interpreți de muzică ușoară pentru care am 
multă consideraţie. 

Numesc doar pe Doina Badea — am întîl- 
nit-o si am ascultat-o la Sopot, în Polonia — 
pe Margareta Pislaru — am fost împreună la 
Bratislava —si pe Dan Spătaru — foarte 
popular în URSS. ca să întelegeti că emo- 
tiile mele au fost pe deplin justificate. 

În palmaresul activităţii mele, turneul a- 
cesta în România se înscrie ca o experiență 
grea, la fel de grea ca aceea din Cuba si la 
fel de interesantă. 

Timp de 15 zile am dăruit tot ce em mai 
bun si sentimentul cà am reușit să-mi comu- 
nic mesajul mă face să doresc o revenire. Am 
cunoscut oameni şi locuri minunate, dar... am 
simţit nevoia să respir. Cum să vă spun... ne- 
voia unor clipe, a unor ore în care să iau con- 
tact cu muzica, să cunosc compozitori, sà as- 
cult cîntece, să discutăm, să ne ocupăm de 
muzică. 

Aș fi vrut să-mi aleg cîntece care mi se 
potrivesc, să le repet sub îndrumarea creato- 
rilor. Dar n-am avut timp, n-am avut timp de 
loc. Așa că, mă mulțumesc, trebuie să mă mul- 
tumesc cu discurile pe care le-am cumpărat, 
pe care le voi asculta cu atenţie și în linişte 
acasă. Sînt sigură că voi alege şi voi introduce 
cîteva piese în repertoriul meu curent (mi-am 
propus să învăţ romanta Mi-e dor de care mà 
simt atrasă). As fi vrut sà întîlnim prieteni. 
Soţul meu (Edita Pieha este căsătorită cu Ale- 
xandr  Bronevitki — n.n.) a fost coleg, la 
Conservatorul din Leningrad cu compozitorul 
Dumitru Bughici, cu regizoarea cinematogra- 
fică Nina Behar. N-am reușit să-i vedem. 
N-am reușit de data aceasta... dar vom reveni ! 


ANA FROST 


Compozitorii în vizità la Depoul 
CF.R.-Feteşti, LA.S. Feteşti 


şi Tricodava — Bucuresti 


Vizite la Uzinele „Republica“, la ,,23 Au- 
gust“, la „Grivița Roşie“, întilniri, discuţii cu 
muncitorii, contacte fructuoase, schimburi de 
opinii, — iată acţiuni cărora Uniunea Com- 
pozitorilor le dà o decsebită importanţă. Nu 
este nimic întîmplător, nimic sporadic. Este 
de datoria creatorilor de a stabili o legătură 
permanentă cu publicul, publicul iniţiat sau 
cel care acum deschide porțile muzicii. 

Feteşti. — Un oraș la întretăierea Părăga- 
nului cu marea baltă a Ialomiţei, unde Bra- 


tul Borcei alimentează marile magistrale ale 
sistemelor de irigaţii. Un oraș în care indu- 
stria si agricultura se dezvoltă armonios. 
O veche unitate cu tradiţii este complexul 
C.F.R. cu modernul depou C.F.R. unde se spe- 
cializează mecanici în locomotive Diesel. Aici, 
la Clubul C.F.R., a avut loc întîlnirea muncito- 
rilor cu compozitorii. Gazdele au vorbit despre 
munca lor, despre realizările si planurile lor. Al 
doilea popas a fost făcut la I.A.S.-Fetesti, uni- 
tate agricolă specializată în pomicultură şi vi- 
ticultură. Compozitorii s-au interesat apoi de 
viaţa culturală a orașului. Aflăm că bibliote- 
cile (biblioteca orăşenească, cea sindicală, bi- 
blioteca şcolară de documentare), cluburile, 
casa de cultură orășenească au o intensă acti- 
vitate. Brigada artistică a Casei de cultură a 
obținut în repetate rînduri premii la fazele 
regionale pe ţară. Ne-am îndreptat din nou 
spre Clubul C.F.R. unde, schimbînd hainele de 
lucru cu vestminte pentru concert, muncitorii- 
membrii în ansamblul coral ne-au prezentat, 
sub bagheta lui Claudiu Negulescu, un bogat 
program. Am ascultat ` Tara mea de Dimitrie 
Cuclin, Imnul tinereţii noastre de Vasile Timiș, 
Dacă mîine ne vor întreba de Laurenţiu Pro- 
feta, Poemul Bărăganului de Claudiu Negu- 
lescu. Se cunoaște activitatea acestei formaţii 
încă din 1945. Profesorii, învățătorii au îndru- 
mat-o cu multă sîrguintà. În 1962. avea 240 de 
coristi. Cîntau, încă de pe atunci, Beethoven, 
Brahms, Schubert, Mendelssohn Bartholdy, Sos- 
takovici, Paul Constantinescu, Bella Bartok. 
Au imprimat la radio, au fost chemati la te- 
leviziune. Pentru cea mai bună activitate co- 
rală au obținut „Cuna Consiliului Central al 
Uniunii Generale a Sindicatelor din România“ 
si au trecut cu succes în etapa a I-a a con- 
cursului „Cîntare patriei“, remarcabil eveni- 
ment cultural. Lăcătuşii, montorii, cazangiii, 
revizorji de vagoane, ing nerii, s-au întreţinut 
cu autorii cântecelor pe care ei le interpre- 
tează, şi-au spus părerea despre repertoriul 
lor, despre lucrările pe care vor să le abor- 
deze. 

Cîteva zile de la întoarcerea de la Fetești, 
compozitorii s-au întîlnit cu muncitorii şi teh- 
nicienii de la „Tricodava“ una dintre cele mai 
moderne fabrici de confecţii ale ţării. S-a dis- 
cutat despre automatizare, despre medele, des- 
pre culori, despre specificul de lucru în acea- 
stă importantă întreprindere. Si aici, un con- 
cert coral cu lucrări de Mircea Neagu, Lau- 
rentiu Profeta, Gheorghe Bazavan a fost un 
prilei de apropiere, de interesante comentarii. 

întilnirile cu muncitorii din fabrici, din u- 
zine, cu activul din agricultură, nu sînt spo- 
radice, întimplătoare. Discuţiile dau roade. Se 
nasc lucrări închinate muncii oamenilor — 
eroi ai zilelor noastre. 


SMARANDA OTEANU 


Festivalurile muzicale 
de la Tg. Mureş şi Braşov 


Cu prilejul deschiderii primelor ediții ale 
fesiivalurilor „Zilele muzicale tirgumuresene“ 
şi „Festivalul muzicii de cameră“ de la Brașov, 
ne exprimam speranța că aceste iniţiative iz- 
vorîte din tradiţiile locale, binecunoscute, de 
consecventă preţuire a muzicii bune, vor avea 
un ecou durabil în bogata viaţă culturală a 
ţării noastre. 

Într-adevăr, prin manifestări bine gîndite, 
susținute la un nivel artistic elevat, aceste 
festivaluri cu larg răsunet în rîndurile muzi- 
cienilor dim toată tara, și-au cîştigat de la bun 
început un binemeritat prestigiu si aceasta nu 
numai în orașele respective si în împrejurimi, 
dar şi pe plan republican, fiind o încununare 
firească a eforturilor depuse între timp de or- 
ganele locale de partid si de stat, pentru per- 
manentizarea și continua îmbogăţire a acestor 
manifestări. 

Iatà-ne dar în situația de a înscrie în agen- 
da culturală, noi festivaluri anuale, mărturie 
a ascensiunii înfloritoare a culturii muzicale 
româneşti, răspunzînd nevoilor spirituale, tot 
mai divers nuanjate, ale camenilor muncii din 
patria noastră. Alături de „Toamna muzicală 
clujeană“, de Festivalul bienal ,,Timisoara 
muzicală“ și — de ce nu ? — alături de presti- 
giosul Festival si Concurs International 
„George Enescu“, „Zilele muzicale tîrgumu- 
resene“ și „Festivalul muzicii de cameră“ de 
la Brașov se aliniază în rîndul manifestărilor 
reprezentative pentru viaţa muzicală de la noi, 
prilej de confruntări ale celor mai de seamă 
realizări din acest domeniu de activitate. Pen- 
tru că, după cum s-a observat şi din progra- 
me, prezentele ediții au oferit prilejul unei bi- 
nevenite întîlniri a inimoşilor muzicieni din 
Tg. Mureş și Braşov nu numai cu formaţii și 
artisti din Bucuresti, Cluj, Timișoara, lași, dar 
şi cu forte interpretative — de prim rang — 
de peste hotare. 

La aceste festivaluri şi-au dat întîlnire — 
alături de interpreti, compozitori şi critici 
muzicali din tara noastră — si soli ai artei din 
Belgrad, Sofia, Paris, Londra şi Atena, ca un 
omagiu adus seriozităţii şi entuziasmului filar- 

monicilor si organizatorilor, exigentei si gene- 
rozitàtii publicului. 

Referindu-ne la cea de a I-a ediție a 
„Festivalului muzicii de cameră“ de la Brașov 
este de menţionat contribuţia deosebită a for- 
matiilor, compozitorilor si muzicologilor din 
orasul-gazdà care, prin neobosita lor activita- 
te mentin si dezvoltà interesul publicului bra- 
sovean pentru muzica de cameră. Un fapt 
semnificativ pentru prestigiul crescînd al Fes- 
tivalului l-a constituit si organizarea, În ca- 
drul actualei editii, a Concursului de interpre- 
tare al formatiilor studentesti de muzicà de 
camerà, care va contribui — pe planuri si mai 
largi — la stimularea activităţii camerale din 
ţara noastră. 

lată că cea de a III-a ediţie a Festivalului a 
căpătat o serie de trăsături noi, pozitive, care 
se adaugă experienței acumulate pînă acum. 

În ceea ce priveşte festivalul „Zilele muzi- 
cale tirgumuresene“ el a adus, faţă de ediţia 
anterioară, o pondere vizibil sporită a creaţiei 
româneşti în general, a compozitorilor tirgu- 
mureşeni în special. Căci muzica, la Tg. Mu- 
res, este demn reprezentată nu numai pe plan 
interpretativ. Dacă nivelul artistic al orches- 
trei si corului filarmonicii se bucură de o largă 
apreciere, nu mai puţin importantă este și 
contribuţia compozitorilor lccali, de ieri si de 
azi, în ansamblul creatiei muzicale nationale. 
Depàsind adeseori, prin forta talentului si prin 
originalitatea concepţiei, trăsăturile unui pro- 
vincialism îngust, cei mai buni dintre compo- 
zitorii tirgumureseni cunosc astăzi o prețuire 
fără precedent, confirmată prin premii, tipări- 
turi, discuri, ca şi — de altfel — prin frecventa 
prezență a acestor nume pe afişele de concert 
din toată tara. Este pentru noi toți un prilej 
de deosebită satisfacţie să vedem în aportul 
crescînd al muzicienilor tirgumureseni — cre- 
atori şi interpreţi de naţionalitate maghiară — 
o dovadă elocventă a condiţiilor create de sta- 
tul nostru, a justetei politicii promovată de 
Partidul Comunist Ramân în rezolvarea pro- 
blemei naţionale. Umăr la umăr cu colegii lor 
români, germani și de alte naţionalităţi, com- 
pozitorii din această parte a ţării, prin munca 
lor neprecupetità, înalţă zi de zi, piatră cu 
piatră, edificiul unic al culturii muzicale din 
România socialistă. 


NICOLAE CĂLINOIU 


Zilele muzicale tîrgumureşene 


În urmă cu un an, pitorescul oraş Tg. Mureş în- 
scria în harta evenimentelor artistice româneşti pre- 
zenta unui nou festival muzical, act de cultură menit 
să înrădăcineze o nouă tradiție în viaţa spirituală a 
acestor locuri. La prima sa ediţie acţiunea muzicie- 
nilor tîrgumureseni a coincis însă mai mult cu un 
proces de tatonare, de căutări artistice. Dar lăsînd 
în urmă această primă experienţă, iată că cea de a 
doua ediție, desfăşurată între 24 iunie si 3 iulie, a 
și însemnat un substanțial salt calitativ. Sub aspectul 
repertoriului, al raportului dintre genurile de mani- 
festări cultivate, sub aspectele forţelor interpretative 
si al relaţiei forte locale — prezențe oaspete, totul 
a demonstrat de data aceasta discernämint organiza- 
toric și artistic, grijă pentru asigurarea echilibrului 
între factorii componenti, într-un cuvînt o agendă 
relevant maturizată față de cea precedentă. Si subli- 
niez ca un prim şi foarte important merit al orga- 
nizatorilor acestui festival, rapiditatea cu care au ac- 
tionat pentru eliminarea neîmplinirilor lăsate de edi- 
tia trecută ; neîmpliniri de altfel fireşti pentru orice 
început de drum. Îmi amintesc de pildă că progra- 
mul din 1971 s-a dovedit cît se poate de deficitar în 
ceea ce priveşte promovarea creației compozitorilor 
tirgumureseni. Or, actuala ediţie, în mod salutar a 
venit în îintimpinarea acdstui deziderat, fäcindu-si 
chiar un punct de onoare pe de o parte din reeva- 
luarea, revalorificarea tradiției muzicale de aici, pe 
de alta din cultivarea grupului contemporan de com- 
pozitori tirgumureseni, compozitori de reală capa- 
citate artistică (Zoltan Aladar, Cziki Boldizsar, Matei 
Kozma, Szabo Csaba etc...) 

Ori, în asemenea condiţii, festivalul bineînțeles că 
și-a asigurat un rol de stimulent artistic, o funcţie 
de impulsionare creatoare pe plan local. În această 
ordine de idei, două momente s-au detașat totuşi în 
mod aparte. Primul îl constituie interpretarea (Filar- 


monica din Tg. Mureş dirijată de Djura Iaksic) în 
primă audiție a Simfoniei a I-a de Zoltan Aladar, 


părtitură cu un conţinut cvasiprogramatie (se sub- 
intitulează „Laudă plaiului natal) şi a cărei reali- 
zare urmărește totodată o sinteză a unor elemente 
de serialism dodecafonic cu unele trăsături ale me- 
losului popular. Al doilea moment: concertul din 


creaţia veche tirgumureșeană, un concert de revalo- 
rificare a unor pagini din trecutul muzical al acestui 


oraș, o seară gîndită în omagiul acelora ce au fun- 
damentat filonul principal al tradiţiei muzicale de 
aici: Vegler Gyula, Chovan Richard, Trâzner Jozsef, 
Metz Albert, Kozma Geza, Lâni Oszkér, Chilf Nicolae, 
Maximilian Costin, László Arpád, Zeno Vancea. Tot- 
odată, se subîntelege cà în programe au figurat pe 
de altă parte si numele unor multi alti compozitori 
români de valoare; G. Enescu, Constantin Silvestri, 
Z. Vancea, St. Niculescu, M. Marbe, Al. Pascanu, 
M. Moldovan. Alături de promovarea creaţiei natio- 
nale, repertoriul ediției a doua a înscris de aseme- 
nea un apreciabil număr de lucrări reprezentative 
din literatura muzicală universală, pagini putind fi 
reperiate în cele mai diverse epoci si stiluri dintre 
sec. XII si secolul XX. Ca genuri de manifestàri, 
agenda indică o configuraţia eclectică reunind tipu- 
rile: concert simfonic si vocal simfonic, concert co- 
ral, concert cameral, recital instrumental. 


Cît priveşte susținerea interpretativă... de la sine 
înţeles că în primul rînd au fost valorificate forţele 
artistice locale, dar aceasta fără a le suprasolicita, 
fără a exagera, discernàmîntul organizatoric asezind 
potenţialul interpretativ tîrgumuresean într-o relație 
de judicios echilibru cu participările oaspete ale fes- 
tivalului. Așadar un remarcabil simț al dozării, al 
proportionalizàrii. Care au fost acum oaspeții celei 
de a Il-a ediţii a zilelor muzicale tîrgumuresene ; 
corul Madrigal dirijat de Marin Constantin, Filar- 
monica din Cluj avînd la pupitru pe Emil Simon si 
ca solist pe pianistul Dan Grigore, cvartetul bucu- 
restean Philarmonia, organistul braşovean Eckart 
Schlandt, apoi dirijorul iugoslav Djura Iaksic, chi- 
taristul francez Roger Pierrat, orchestra de cameră 
Soliştii din Sofia, sextetul vocal londonez „The Pur- 
cell consort of voices“ ete. În concluzie o agendă 
care si sub aspectul participărilor interpretative s-a 
prezentat cu o structură incomparabil mai colorată 
si mai interesantă față de cea precedentă. De notat 
în continuare, aleasa ţinută interpretativă la care s-a 
situat majoritatea concertelor, sentimentul de eveni- 
ment artistic pe care l-am trăit aproape în fiecare 
seară. Consecințele: un mare, un foarte mare succes 
de public. Şi pentru ca rezonanţa festivalului să fie 
și mai mare, organizatorii au extins raza de acţiune 
planificînd repetarea unor concerte si în alte puncte 
ale zonei : Sighişoara, Odorheiul Secuiesc. 

Determinînd numeroase motive de admiraţie, cea 
de a doua ediţie a festivalului „Zilele muzicale tîr- 

fumuresene“" rămîne totuşi descoperită in ceea Ce 
priveşte precizarea. profilului, precizarea acelei idei 
conducătoare capabilă să asigure diversitatea în uni- 
tate, capabilă mai ales să treacă dincolo de granita 
eficienţei locale venind în întîmpinarea unor majore 
deziderate pe plan naţional ale vieţii muzicale. Că 
se poate ne-o demonstrează festivalul de muzică de 
cameră de la Brașov, sau festivalul de operetă „Leo- 
nard“ de la Galati, acţiuni care desi sub gir jude- 
tean şi-au propus de la bun început problematici 
de amplă respiraţie republicană. 

Cît de util ar fi însă ca şi celelalte festivaluri din 
țară (consacrate asa zisei muzici grele) să-și asume 
funcţii similare bineînţeles pentru alte domenii ale 
vieţii noastre muzicale. Iată problema la care ar tre- 
bui sà se giîmdească si să şi acționeze (cît mai ope- 
rativ posibil) organizatorii festivalurilor „Toamna 
muzicală clujeană“, „Timişoara muzicală“ şi „Zilele 
muzicale tirgumuresene“, 


TEODORA ALBESCU 


Festivalul muzicii de camerà 
de la Brasov 


În peisajul muzical al ţării noastre, Festivalul mu- 
zicii de cameră de la Brașov se impune, cu fiecare 
ediţie, ca o prezenţă plină de relief. Progresul său 
în substanță a programelor, în calitatea execuţiei şi 
în organizare este evident, comparativ cu anii pre- 
cedenti. Cea de a treia ediție — 2-9 iulie 1972 — a 
adus, în plus, un binevenit concurs de interpretare. 
Renumele si prestigiul manifestării sporesc, putînd 
vorbi astăzi despre acest festival ca despre un eve- 
niment muzical republican, cu perspective dintre cele 
mai rodnice. 

Evitînd o cronică a fiecărui recital sau concert, 
cred că voi reuşi cu mai multă pregnantà să ofer o 
imagine a Braşovului muzical dacă voi discuta, pe 
rînd, structura şi calitatea programelor, natura şi ni- 
velul formațiilor si, evident mai pe larg, concursul 
de interpretare de cvartete studenţeşti. 

Baza literaturii camerale o formează patrimoniul 
clasic şi era normal ca el să constituie centrul de 
greutate al programelor. Către această soluţie ne în- 
drumà şi realizările interpretilor si preferințele pu- 
blicului. Aceasta nu înseamnă însă că nu au exis- 
tat extensii către extreme — mai puține către pre- 
clasicism, ceva mai multe către contemporaneitate, 
Mai mult chiar, cîteva dintre cele 10 concerte s-au 
axat exclusiv pe muzica secolului XX. Aici vom in- 
clude și preocuparea pentru creația românească, ale 
cărei realizări în gen sînt, se știe, de o remarcabilă 
ținută. Au fost interpretate, în festival, 10 lucrări 
de compozitori români, cărora li se pot adăuga încă 

două în concertul laureatilor concursului de inter- 
pretare. Desigur că, acestea nu pot fi toate conside- 
rate printre capodopere sau măcar printre cele mai 
reuşite ale compozitorilor respectivi (de pildă, Enescu 
nu a figurat nici cu Sonata a Ill-a pentru pian şi 
vioară, nici cu vreun evartet sau cu Simfonia de 
cameră), dar acest fapt depinde si de repertoriul in- 
terpretilor solicitati să realizeze festivalul, de măies- 
tria lor interpretativă. Cu cît se va trece mai din 
timp la alcătuirea programelor viitoare, cu atît se va 
putea îmbunătăţi structural programul fiecărui con- 
cert astfel ca în ansamblu, să răspundă aceslei ce- 
rinte. Legat tot de acest aspect, nu putem să ne mul- 
tumim cu o singură primă audiție, ştiind cà un fes- 
tival este cadrul ideal de lansare a noilor lucrări. 
Poate că se va solicita scrierea unor lucrări special 
pentru Brașov, poate că se va vorbi cu autorii sau 
interpreţii pentru a rezerva prima audiție festiva- 
lului — oricum, un minimum de trei lucrări în 
această categorie ar îi de natură să concentreze si 
mai mult opinia muzicală asupra manifestării. Con- 
statind că formaţiile care au prezentat exclusiv mu- 
zica secolului XX au fost de un nivel interpretativ 
de prim ordin, vom releva că arta contemporană a 
fost, în ansamblu, suficient de autoritară în ansam- 
blul festivalului. Vom înscrie aici evoluţia cvarte- 
telor Philharmonia din Bucureşti (Mihail Jora — 
Cvartetul nr. 2 op. 52, Debussy — Cvartetul în sol 
minor op. 10) si Moldova din laşi (D. Bughici — 
Cvartetul fantezie op. 34 si Bartok — Cvartetul 6). 
O frumoasă impresie a lăsat prima audiție a Cvin- 
tetului pentru clarinet, corzi şi pian de Tudor Cior- 
tea, cvintetului cu pian al reuniunii camerale bra- 
sovene Pro musica animată de distinsul muzician 
Liviu Teodor Teclu adăugîndu-i-se exceptionalul cla- 
rinetist Aurelian Octavian Popa. Si recitalul barito- 
nului Dan Iordăchescu a cuprins numai muzica vea- 
cului : Enescu, N. Bretan, R. Hahn, Ravel — cîntată 
cu o măiestrie demnă de cele mai neînfrînte elogii 
(la pian — Nicolas Astrinidis, Grecia). Cealaltă ex- 
tremă, de muzică exclusiv preclasică, a fost atinsă 
numai de o formaţie — cea de instrumente vechi, 
Braşov, lucru explicabil prin specificul său. Majori- 
tatea au preferat programe cu jumătate muzică pre- 
clasică sau clasică jumătate contemporană. 


. Solistii din Sofia 


Să încercăm o trecere în revistă a intetpretilor, 
de care depinde în primă instanţă nivelul general 
al unui festival, ştiut fiind că structura programelor 
nu determină decît profilul acestuia, Nu voi risca o 
ierarhizare — întreprindere temerară prin subiecti- 
vismul ei — ci voi căuta să desprind caracteristici, 
alegînd ordinea evoluției în festival. Dar, mai întîi, 
cîteva idei de ordin general. Au fost reprezentate 
ansamblurile de predilecție ale genului cameral, în- 
ir-un echilibru real, uşor clätinat de cele 4 orchestre 
de cameră, din cele 16 participări. Un recital ins- 
trumental în locul unei orchestre ar fi fost de prefe- 
rat. Regretàm neparticiparea, anunţată de organiza- 
tori într-o fază penultimà, a studioului Conser- 
vatorului din Cluj, cu opera de cameră Secretul lui 
Don Giovanni de Cornel Tàranu. Tot aici vom re- 
marca prezența a două ansambluri străine şi a doi 
instrumentiști de peste hotare. Dar să urmărim fil- 
mul festivalului. În concertul inaugural, Ionel Pan- 
tea, bas cu excelente disponibilitàti pentru lied, în- 
tàrite si în prestigioase confruntări internationale, a 
cîntat ciclul Liederkreis de Schumann, acompaniat 
cu eficientà de Liviu Teodor Teclu. În continuare, 
orchestra de cameră din Braşov, condusă de Ilarion 
Jonescu-Galati, a avut o evoluţie inegală; o inter- 
pretare bună a Divertismentului pentru orchestră de 
coarde de Sigismund Todutä, una de acompaniament 
(Fantezia pentru chitară şi orchestră de J. Rodrigo, 
solist Roger Pierrat, Franța, un instrumentist de 
înaltă clasă, a cărui apariţie bucureșteană a fost net 
superioară) si o alta compromisà de suflătorii de 
alamà (Haydn, Simfonia nr. 21 în la major); credem, 
cu toate acestea, în progresul formatiei, cunoscînd 
calităţile dirijorului si remarcînd momente de reală 
artă, îndeosebi în Todutà si Haydn. În ziua a doua, 
solistii din Sofia, ansamblu de tip concerto grosso, 
sub conducerea lui Vasil Kazardjiev, a înregistrat 
primul moment de virf. Prima jumătate a fost alcă- 
tuită din lucrări de Purcell. Corelli, Rossini — a 
doua de Kazandjiev (Tablouri din Bulgaria — suges- 
tive schițe pentru corzi si variate percutii) si Pro- 
kofiev. Malcabilitatea sonoră este excepţională, plas- 
ticitatea imaginii iesità din comun. În 4 iulie, în ma- 
tineu, formatia de instrumente vechi din Brasov, cu 
calitàtile si defectele instrumentelor, la un nivel de 
corectitudine, depàsit doar de doi componenti: Eva 
Marko, viola da gamba si Wolfgang Güttler, violone. 
Datorită îmbolnăvirii sopranei Carmen Hanganu, pro- 
gramul a trebuit sà fie modificat si a cuprins lu- 
crări instrumentale de Frescobaldi, Eccles, Vivaldi, 
Bach. Seara, primul program supradimensionat al 
Festivalului (din păcate nu si ultimul): recitalul lui 
Dan Iordăchescu, demn de a fi preluat pe disc, ur- 
mat de excelenta evoluţie a cvartetului Philarmonia 
(am amintit programele acestora), În ziua a 4-a, 
Mihai Constantinescu a susținut un recital cu so- 
nate de Norbert Petri, Mozart (nr. 6, în sol major) 
și Franck. Cuplul cu pianista Doina Micu este pe 
cale de a se închega ; în partea a doua, Trio Iliescu 
a fost sub aşteptări (i-am ascultat în formă mai 
bună), deşi cooptarea violoncelistului Dorel Fodo- 
reanu este neîndoielnic un cîştig, datorită muzicali- 
tatii si tehnicitàtii acestuia. În ziua următoare, un 
matineu la castelul Bran a debutat cu o inconsistentä 


Cvartetul „Philharmonia“ din Bucuresti 


contribuţie a formaţiei de instrumente vechi și a 
sfîrşit cu revelaţia sextetului vocal londonez The 
Purcell Consort of Voices, revelaţie întărită în con- 
certul seral. Muzicienii englezi, cu o emisiune vocală 
unitară şi acordaj fără cusur, cu cîntul elastic si 
expresiv, au prezentat muzică franceză şi engleză 
contemporană şi piese italiene, spaniole, franceze şi 
engleze vechi. A fost o contribuţie de înaltă artă, 
îndelung şi pe drept aplaudată de public. În aceeaşi 
seară, Pro musica, cu concursul lui Aurelian Octa- 
vian Popa, a susţinut un program cu lucrări de Tu- 
dor Ciortea, Beethoven, Schubert. Dintre formaţiile 
braşovene, aceasta ne-a apărut ca cea mai matură si 
îi dorim consolidaraa şi circulaţia pe plan national. 
Vineri 7 iulie, cvartetul Moldova din Iași, o revelaţie 
în sensul profunzimii concepției în Cvartetul nr. 6 
de Bartok şi în cel al lui Bughici, a fost urmat de 
Orchestra de cameră a Filarmonicii „Banalul“ din 
Timişoara, condusă de Remus Georgescu, cel mai 
bine în Codex Cajoni de Doru Popovici, Solista Ioana 
Mogoş a fost corectă în Concertul în sol major pen- 
tru flaut de Vivaldi, iar din concertino din Concerto 
grosso op. 6 nr. 2 de Händel nu putem reţine decit 


numele violoncelistei Alexandra Guţu. În penui- 
tima zi s-au produs cvartetele laureate la concurs, 
finalul festivalului a fost încredinţat Orchestrei de 


Cvartetul format din Eduard Popa, Mihai Cucu, 
Flora Ghiulamila, Mihnea Cavassi distins cu Pre- 
miul „Uniunii Compozitorilor“ 


cameră a Filarmonicii din Cluj, sub conducerea lui 
Mircea Cristescu. După reeditarea succesului cu Ano- 
timpurile, solist Stefan Ruha, la nivelul popularității 
de care se bucură, au urmat Trei piese de Constantin 
Silvestri, cizelate cu minutiozitate, strunite cu nerv 
si cu o rară varietate coloristică, si prea reusiteie 
(nu aceleași cum le persifleazà colegul de la Săp- 
tàmîna) Variatiuni pe o temă de Franck Bridge de 
Britten. 

Ideia unui concurs de formaţii camerale a fost 
susținută de multe ori, dar realizarea a întirziat pînă 
cînd, Braşovul a luat inițiativa, propunînd tocmai an- 
samblul fundamental al genului : cvartetul de coarde. 
Nu voi insista asupra bogăției literaturii de cvartet, 
asupra foloaselor practicării acestei muzici pentru 
interpreţi şi orchestrele unde aceștia activează de 
regulă, asupra foloaselor pe care le are de tras pu- 
blicul din promovarea în viața muzicală a speciei. 
Voi remarca doar că, pentru o primă ediție, por- 
nità desigur cu lipsă de experiență dar cu bunăvoință 
si entuziasm, acest concurs a atras suficiente for- 
mai — 9 la număr, din care s-au prezentat doar 8. 
Dar dincolo de aspectul cantitativ, îmbucurător este 
nivelul interpretativ al cvartetelor studenţeşti, eloc- 
vent pentru activitatea fructuoasă a unor catedre de 
muzică de cameră. Solicitind concurenţilor un cvar- 
tet românesc și unul din literatura universală, orga- 
nizatorii au stimulat interesul candidaților, punin- 
du-i totodată în faţa unor probleme de tehnică și ex- 
presie instrumentală nu dintre cele mai ușoare. Ju- 
riul prezidat de prof. Achim Stoia, rectorul Conser- 
vatorului George Enescu din laşi, a apreciat cu se- 
riozitate şi obiectivitate evoluţiile tinerilor interpreti, 
acordind într-o deplină unanimitate distinctiile. Ca 
membru al juriului, aş remarca deplina concordanţă 
— si nu singura — între notările personale si ordinea 
finală stabilità prin medie. Desigur, au existat si de- 
ficiente legate de selecţie (lipsa unei faze prefinale, 
cu un etalon unic de apreciere — Haydn de pildă), 
dar, după cum s-a învederat la o consfàtuire de presă 
inițiată de Comitetul judeţean al culturii si educa- 
tiei socialiste, al cărui aparat, în frunte cu presedin- 
tele Mihai Coleff, a fost neabàtut la datorie în tim- 
pul festivalului, s-au si adoptat în principiu suges- 
tiile de îmbunătăţire a celei de a doua ediţii. Pre- 
miul I a fost decernat cvartetului Şerban Lupu, Petru 
Agostan, Vladimir Mendelsohn, Mirel Iancovici (A. 
Mendelsohn, Cvartetul nr. 8, Dvorak, Cvartetul în 
fa major). Premiul al Il-lea a revenit cvartetului 
Andrei Jakab, Dan Enäsescu, Constantin Hateg-Tur- 
cus si Iosif Calef; al treilea, celui alcătuit din Mar- 
cian David, Corneliu Arnăutu, Mircea Suvăială şi 
Vasile Fîntînà, iar menţiunea de onoare a juriului 
formaţiei Vladimir Lakatos, Virgil Simonis, Mihai 
Spinei, si Teodor Paşol. Premiul“ pentru cea mai 
bună interpretare a unui cvartet românesc, acordat 
de Uniunea Compozitorilor tocmai pentru stimula- 


rea abordării literaturii naţionale, a revenit cvarte- 
tului Eduard Popa, Mihai Cucu, Flora Ghiulamila, 
Mihnea Cavassi (Cvartetul nr. 6 de Wilhelm Berger). 
Voi remarca aici că a fost destul de greu să se sta- 
bilească decernarea acestui prestigios premiu, şi cei- 
lalti clasati în palmares avînd realizări notabile ; ho- 
tărîrea privind necumularea premiilor, a uşurat însă 

deliberatea. As mai înregistra şi deplina satisfacția 
a reprezentanţilor presei, radioului si televiziunii, ca 
şi a publicului larg în legătură eu distinctiile acor- 
date. 

Contactele strinse ale organizatorilor cu muzicienii 
prezenţi, cu opinia publică au constituit un prilej 
de sondaj privind actuala ediţie ; sugestiile colectate, 
analizate în funcţie de imperativele culturale și posi- 
bilitàtile materiale, vor contribui fără îndoială la 
perfecționarea celei de a IV-a ediţii a Festivalului 
muzicii de cameră si a celui de al Il-lea concurs de 
cvartete de coarde de la Braşov. Există toate premi- 
zele pentru progresul permanent al acestei mani- 
festări care, pe an ce trece, capătă pondere în viaţa 
muzicală românească. 


PETRE CODREANU 


„Madrigalul“ la Piteşti şi Tg. Mureş 


Continuîndu-si itinerariul început pe meleaguri 
maramureșene (vezi revista Muzica nr. 6/1972), Corul 
MADRIGAL al Conservatorului „Ciprian Porum- 
bescu“, condus de Marin Constantin, a evoluat în 
județele Piteşti și Mureş, Pretutindeni, în marile 
orașe sau în pitorești colțuri de țară mai putin vizi- 
fate de artisti de prestigiu, valoroasa formaţie a fost 
primită cu deosebită căldură și simpatie, aplaudată 
frenetic. La rîndul lor, artiștii bucureşteni au dăruit 
cu generozitate miilor de iubitori ai muzicii din ne- 
întrecuta lor măiestrie interpretativă, înscriind clipe 
de neuitat pe agenda festivalurilor „Memoria Arge- 
șului“ şi „Zilele muzicale Tîrgumureşene“. 

Primăvara aceasta — ne-a declarat compozitorul 
Alexandru Pascanu — a făcut să înflorească nu nu- 
numai pomii ci si o mlădiță nouă în coroana de 
prestigioase succese ale MADRIGALULUI, Formaţia 
nu se mai mulțumește să-și desfăşoare obisnuitul 
şi electrizantul său program. Ea şi-a înjghebat o suc- 
cintă şi relevatoare prezentare a marilor curente ale 
istoriei muzicii, subliniind anumite tendinte si cu- 
rente atît în ambianța universală cit şi în cea roma- 
nească, prezentarea fiind redactată şi susținută chiar 
de conducătorul MADRIGALULUI, neobositul şi veş- 
nic fràmintatul Marin Constantin. Drumurile MA- 
DRIGALULUI au început şi pornesc în zig-zag, spre 
aşezările ţării mai mari sau mai mici, defrisind în 
sufletele auditorilor zone de sensibilitate ne mai 
atinse pînă atunci, căci glasurile de clestar răsună cu 
aceeaşi statornicà dăruire şi necruțătoare exigentă 
ca şi pe scenele marilor oraşe ale lumii. Este actul 
de generozitate şi dăruire propriu marilor artişti 
care cinstesc deopotrivă si pe cei ce îi oficiază şi pe 
cei care îi primesc cu dragoste, admiraţie şi recu- 
noştință.“ 

Integrat în cadrul celei de a VI-a ediţii a excelen- 
tului program cultural-artistic „Memoria Argeşului“, 
corul MADRIGAL şi-a Început turneul  argeşean 
printr-un concert susținut la Piteşti, în noua sală a 


Casei de cultură a sindicatelor, unde, printre nume- 
roșii spactatori se aflau şi membrii Coralei bărbă- 
testi centenare ,,D. G. Kiriac* în frunte cu inimosul 
ei dirijor Emanoil Popescu, formație care a obținut 
maximum de puncte în marea confruntare corală 
„Patrium Carmen“. De aici, madrigalistii au poposit 
în orașul Cimpulung-Muscel, unde a avut loc mai 
întîi o întîlnire cu corul de amatori al Uzinei me- 
canice de automobile ,Muscelul*, care a interpretat 
pentru oaspeţi, sub conducerea dirijorului Gheorghe 
Gomoiu, imnul uzinei, intitulat „Aro, pasăre mdia- 
stră“ de Gh. Bazavan şi un fragment din Palada 
lu’Radu Anghel (haiduc de prin părţile Argeşului) 
de Gh. Dumitrescu. Iubitorii de muzică din Cîmpu- 
lung au avut apoi prilejul să asculte, într-un concert 
susținut în sala clubului uzinei de automobiie (0 
sală elegantă cu o rezonanță demnă de invidiat) 
alături de lucrări aparfinînd perioadei  preclasice 
universale si lucrări de muzică veche românească, 
pagini contemporane semnate de Alexandru Pasca- 
nu, Constantin Arvinte, Mihai Moldovan, Myriam 
Marbé, Dan Buciu, ş.a. 

După o scurtă revenire la Bucureşti, MADRIGA- 
LUL şi-a continuat turneul, fiind inclus în cadrul 
programului celei de a doua ediţii a „Zilelor muzi- 
cale tirgumuresene“. 

Evoluînd pentru prima oară în fata publicului din 
Tg. Mureş, MADRIGALUL şi-a onorat prezența pe 
podiumul Palatului Culturii în cea de a doua seară 
a Festivalului, interpretind cu o desàvîrsità măie- 
strie lucrări de Lasso, Palestrina, Vecchi, Jannequin, 
Certon, Wert, Festa, Benett. Partea a doua a pro- 
gramului, dedicată în exclusivitate muzicii românești 
a cuprins Bocete străbune de Alexandru Pascanu 


(lucrare distinsă de curînd cu premiul Uniunii 
de Stefan Niculescu, 
Ritual pentru setea pămîntului de Myriam Marbe şi 
îndelung aplaudatele părți de mare efect din 


Obirşii de Mihai Moldovan, Fluierasi si buciume, 


Compozitorilor), Aforisme 


partituri în care elementele populare se contopesc 
cu fantezia creatoare a autorilor lor, toate dedicate 
MADRIGALULUI si a căror 
rează incontestabil acestei 


interpretare o dato- 
valoroase formații. In 
program a figurat si lucrarea compozitorului Szabo 
Csaba, din Tirgu Mureş, intitulată Dedicafie Paras- 
chivei, inspirată de versurile poetului latin ardelean 
Bocatius (sec. XVI). 

Concertul a fost reluat o searà mai tîrziu în sala 
„Emindscu“ din Sighișoara, unde a avut loc si o 
scurtă întîlnire cu Corul de cameră al cadrelor di- 
dactice din localitate (dirijor profesor Hans Iakobi). 

Înainte de a părăsi frumoasele meleaguri ale 
județului Mureş, Corul MADRIGAL a poposit în 
mijlocul sătenilor din comuna Ceuaş, 
vechi tradiții muzicale, Corul Căminului 
de aci fiintind din anul 1837. În prezent, formaţia 


așezare cu 
cultural 


este condusă de învățătorul Keszeg  lanoș. La 


Pe scena Palatului Culturii din Tg. Mureş 


întîlnirea MADRIGALULUI cu corul din Ceuaș a 
participat şi o formaţie corală a studenţilor absol- 
venti ai Facultăţii de muzică (secţia pedagogică), 
din Tg. Mureş, condusă de profesorul și compozitorul 
Birtalan Iosif, care a dăruit celor prezenţi interpreta- 
rea plină de prospeţime a unui buchet de madrigale 
însuşite în timpul orelor de cursuri. O sală arhi- 
plină avea să aplaude pînă în miez de noapte întil- 
nirea acestor trei formaţii, care, deşi se prezentau 
diferit ca structură şi nivel de pregătire, etalau un 
punct comun, apreciat de toţi participanţii (am re- 
marcat prezenţa în sală a tov. Nicolae Vereş, — 
prim secretar al Comitetului județean P.C.R., a 
compozitorilor Zoltan Aladar, Szabo Csaba, a diri- 
joarei Judith Birtalan, solistei Elisabeta Toth s.a.): 
totala dăruire pentru muzică  întruchipată ca un 
superb omagiu adus sătenilor din Ceuaș, aceşti 
oameni harnici, a căror sensibilitate și dragoste pen- 
tru arta sunetelor o dovedesc cei aproape 137 de 
ani de existență a corului lor, ca si perpetuarea 
peste vreme a artei corale, prin „ștafeta“ preluată 
de fiii acestora, corul celor peste 60 de copii, pe 
aceeași scenă a Căminului cultural din comuna lor. 


Cele trei formații au interpretat un program pe 


În Comuna Ceuas 


cît de variat şi vibrant, pe atit de interesant ca 
facturà tehnică: Ciîntare României Socialiste de 
I. D. Chirescu, Mîndrà zi a libertății de R. Paladi, 
Te salut cu cîntec, Românie si Tara mea frumoasă 
de J. Birtalan, Cintece dela Răscruci de Kosma 
Matei, Trecu-i dealul la Băiuț de C. Arvinte, pre- 
cum şi o parte din repertoriul de lucrări din epoca 
de aur a Renaşterii. 

Cu prilejul acestei „triple“ întilniri corale, cei 
prezenți au participat la două momente emotionante 
inedite ` în aceiaşi zi tînărul Desi Ferenk, proaspăt 
absolvent al Facultăţii de muzică fusese repartizat 
ca dirijor secund al corului din Ceuas, iar colega 
sa, Erdôs Ilonka, a dirijat, stàpînita de o dublă 
emoție, corul studenţilor absolvenţi, în fata părin- 
tilor săi, ambii componenti de bază ai corului Cämi- 
nului Cultural din Ceuas. Cu aceiaşi emoție, coristul 
Erdòs Denes a mulţumit madrigalistilor care, po- 
posind în satul lor, le-a prilejuit clipe de adevàratà 
desfàtare artistică, exprimindu-si dorința ca fiecare 
sat al ţării noastre să aibă fericirea de a asculta, 
pe scenele căminelor lor, acest minunat colectiv de 
artisti interpreti, uniți sub bagheta  neintrecutului 
dirijor Marin Constantin. 


CONSTANTIN RĂSVAN 


Monique Haas— Constantin Bugeanu 
La Radioteleviziune 


Asteptatà cu dragoste de publicul muzical, care 
o pretuieste aşa cum se cuvine, Monique Haas a 
revenit în mijlocul nostru pentru a da un unic con- 
cert, împreună cu orchestra simfonică a Radiotele- 
viziunii sub bagheta dirijorului Constantin Bugeanu. 

Ne-am bucurat — si alături de noi sutele de 
admiratori ai acestei muziciene de o mare gingăşie 
spirituală si înaltă ţinută profesională — să o re- 
vedem la Bucureşti fie si pentru o singură mâni- 
festare concertistică. 

Intrarea sa în scenă a fost salutată cu aplauze 
puternice. De o eleganță rafinată, Monique Haas are 
acel stil indefinisabil, acel bun gust suveran în 
prezentarea muzicii, care din capul locului cuceresc 
pe toţi cei ce o urmăresc. 

Instalîndu-se la pian, este stàpînità de o uşoară 
emoție, aceea a artiştilor autentici care trăiesc cu 
pasiune viața scenei, muzica. Apoi întreg concertul 
s-a aflat sub magia sa interpretativă ; vrem să spu- 
nem că atît prima cît şi a doua parte a programu- 
lui s-au bucurat de prestigioasa sa participare so- 
listică, Monique Haas cîntînd cele douà concerte 
pentru pian si orchestrà de Ravel. 

Mear fi greu sà deslusim 6 preferinţă intre 
aceste două creaţii majore ale compozitorului, cu 
atit mai mult cu cit prezentarea lor a fost egal de 
inspirată şi excelent servită de către interpretă. 
Monique Haas este de multi ani stralucita purtà- 
toare de cuvînt a lui Ravel, a cărui operă pianistica 
a gravat-o integral pe discuri — ceea ce i-a si 
atras, de altfel, marele premiu al interpretàrii. 

Cele două concerte pentru pian si orchestră re- 
prezintă dincolo de acea „interesantă experienţă de 
a le concepe si realiza simultan“ cum a numit-o cu 
cochetărie caracteristică Ravel — lucrări de o 
melodicitate agreabilă si de intensă expresie, Ele 
necesită totodată o desăvirşită virtuozitate piani- 
stică. 

Compozitorul s-a conformat pe de-a-ntregul, în 
Concertul în sol major, principiului său că muzica 
unor asemenea lucrări poate fi veselă şi plină de 
strălucire fără ca, necesarmente, să pretindă la pro- 
funzime şi la efecte dramatice. 

Din capul locului Monique Haas a imprimat pri- 
mei mişcări, Allegramente, un ritm viu şi alert, men- 
tinînd tempo-ul trepidant cu o mare precizie. Am 
putut aprecia aici chipul în care interpreta, pătrunsă 
de spiritul muzicii raveliene, a păstrat invariabil, 
cu o strictă egalitate valorile ritmice. 

Adagio a fost cîntat cu graţie si nobleţe. Lunga 
melodie, a acestui lied, desfăşurată într-un tempo 
ternar lent, visător, a fost redată cu desăvirşită 
supleţe. Totul a apărut ca o meditaţie senină, căreia 
ascutita sensibilitate a interpretei i-a restituit întreg 
sensul ei emoţional. (Roland Manuel aprecia că 
acest lied are ceva din reveria fauré-anà; Ravel 
afirma însă că o crease din aproape în aproape 
inspirîndu-se din Cvintetul cu clarinet de Mozart... D 
Monique Haas a slujit cu fidelitate şi, am spune, cu 
devoțiune, muzica lui Ravel, aducînd în interpreta- 
rea acestui Adagio o anumità notà de gravitate si 


nostalgie, tesind cu măestrie pînă spre sfîrşitul 


mișcării, fina broderie a minunatelor  arabescuri. 

Jocul pianistic atît de variat al solistei şi-a găsit 
posibilităţi strălucite de afirmare în Presto final, 
redat cu multă vioiciune ` o galopadä nestăvilită, în 
care dirijorul si orchestra şi-au dat osteneala să ţină 
pasul cu solista. A fost o adevărată cursă de o ja- 
zistică frenezie, căreia Monique Haas i-a stabilit 
însă un tempo inflexibil, bine marcat de mîna stîn- 
gă ce puncta ritmul cu vigoare. Un final de un brio 
extrem de antrenant. 

În partea a doua a programului: Concertul pen- 
tru mâna stingă, cea mai dramatică lucrare a lui 
Ravel, scris, cum se ştie, pentru pianistul vienez 
Paul Wittgenstein, care își pierduse braţul drept în 
primul război mondial. Aici am apreciat în primul 
rînd capacitatea solistei de a se acomoda unui stil 
cu totul diferit de cît cel al 


major. Cu o forţă surprinzătoare la o fiinţă atît de 


Concertului în sol 


gingaşe, şi cu o bravură pe care noi i-o cunoaştem 
mai de mult, Monique Haas a prezentat la un înalt 
nivel artistic o partitură atît de exigentă în care 


compozitorul a incfedintät utei singure mfini rezol- 
varea unor dificile probleme de expunere a melo- 
diei, totodată de realizare a armoniei şi a acom- 
paniamentului. 

Am văzut-o pe interpretă transfiguratà, în cea mai 
bună acceptiune a cuvîntului, de vehementa si tra- 
gismul acestei lucrări, una dinire cele mai frumoase 
scrise de Ravel. Atît în prima parte a Concertuiui, 
cu mișcarea sa lentă, de sarabandä, cât si în cea 
de a doua, Allegro, unde ritmurile cu caracter pe 
alocuri de jazz, apar atît de obstinate, Monique Haas 
a cintat cu o rarà robustete, cu un nerv si o preg- 
nantà care a impresionat puternic pe toti ascultàto- 
rii. Aici ne-a desvăluit nu numai virtuozitateazi ce 
clasă superioară dar și inteligenţa sa muzicală alia- 
tă unui temperament cald şi vibrant. La reiteratele 
solicitări, a acordat în supliment Terfele alternate, 
de Debussy. Este preludiul despre care Cortot a 
spus în chip imagistice că „Debussy a jonglat aici 
cu intervalul de terță ca o pisică cu un ghem: îl 
face sà sară, îl aruncă într-un colt, apoi, după un 
moment de aparentă indiferență, cu o lovitură 
bruscă de labă, începe din nou joaca...“ Interpreta 
l-a redat nu numai cu o scînteietoare virtuozitate 
tehnică dar cu o adevărată graţie felină. Pe această 
minunată mesagerà a artei, a muzicii franceze, pe 
care şi-o dispută cele mai de seamă săli de con- 
certe ale lumii, o așteptăm să revină cît de curînd 
printre noi. 

Prezenţa valoroasei soliste pariziene a generat o 
undă stimulatoare şi în  rindurile orchestrei. 
Bagheta sigură și elaborata concepţie a dirijorului 
Constantin Bugeanu, au întovàràsit-o pe solistă, ou 
o vie participare la prezentarea celor două con- 
certe da Ravel. O nuanţată interpretare a Simfonici 
în mi bemol (a 40-a) de Mozart cu reliefarea tuturor 
momentelor sale de romantică poezie, precum si o 
inflexibilă si precisă desfăşurare a Bolero-ului de 
Ravel au încheiat programul serii de concert, 

Corul de tineret din Maribor 


Corul de tineret din Maribor (R.S.F. Jugoslavia) 
ne-a vizitat în luna iunie tara, conceriînd atît la 
Radioteleviziune cît si la Sibiu si Timisoara. 

Alcătuit din cîteva zeci de voci tinere care se 
reîmprospătează necontenit, formația îşi păstrează 
unitatea si stilul de interpretare, cucerit de-alungul 
anilor săi de rodnică activitate (a luat ființă în 
1964). 

Ne-a impresionat din capul locului ţinuta rezervată, 
decentă, disciplinată a formaţiei care sub conduce- 
rea profesorului Branko Rajsster a executat în pri- 
ma parte a programului, între altele, un motet de 
Palestrina, Greierele de Orazio Vecchi si Ecoul de 
Orlando Lasso. Vocile s-au mişcat cu ușurință, în- 
tr-un frumos echilibru al intensitàtilor, cu intrări 


foarte precise, corecte, cu crescendo-uri expresive. 

Repertoriul, bogat, si de o deosebită varietate, a 
cuprins, deasemenea, piese corale de Mozart, Cintec 
de leagăn de Brahms, Noaptea de Borodin si Cantec 
țigan de Kodaly, redate cu fidelitate faţă de partitu- 
rà si cu o nedesminţită muzicalitate. 

În partea a doua a programului — după un ciclu 
de trei mici piese de Britten, cintate cu vigoare gi 
cu discernàmint faţă de structura lor armonică — 
corul ne-a oferit posibilitatea de a lua contact cu 
creația corală a unor compozitori jugoslavi contem- 
porani. Toate piesele au fost foarte scurte, melodiile 
diatonice, armoniile consonante, părind create anu- 
me pentru asemenea formatii corale. 

După un cîntec cu caracter pastoral de Dlaj Ar- 
nici, am urmărit Invitaţie la sărbătorirea focului 
de Emil Adamici, cîntec luminos, tineresc care glă- 
suia despre unele vechi datini populare si tot de 
acest compozitor Ciganska, un cîntec cu caracter 
dansant şi vesel. Coruk a dovedit o remarcabilă 
înmlădiere, accelerind progresiv tempo-ul asa cum 
se cerea spre final. 

Cintece exprimînd sentimente bucolice, inspirate 
de natură, ca Nu există anotimp mai încîntător de 
cît primăvara şi Mă duc pe vulea unde domneşte 
frigul, de Matija Tomci au fost cîntate cu fineţe, cu 
multă puritate. 

Alte cîntece legate de viaţa populară, Să mergem 
la chermeză de Ivan Matetici Ronjgov si Toate co- 
ronifele sînt albe de Gustav Gonza, cu sensibile 
influente ale muzicii populare, cu vocile armonios 
conduse, ne-au arătat sănătoasa sferă de inspiraţie 
a acestor compozitori. Un viguros  Ciîntec popular 
macedonean de Ljubomir Bosnjakovici si un Cântec 
de sărbătoare de Emil Cossetto, acesta din urmă 
cu intervenții solistice, au fost redate cu o promptă 
participare la viaţa lor ritmică, în acelaşi timp cu o 
gingase simţire faţă de fondul, de conţinutul lor 
expresiv. 

Indelung aplaudat de tineretul din sală, corul a 
oferit în supliment o piesă veselă, antrenantă, Păpuşa 
pe sîrmă de Coulter, în aranjamentul compozitorului 
Liviu Ionescu. 

A fost o manifestare artistică plăcută şi apreciată. 
Dirijorul Branko Rajsster este un muzician compe- 
tent care procedează cu mult tact, cu o dulceaţă si 
bonomie deadreptul paterne. Gesturile sale au apărut 
la extrema limità a sobrietàtii, dar de o mare efi- 
cientà. El a reuşit sà închege exemplar această for- 
matie, alcătuită din copii pînă la 16 ani. Ei cîntă 
cu insufletire, deosebit de serioşi, pàtrunsi de sarci- 
nile ce le au de împlinit. O formaţie perfect pusă 
la punct si foarte disciplinatà, cu voci pure, bine 
alese. 

Profesoara Nevenka Hohnjer a acompaniat for- 
matia cu discreție si cu sobrietate, dovedind o muzi- 
calitate aleasă. 

La sfîrşit, în culise, corul jugoslav a fost încon- 
jurat de corul de copii al Radioteleviziunii noastre 
care le-a făcut o caldă manifestare de simpatie, 
cîntîndu-le, cu multă viață, muzică corală 
românească. 


J. V. P. 

Edita Pieha şi formaţia „Drujba“ 


Formaţia muzicală „Drujba“ își merită bine nu- 
mele. Căci cum s-ar putea interpreta altfel decit 
ca o manifestare de prietenie faptul că la concer- 
tul dat în Sala mare a Palatului a prezentat, din 
capul locului, într-o excelentă interpretare, Doina 
Oltului si Ciocîrlia, Trandafir de la Moldova, Ionel, 
lonelule, Nici o lacrimă ş.a., cîntate atît în româ- 


nește cît si în ruseste ? 

Alcătuită dintr-un grup de tineri cu voci puter- 
nice, de o rară vigoare, acompaniafi doar de citeva 
instrumente (chitare, pian, baterie) formaţia a cuce- 
rit, mai dé mult, frumoase succese în Uniunea 
Sovietică precum şi peste hotare, în Europa, Ame- 
rica Latină etc. 

Am ascultat melodioasele cîntece populare care 
Volga si despre Stenka Razin, 
despre frumuseţile patriei si viaţa oamenilor. Ele 


povesteau despre 


au fost prezentate expresiv, cu mult sentiment, în 
chip simplu si direct. Aleksandr Bronevitki, piani- 
stul si dirijorul formatiei, este si compozitor. Melo- 
diile sale au apărut fluente, plăcute, pătrunse de 
de pildă 
a diversificat 


seva muzicii populare. Vom menționa 
Mesteacănul. Pianistul ` Broneviţki 
sonoritatea instrumentului său prin folosirea si a 
unui ciocănel cu care percuta la răstimpuri coar- 
dele (în stil de „pian preparat“), 

Uneori tinerii au dansat ritmic în timp ce cîntau 
iar divertismentele mimului Boris Aghesin, sugestive, 
au reprezentat încercări izbutite, în spiritul lui Mar- 
cel Marceau, de a parodia comic anumite situaţii 
(„la teatru“, „la restaurant“). 

Intrarea Editei Pieha a adu: un suflu nou specta- 
colului muzical. Cintàreata sc rietică pe care publi- 
cul nostru a apreciat-o încă «e la prima ediţie a 
Festivalului „Cerbul de aur“, este un temperament 
scenic puternic. Ea trăieşte c. o mare intensitate 
tot ceea ce cîntă, iar chipul î. care se mișcă, pasi- 
unea pe care o pune în interp etare trec imediat 
rampa, cîstigînd publicul. Este nu numai o cîntă- 
reatà dar si o actriţă care se p, icepe de minune să 
facă antren, să genereze simpa ie si acele aplauze 
ritmate în sală, cum sa întîr plat, de pildă, cu 
cîntecul cubanez La bataa (Tara cu un cîntec olan- 
dez si altele. A cîntat între altel , în limba franceză, 
Nu se-ntimplă decît altora, din filmul cu același 
nume. Relevàm dictiunea de mare claritate a inter- 
pretei si preocuparea sa manifestà ca textul unui 
cîntec sà fie înteles de ascultàtori. 

Edita Pieha care este o animatoare dé seamă a 
scenei, și-a încheiat recitalul cu o patetică interpre- 
tare a dramaticei melodii Love Story, fiind îndelung 
aplaudată. 


J. V. P. 

Berlin- Variete 


În cadrul „Zilelor artei distractive“ din K. D. 
Germană, formația Berlin-Variete a dat în lunile 
iunie-iulie, o serie de șapte spectacole, în unele din 
principalele orașe ale ţării noastre. 

Ultimul a avut loc în Sala Palatului, Cu acest 
prilej, directorul muzicii, Nicolae Călinoiu a rostit, 
în numele Consiliului Culturii si Educaţiei Socialiste, 
un cald cuvînt de salut, 

Formula de spectacol a formației — între aceea 
de music-hiall si de teatru de varietăți — am aflat-o 
foarte potrivită pentru o seară de reală destindere. 

Din capul locului, Roxandra Horodny, cântăreață 
de remarcabile potente vocale şi scenice, care a în- 
treprins un turneu în primăvara aceasta în Romä- 
nia, si care a făcut în limba română o prezentare 
picantă şi atractivă spectacolului, a stabilit o largă 
punte de simpatie între sală  (arhiplină) şi scenă. 

Ea a interpretat de altfel, şi cîntecele Țărăncuţă, 
țărăncuță, O fată mai găseşti, Ionel, Ionelule, etc. 
cu viață şi cu o vervă exemplare. 

S-a făcut remarcat septetul Horst — Krüger care 
împreună cu solista vocală Gerti Môller a prezentat 
într-o interpretare aleasă, cîntecele În paradis, Un 
ceas s-a oprit, Acesta este focul, ş.a. 

Deosebit de muzical a apărut cuplul vocal Dagmar 
Frederic — Siegfried Uhlenbrock în Tu ai ris, Ba- 
ladă despre frumoasa hangifä si Mulfumeste-i razei 
de soare, cîntate cu o caldă participare lăuntrică. 
nostru de la 
Fastivalul internaţional „Cerbul de aur“ de la Bra- 


Regina Thoss, cunoscută publicului 
şov, a venit anume pentru acest spectacol, afir- 
mîndu-se o dată mai mult ca o excelentă interpretă 
de șlagăre, prezentate cu vocea sa puternică, vi- 
brantä. 

Ansamblul vocal-instrumental „Fred Frohberg“, 
cîntă și în același timp se mișcă pe scenă în chip 
expresiv, realizînd un adevărat spectacol, un show. 
Animatorul de seamă este însuși titularul acestui 
grup care a interpretat cu nerv si sensibilitate o 
seamă de melodii internaţionale, printre care 16 
tone, Fiecăruia îi place simbătă seara ş.a. 

Ne împlinim cu plăcere datoria de a arăta că 
spectacolul a fost agrementat de participarea deose- 
bit de interesantă a prodigiosului acrobat Will 
Franks, a echilibristilor Frank si Udo, a dansatoare- 
lor si dansatorilor Norbert Thiel, Marina Otto, 
Chiris si Axel, precum şi a umoristului Gin, cîntă- 
ret abil din trompetä care ne-a amintit de celebrul 
Grock. 

Succesul de public a fost frumos. 


J. V. P. 


„Flautul fermecat“ la Opera Română 


Repertoriul curent al primei noastre scene lirice 
a cuprins mai de mult două lucrări reprezentative 
pentru creația de operă mozartianà: Nunta lui Fi- 
garo şi Răpirea din serai. Acestora li s-au adăugat, 
în anii mai recenti, Don Juan si Cosi fan tutte, care 
urmează de altfel primelor două si în ordinea cro- 
nologică a compunerii lor. Mai lipsea doar capodo- 
pera finală, Flautul fermecat, pentru ca Mozart să 
fie inclus în repertoriu cu tot ce a realizat mai re- 
prezentativ în acest domeniu (dat fiind că Bastien și 
Bastienne, La finta giardiniera, Idomeneo, Directorul 
de teatru și La clemenza di Tito au o pondere valo- 
rică mai redusă în ansamblul producţiei de operă 
mozartiene). O dată cu montarea acestui spectacol 
spre sfîrşitul stagiunii muzicale bucureştene, un vechi 
deziderat al publicului (datind de 32 de ani, de cînd 
nu s-a mai reprezentat Flautul fermecat pe scenă) 
a fost împlinit. 

Nu vom relua aci consideratiile asupra importan- 
tei acestei lucrări pentru fixarea prototipului ope- 
rei clasice germane, pe care le-am formulat recent 
cu ocazia prezentării Flautului fermecat în sala de 
concert a Radioteleviziunii. D Să adăugăm doar că 
avem de-a face aci cu o operă „sui generis“, în care 
amestecul elementelor stilistice provenite de la Gluck 
cu cele ale traditionalului ,,Singspiel“ german a fost 
în asemenea măsură înnobilat de muzica genială a 
lui Mozart, încît l-a determinat pe Goethe să în- 
cerce conceperea unei continuări a libretului operei. 
Important de subliniat este şi faptul că, nefiind de- 
stinată reprezentării într-un teatru imperial, ci pe 
scena unui cartier periferic al Vienei (Theater auf 
der Wieden), opera Flautul fermecat îmbină seve- 
ritatea tinutei clasice (din scenele de la palatul în- 
teleptului Sarastro) cu un ton profund popular (pre- 
zent mai cu seamă în scenele comice, rezervate ori- 
ginalului personaj al păsărarului Papageno). Aceste 
două lumi, aflate aparent într-o contradicţie ireduc- 
tibilă, sînt totuşi contopite de pana măiastră a lui 
Mozart într-o luminoasă ambiantà comună cu carac- 
ter feeric, în cadrul căreia se desfăşoară pe prim 
plan lupta dintre forțele binelui si ale răului, în- 
cheiată cu triumful celor dintii, 

întruchiparea scenică a confruntării celor două 
forte opuse (reprezentate prin Sarastro si Regina 
nopţii) în condiţiile unui spectacol străbătut de ele- 
mente fantastice de basm popular, în care puterile 
luminii deţin permanenta supremație asupra celor 
ale întunericului, — iată sarcina de loc uşoară asu- 
mată de regizorul care-şi propune să monteze Fla- 
utul fermecat. În cazul premierei de care ne ocupăm, 
sarcina aceasta a preluat-o regizorul Hermann We- 
dekind, director general al Operei din Saarbriicken 
(R. F. a Germaniei), venit în București alături de 
colegul său Siegfried Köhler, director muzical al 
aceleiaşi instituţii, si de scenograful francez Jean- 
Claude Riber, director al Teatrului din Nancy, pen- 
tru a ràspunde vizitei fàcute la începutul acestui an 
de către Jean Rânzescu, Constantin Bugeanu si Ro- 
land Laub la Saarbriicken, unde au pregătit pre- 


1) A se vedea revista MUZICA nr. 5/1972 


miera operei Oedip de Enescu. În general, regia lui 
Hermann Wedekind a fost corectă, permitînd o des- 
fäsurare cursivă a spectacolului si o caracterizare 
pregnantă a eroilor, în conformitate cu indicaţiile 
libretului si cu cerintele tradiţiei (poate doar cu ex- 
ceptia lui Papageno, exagerat de grotesc, si a lui 
Tamino, exagerat de statuar). Dar Flautul fermecat 
cere mult mai mult decât atît si înainte de orice o 
fantezie luxuriantă, aplicată. asupra unui asemenea 
libret debordînd de contradicții, fàrîmitat si totuşi 
unitar, eterogen si totuşi genial. Feeria aceasta, năs- 
cută din colaborarea lui Mozart cu libretistul Schika- 
neder — cel mai mare practician de teatru al epocii 
sale — pretinde altceva decât o înşiruire „cuminte“ 
a episoadelor, în ambianța asemănătoare unei grote, 
dominată de © sumbră iculoare cenusiu-metalicà. De- 
corul acesta unic, la care se schimbà doar unele 
elemente accesorii cu funcţie simbolică — coborîte 
din podul scenei şi ridicate înapoi după necesităţi —, 
are desigur avantajul unei extreme mobilități, per- 
mifînd trecerea rapidă de la o scenă la alta. Pînă 
la urmă, totuși, impresia generală de monotonie şi 
monocromie, generată de decorul scenografului oas- 
pete Jean-Claude Riber, nu a putut fi evitată. Vor- 
bind de scenografie, să aplaudăm din toată inima 
costumele concepute de Paula Brîncoveanu cu un 
deosebit rafinament coloristice si cu un simţ al sti- 
lizării de o aleasă ţinută. 

Al treilea oaspete al premierei, dirijorul Siegfried 
Köhler, a realizat la pupitru o adevărată demonstra- 
tie de autenticitate mozartiană, de precizie a indica- 
tillor si de cursivitate în desfăşurarea pur muzicală 
a spectacolului. Nimic nu a fost lăsat de Köhler la 
voia întîmplării : fiecare părticică a unei măsuri a 
fost dirijată cu o constiinciozitate exemplară, mem- 
brii orchestrei lăsîndu-se antrenați într-o execuţie 
plină de vitalitate si de naturalete. Si pentru a în- 
cheia cu conducătorii diferitelor compartimente, să 
nu-l uităm pe dirijorul de cor, Stelian Olariu, de 
o meticulozitate devenită proverbialà în pregătirea 
ansamblurilor corale. Și de data aceasta, Stelian Ola- 
riu nu s-a dezmintit: corul a ştiut sà cînte mozar- 
tian (aşa cum a fost deprins să cînte verdian, pucci- 
nian sau wagnerian), cu delicateţe, cu lirism dar — 
după nevoie — şi cu forţă (niciodată brutală). 

Pe parcursul primelor două spectacole am putut 
urmări, în majoritatea rolurilor, cîte doi interpreţi. 
O asemenea confruntare, realizată la scurt interval 
de timp — cînd impresiile sînt încă proaspete — este 
întotdeauna interesantă. Trecînd în revistă inter- 
pretii în ordinea de roluri indicată pe afiș, să ne 
exprimăm pentru început satisfacția de a-l fi putut 
aplauda în rolul Sarastro (la a doua distribuţie) pe 
tînărul bas Pompei Härästeanu, care a produs o ex- 
celentă impresie în acelaşi rol si cu ocazia prezen- 
tării operei, cu cîteva luni în urmă, sub formă de 
concert. Atunci Hàràsteanu nu făcea parte din cor- 
pul de solişti ai Operei Române, ceea ce ne-a deter- 
minat sà sugerăm includerea lui în colectivul pri- 
mei noastre scene lirice. Ne pare bine că între timp 
dezideratul acesta a devenit realitate. Viorel Ban, 
care a deţinut rolul în prima distribuţie, nu ni s-a 
părut de data aceasta indicat față de cerințele vo- 


cale si actoricești ale partiturii. În rolul Tamino, Va- 
lentin Teodorian a adus contribuția mereu apre- 

ciatei sale muzicalitàti si a rafinatei sale ştiinţe a 
frazării, în timp ce Vasile Moldoveanu a impresio- 
nat prin prospetimea glasului si apropierea sa tot 
mai vădită de stilul mozartian. Mihai Panghe a par- 
curs paginile rolului său (Crainicul) cu o voce ge- 
neroasà de bas si o dictiune fără cusur, producînd 
o impresie calitativ superioarà fatà de Dumitru Bre- 
benel, aparent aflat într-o lipsă de formă. Cele două 
arii de un covîrsitor grad de dificultate tehnică ale 
Reginei nopţii au găsit în Silvia Voinea (afirmată si 
la concertul anterior de la Radioteleviziune) o in- 
terpretà întru totul remarcabilă, care „s-a jucat“ cu 
vocalizele în registrul acut ale acestui rol de so- 
prană dramatică de coloratură. În distribuţia a doua, 
Elena Marinescu s-a achitat conştiincios de greaua 
sarcină asumată, în ciuda emoțiilor debutului, de- 
stul de clar sesizabile. Cele două interprete ale ro- 
lului Papagena — Corndlia Angelescu si Elena Gri- 
gorescu — au dat ambele satisfacţie sub dublul as- 
pect al compoziţiei scenice si al realizării vocale. 
Cristian Mihăilescu si Marcel Angelescu au contu- 
rat ambii personajul maurului Monostatos, luptîn- 
du-se cu dificultăţile tesäturii vocale; din punctul 
de vedere al creaţiei 'actoricești, cel dintii ni s-a 
părut mai aproape de cerinţele rolului, mai degajat 
si cu un mai accentuat simţ al umorului. 

Oprindu-ne în continuare la rolurile care au avut, 
la ambele spectacole, un singur interpret, să înce- 
pem prin a elogia creaţia de superioară ţinută a 
Elenei Simionescu în Pamina. Nu este pentru prima 
oară cînd această cîntàreatà satisface cele mai se- 
vere exigente într-un rol mozartian, pentru care po- 
sedi toate calităţile necesara: linia cursivă a frazei, 
expresivitatea cîntului, puritatea si precizia into- 
natiei. În Papageno, Constantin Gabor a dovedit că 
se poate dezbăra definitiv de „complexul Bartolo", 
care păruse la un moment dat să pună stàpînire pe 
diferitele sale roluri, după răsunătorul si durabilul 


succes repurtat în nepieritoarea operă bufă a lui 
Rossini. Totuşi, ceva a sunat exagerat aci: Papageno 
este înainte de toate un naiv, un om simplu, cu ca- 
racter aproape ingenuu, nu un fel de Păcală cu 
umorul gros, aşa cum apare în interpretarea sa. 
Poate cà, pe parcursul viitoarelor reprezentații ale 
operei, Constantin Gabor va mai reflecta asupra 
personajului său, folosind calităţile sale actoricești, 
de atîtea ori pretuite, pentru conturarea mai aproape 
de cerinţele tradiției a acestui rol central al operei. 
În fine, să mai remarcăm grupul celor Trei doamne 
ale Reginei Nopţii — Maria Slătinaru, Elena Dima 
şi Iulia Buciuceanu —, care au constituit un ansam- 
blu desăvîrşit sudat, de o admirabilă muzicalitate, 
la ambele spectacole. 

Felicitind Opera Română pentru adevăratul act de 
cultură pe care-l constituie montarea Flautului fer- 
mecat, să urăm viaţă lungă spectacolului, iar condu- 
cerii instituţiei cît mai multe initiative, tintind la 
îmbogățirea repertoriului cu lucrări de bază din is- 
toria genului, pe nedrept neglijate pînă în prezent. 


38 


Spectacolul pionieresc: 
„Sîntem fiii Partidului iubit“ 


Înscris în seria manifestărilor dedicate Conferinţei 
Nationale a Partidului, spectacolul oferit de Con- 
siliul municipal Bucureşti al Organizaţiei pionierilor 
pe scena Operei române a fost o frumoasă reușită. 
Prin ce? Prin demonstraţia de frumuseţe, prospe- 
time, recunoştinţă şi optimism pe care au reugit-c 
în ansamblu micii interpreti, purtători ai cravatetor 
roșii. Construit după forma unui festival reprezen 
tativ pentru preocupările tineretului şcolar, specta- 
colul a reunit cîteva aspecte esenţiale ale muncii de 
educare artistică, În primul rînd, activitatea de cus 
noastere si räspindire a muzicii corale. Un ansam- 
blu alcătuit din formaţiile reprezentative ale citorva 
şcoli din Capitală (nr. 56, 75, 86, 166, 170, 171, 173), 
dirijat de prof. Florica Avramescu, a prezentat cite- 
va lucrări ale repertoriului pionieresc — Cutezători 
pornim în viață de Ioan Chirescu, Drag pămînt ro- 
mânesc de Temistocle Popa, Să pornim la drum, 
copilărie de Vasile Timiş şi Trei culori de Ciprian 
Porumbescu. Bucuria cîntului s-a unit cu cea a jocu- 
lui popular, cîțiva mici interpreti oferindu-ne frîn- 
turi de muzică instrumentală (Hora ca la caval, cîn- 
tată de naistul Marian Bucur), vocală Zi-i bade cu 
fluiera, în interpretarea pionierei Adriana Ciurtin) 
„(De pe-ntinsul patriei“, montaj realizat de formaţia 
Palatului Pionierilor, dirijată de Aurel Mustetea). 

Tabloul coregrafic se impune — o demonstrează 
acest spectacol — drept cea mai plastică formulă 
de tălmăcire a ambianţei în care trăieşte tineretul 
nostru. Am urmărit cîteva asemenea secvente, în 
card ingeniozitatea subiectelor, sugestiv rezolvate, 
demonstrează o permanentă preocupare pentru edu- 
carea bunului gust, laolaltă cu asimilarea unor prin- 
cipii etice și morale corespunzătoare societății noa- 
stre. Ansamblul de balet al Palatului Pionierilor a 
susținut cîteva tablouri deosebit ‘de antrenante ca te- 
matică şi realizare — Școlărițele, În excursie, Micile 
gospodine, Micromilifienii, Stafeta pioniereascà. La 
acestea se adaugă si secvențe de dans clasic, din 
care putem desprinde o îndrumare estetică îngrijită 
(Valurile Dunării şi Siciliana), interpretate de mem- 
brii ansamblului de kalet al Palatului Pionierilor, 
Dansul ghioceilor, realizat de elevii Liceului de co- 
regrafie), sau momente de gimnastică artistică, rea- 
lizate tot în mediul tonic al activității pionieresti. 
Nu putem, privind educarea estetică a tineretului, 
să uităm si cele cîteva momente de muzicà con- 
certantă, unde elevii Liceului de muzică nr. 2 s-au 
arătat destoinici în asimilarea cunoștințelor profe- 
sionale — Doina Stäncutei de Tiberiu Brediceanu, 
cîntată cu delicateţe de Daniela Vlădescu, Balada 
de Ciprian Porumbescu, la vicară Ada Rosin si 
Suita de Diamandi Gheciu, la pian Renata Caragiani. 

Consemnînd cîteva dintre cele mai interesante 
momente ale acestui micro-festival de artă pionic- 
rească, reținem dominantă nuanţa de emotionant 
omagiu adus celor care au făcut posibilă o asemenea 
tinerete. Un omagiu sincer, închinat zilelor din iu- 
lie, în care cei mai de seamă fii ai poporului nostru 
s-au reunit pentru a da viitorului certitudinea lu- 
minoasă a împlinirii idealului. 

GR. CONSTANTINE SCU 


Gheorghe Zamfir 


Vreme de aproape un an de zile, Gheorghe Zam- 
fir a încîntat cu naiul său fermecat mii si mii de 
iubitori ai muzicii din Franța, Elveţia, Belgia, fă- 
cînd cunoscută frumuseţea cîntecului nostru popular 
şi culegînd cale mai elogioase aprecieri: „Gheorghe 
Zamfir este considerat drept cel mai mare naist 
din lume“ (Combat — Franţa); „Zamfir, noul zeu 
Pan“ (Bonne Soirée-télé); „Bl nu este numai un vir- 
tuoz inegalabil, ci si un poet sensibil, un artist com- 
plet. Cu cîtă inteligenţă știe să-și dozeze concertul, 
să alterneze instrumentele, să dea frîu liber impro- 
vizatiei soliștilor săi si să varieze ritmurile pentru 
a încînta publicul... Arta lui Zamfir ţine de mira- 
col“ (L’Aurore-Franta). 

Revenind, de curînd în ţară a dat, împreună cu 
micul, dar admirabilul său grup solistic, un concert 
la Radioteleviziune. A fost o manifestare artistică 
prodigioasà. Gheorghe Zamfir, modest dar cuceritor, 
a ţinut vreme de aproape trei ore, sub vraja măes- 
triei sale interpretative, o sală întreagă care la sfîr- 
sit, entuziasmată, l-a ovationat îndelung. 

Ce cîntă şi cum cîntă Zamfir ? 

Repertoriul său reprezintă o splendidă antologia a 
cîntecului popular românesc. 

După cîteva Semnale din tulnic în care vibra toatà 
poezia plaiurilor noastre, interpretul a prins a depă- 
na o Baladă duioasă, de peste Jiu, cu coboriri to- 
nale specifice: Balada lui Iancu Jianu. Doina „cea 
de jale“ si cîntecele de alean, de obidà, s-au perin- 
dat într-o armonioasă alternanță cu viforoasele brî- 
uri, ori cu horele potolite, bàtrînesti. Învirtite si 
bătute moldoveneşti, jocuri din Bihor şi sîrbe olte- 
nesti s-au succedat într-o desfășurare neîntreruptă. 
Am avut impresia unui adevărat covor sonor, sa- 
turat de culoare şi plin de farmec, de-a dreptul cap- 
tivant. 

Virtuoz neasemuit al naiului, Gheorghe Zamfir a 
înmulţirea tuburilor sonore, prin modurile variate 
de atac si capacitatea sa de a modela la nesfîrsit 
sunetul. Au apărut inegalabile uluitoarele-i sunete 
staccato, desfăşurate la extrema limită a celeritätii. 
Unul din marile merite ale interpretului este şi acela 
de a fi descoperit naiului — instrument cu sunete 
îndeobşte flautale, luminoase, vesele — potente ex- 
presive cu totul inedite. Astfel, exploatînd registrul 
grav al instrumentului, Gheorghe Zamfir a redat, 


în piano, cu un dramatism răscolitor, un străvechi 
bocet. Părea un suspin îndurerat ce se muta la urmă 
într-un vaer cutremurător... 

Dar au urmat fascinanta Ciocîrlie, Doina Oltului 
si, la sfîrșit, Căluşul, unde s-au făcut apreciate noi 
si strălucite elemente de bravură interpretativă. Nu 


am putea încheia aceste impresii fugitive fără a 
menţiona si pe ceilalți parteneri ai lui Gheorghe 
Zamfir : Grigore Vasile (clarinet), Ion Drăgoi (vioa- 
ră) Toni Iordache (țambal) şi îndeosebi Ion Lăceanu, 
virtuoz desàvîrsit al mai multor instrumente — ca- 
val, ocarină, solz de peşte etc. — care au contribuit 
din plin la succesul unei manifestări de valoroasă 
semnificaţie artistică. 

Gheorghe Zamfir şi grupul său solistic ne-au apă- 
rut drept unii dintre cei mai autentici păstrători ai 
cîntecului românesc si al adevăratului stil de inter- 
pretare ; artişti care cinstesc, aşa cum se cuvine, 
muzica noastră populară. 

I-am sugera totuşi acestui valoros artist să tem- 
pereze propriile-i glissandi finale, ca şi unele stri- 
gături şi „comperaje“ ale partenerilor săi. 


J. V. P. 


Concertul absolvenților 


Susținerea probei practice în cadrul examenului 
de diplomă a prilejuit absolvenților secției de diri- 
jat academic a Conservatorului Ciprian Porumbescu 
din Bucureşti alcătuirea unui adevărat concert coral 
prezentat în fata Comisiei si a unui numeros public 
în seara zilei de 19 iunie (cu concursul Corului de 
Studio). Privit în ansamblu concertul a fost o certă 
reuşită, mestesugul si talentul tinerilor dirijori con- 
curînd către realizarea unei indiscutabile ţinute ar- 
tistice. 

Din programul Ioanei Magdalena Albulescu am re- 
ținut mai ales interpretarea dată Morarului de 
D. G. Kiriac. Sensibilă şi precisă, proaspăta absol- 
ventă, s-a apropiat cu discernămînt muzical de par- 
titurà, creionînd-o cu un colorit adecvat. Ioan Gol- 
cea, talent cu o frumoasă evoluţie, a avut o ţinută 
ce trădează deja dirijorul: inteligența sa muzicală 
îi permite să controleze în permanenţă discursul so- 
nor iar sensibilitatea îl conduce către nuanțe rafi- 
nate. Sobru şi precis, Constantin Dràgusin a arătat 
preferințe pentru repertoriul românesc (Gheorghe 
Dima şi D. D. Botez) unde a demonstrat maturitate 
de gindire si muzicalitate aleasă. Lungu Cezar se 
dovedeşte a fi un intuitiv prin excelenţă. Simţul său 
muzical îl conduce cu precizie chiar în porțiunile 
dificile si, astfel, reuşeşte interpretări izbutite, asa 
cum a fost aceea dată preclasicului Ingegneri. Andrei 
Bedros, a cărui remarcabilă sensibilitate muzicală 
este în afară de dubii, conturează, aș spune cu deli- 
catete, muzica prin gesturi elegante si estetice; lu- 
crarea lui Musicescu a beneficiat din plin de atri- 

butele dirijorului iar reușita a fost deplină. Marcatà 
ușor de emoție, Mihaela Niculescu a fost putin cam 
reținută. În Madrigalul lui Paul Constantinescu 
(Freamàt de codru) a reuşit însă să se desprindă din 
emotivitate şi interpretarea dată a avut linia core- 
spunzătoare. Ilinca Aurelian încheie cu un program 
bănăţean (Sabin Drăgoi si Ion Vidu) din care am 
retinut mai ales intensitatea dramaticà a interpre- 
tàrii date Trandafirului de pe ràzoare. 

Nu putem conchide înainte de a aminti numele 
profesorilor universitari D. D. Botez si Marin Con- 
stantin care au meritul deosebit de a fi descoperit 
si ridicat talentul fiecăruia dintre aceşti tineri pe o 
platformă de la care se poate aspira către mai sus. 


DAN BUCIU 


„Crăiasa zînelor“ de Purcell 


De obicei sîntem tentati să apreciem creaţia lui 
Purcell, acest geniu al culturii engleze baroce, numai 
după capodopera sa, Dido şi Aeneas. Într-adevăr, aici 
Purcell a sintetizat experiența de aproape un secol 
a tuturor compozitorilor care încercaseră să impună 
un teatru muzical national, deosebit de opera ita- 
liană la modă. Dar prin acest unic titlu, puteam avea 
impresia că Purcell a atins culmea fără vreo expe- 
rientà prealabilă, depăşind nivelul mediu, solitar, 
sub imperiul unei revelații spontane, nerepetabile. 
Totuși, adevărul istoric demonstrează că există o în- 
treagă serie de creaţii care însumează aceleași ten- 
dinte, determinînd apariţia capodoperei. Iată că, de 
curînd, ne-a fost oferită o asemenea creaţie a lui 
Purcell, care argumentează cele spuse — The Fairy 
Queen, versiune muzicală după comedia lui Shakes- 
Pentru Purcell, 


peare, Visul unei nopți de vară 

Shakespeare nu este un scriitor prea îndepărtat de 
främintärile epocii. Preluînd si ,,prelucrînd“ feeria 
shakespeareană, compozitorul se inspiră dintr-o ope- 
ră literară aproape contemporană lui, refuzînd ape- 
larea necondiționată la fondul legendelor antice. Gă- 
seste astfel calea spre înțelegerea marelui public 
pentru care teatrul lui Shakespeare era „pîinea cea 
de toate zilele“. Dar nu numai subiectul este pre- 
luat din ambianța literară a epocii elizabetane, si 
muzica respiră aceeași orientare. Departe de această 
pariitură orice influență forțată a modei italiene. 
Ariile sînt de fapt mici cîntece englezeşti, amintind 
de Byrd şi Bull, corurile intonează vesele riturnele 
în maniera muzicii din „masques“, scenele preferă 
micile ansambluri decorate în spiritul epocii, cu 
umorul şi fineţea sensibilităţii rafinamentului care 
a caracterizat perioada finală a barocului britanic, 
înaintea lui Hăndel. Cuceritoare, această partitură — 
si se pare că nu este din nou vorba de un caz unic 
— impresionează poate prin interesul arhivistic, dar 
principal rămîne farmecul viu al muzicii, al bucu- 
riei de a imagina fantezii colorate, jocuri naive şi 
subtile ale sentimentelor. Cine au fost interpreţii ? 
Nu un mare ansamblu profesionist, ci un grup de iu- 
bitori de frumos, de pasionaţi pentru arta sunetelor, 
pentru însăşi viaţa pe care o capătă o partitură ci- 
tită, lucrată si tàlmàcità. Activitatea grupurilor ar- 
tistice de amatori are, în cultura românească, de-a 
lungul anilor, o pondere remarcabilă, punctînd cu 


evenimente multe file glorioase, legate de promova- 
rea cît mai largă a muzicii și poeziei. În nota acestei 
tradiții, Corul si orchestra de cameră „Polyphonia“ 
împreună cu formaţia vocală „Lyra“ au realizat, sub 
egida Casei de cultură a sectorului I această primă 
audiție a operei lui Purcell, Crăiasa zînelor. Anima- 
torul întregului spectacol, cel care a condus repeti- 
fille, a organizat pregătirea unei atit de pretentioase 
producții, este compozitorul si dirijorul Andreas Por- 
fetye. Recunoaştem în modul de realizare pe care l-a 
imprimat tuturor colaboratorilor, mai mult decit o 
practică dirijorală, o atitudine de autentic ,,maestro 
di cappella“, care trebuie să acorde atenţie deta- 
liului și arhitecturii generale. Andreas Porfetye reu- 
seste, prin muzicalitate şi seriozitate, prin vasta sa 
cultură artistică. Cuvinte de apreciere se cuvin şi 
soliștilor, cîțiva atrăgînd atenţia asupra calităţii vo- 
cale, siguranţei execuţiei — Ileana Raţiu, o voce 
calmă, bine dozată, Ligia Ardelean, dezinvoltă, con- 
ducîndu-și linia melodică cu multă sobrietate, Rodi- 
ca Mitrică, un glas de mezzo de rară calitate, Catri- 
nel Papadopol, Octavia Noaghea, Bogdan Pancu. Nu 
trebuie uitaţi si doi interpreți profesionişti, care 
și-au adus contribuția cu generozitate — organistul 
Joseph Gerstenengst şi actorul Forry Eterle, pre- 
zentatorul spectacolului-concert din sala Ateneului. 
Cu toţii ne-au invitat la descoperirea unei frumoase 
opere baroce, demonstrind că entuziasmul, dublat 
de muncă, atrage după sine succesul. 


Colocviu pe teme de educaţie 
muzicală 


În zilele de 19 şi 20 iunie a.c., Sala mică a Palatului 
R.S. România a găzduit un interesant colocviu intitu- 
lat: „Educația muzicală la clasele I—IV în şcolile 
generale — metode și procedee cu demonstraţii prac- 
tice“, organizat de Societatea profesorilor de muzică 
și desen din România — Filiala Bucuresti, în colabo- 
rare cu Ministerul Educației și Învățămîntului, 
Inspectoratului şcolar al Municipiului Bucureşti si 
Uniumea Sindicatelor din învățămînt, ştiinţă şi cul- 
tură. 

Colocviul a evidențiat în primul rînd un înalt pro- 
fesionalism, pasiune pentru munca de cercetare, în 
toate referatele prezentate oglindindu-se diversitatea 
aspectelor legate de activitatea de educație muzicală 
desfăşurată în şcoala de cultură generală la clasele 
mici. Au fost urmărite comunicările susținute de 
conf. univ. Magdalena Ursu („Contribuții la meto- 
dica predării muzicii“), prof. univ. George Ionescu 
(Cultura vocală la clasele I-IV“), prof. Nicolae Bica 
(„Dezvoltarea auzului muzical si a deprinderilor vo- 
cale prin ansamblul coral“), prof. Silvia Roșca (,,Pro- 
cedee în realizarea educaţiei muzicale în etapa pre- 
notației“), înv. Doina Craiciu (,Demonstrafii prac- 
tice la clasa I“). Altele, ca cele abordate de prof. 
Alexandru Russin („Sistemul absolut de notație mu- 
zicală“, o incursiune în semiotica artei sunetelor, 
pledînd pentru o fundamentare ştiinţifică a notatiei 
muzicale), prof. univ, Ion Delu („Eficiența folosirii 
viodelor“, o nouă familie de instrumente muzicale 
cu coarde si arcus, al cărui brevet aparţine sustinà- 
torului acestui referat), prof. Niţă Hintea („Nou pro- 
cedeu de scriere a sunetelor muzicale pentru înce- 
pători“), au fost alcătuite într-o notă originală, cu 
multe aspecte inedite. Majoritatea referatelor au fost 
însoţite de demonstraţii practice susținute de elevi. 

În cadrul programului colocviului au fost incluse 
două concerte. Unul vocal-simfonice, susținut de 
Corul Școlii generale nr. 171, Corurile de cameră 
ale Liceelor „D. Bolintineanu“ si „Ion Creangă“, Gru- 
pul vocal-folcloric al Școlii Generale Nr. 170 (diri- 
jate în ordine de profesorii: Niţă Hintea, Lucia 
Russe, Teodorina Popescu-Capsa si Petre Iliescu) şi 
Orchestra de viode a Conservatorului „Ciprian Po- 
rumbescu“ condusă de conf. univ. Constantin Romaş- 
canu, solisti studenţii Silvia Pană, Mihai Rebengiuc 
și Mihai Beldeanu; altul, cu concursul Corului Li- 
ceului Pedagogic din Botoşani, dirijat de prof. 
Gheorghe Cojocaru (formaţie care a obţinut pre- 
miul I şi premiul special la faza finală a Concursu- 
lui cultural-artistic al elevilor, ediția 1972, aflat în 
turneu în Capitală), care a interpretat un mänunchi 
de lucrări apartinind compozitorilor Gh. Dumitrescu, 
D. D. Botez, R. Paladi, D. Pop s.a. 


C. RĂSVAN 


DIN ȚARĂ 


Prima promoţie de solişti 
a Conservatorului din Cluj 


Încheierea anului scolar-universitar si a stagiunii 
de concerte prilejuieste de regulă în întreaga ţară 
o seamă de manifestări destinate să ofere celor mai 
valoroşi dintre tinerii instrumentiști posibilitatea 
unui contact direct cu publicul. Cu atît mai degrabă 
s-au impus asemenda acţiuni în acest an, cu cît —- 
drept urmare a măsurii luate în Conservatoare, de 
a se împărţi studenţii instrumentiști, înaintea ultimi- 
lor doi ani de studii, în viitori solişti şi viitori pe- 
dagogi sau membri de orchestră — apar pentru 
prima oară absolvenţi pe a căror diplomă se află 
menţiunea expresă a calificării  solistice. Măsura 
are, în mod indiscutabil, avantajul ei, deoarece pri- 
lejuieşte încă din Conservator o primă triere a 
studenţilor, permitind o pregătire profesională dife- 
rentiatà, în funcţie de aptitudinile fiecăruia. Adevă- 
rata triere va începe însă după absolvire, odată cu 
primele contacte nemijlocite ale celor declaraţi ofi- 
cial „solişti“ cu publicul obișnuit al sălilor de con- 
certe. Numai în focul acestei confruntări se va pu- 
tea discerne — cu sanse sporite de a ne afla mai 
aproape de realitate — dacă diploma respectivă are 
„acoperire“ în talent şi temperament  solistic, sau 
constituie un act mai mult formal. Evident, va tre- 
bui procedat cu discernimînt si cu grijă, evitindu-se 
concluziile pripite, într-un sens sau într-altul. Une- 
ori, emoția primei înfruntări a publicului poate di- 
minua șansele de afirmare a ansamblului calităților 
unui tînăr artist. Alteori, strălucirea poate avea un 
caracter exterior, mascînd lipsuri de sensibilitate 
sau de simţ al construcției. Oricum, însă, cu cît 
aceste confruntări au loc mai curînd, cu atît lucrurile 
se limpezesc mai repede, conturîndu-se perspecti- 
vele reale ale tinerilor de a se impune ca solişti în 
viaţa muzicală de miine. 

Reflectiile acestea ne-au fost sugerate cu ocazia 
participării la un „Concert de concerte“ organizat de 
Conservatorul „George Dima“ din Cluj în colaborare 
cu Filarmonica de stat din Cluj si cu concursul primei 
promoţii a secţiei de solişti a Conservatorului. Pe po- 
diumul marei săli clujene a Casei Universitarilor 
s-au perindat trei absolvenţi din acest an, cărora 
Filarmonica le-a asigurat un acompaniament or- 
chestral adecvat, sub bagheta experimentatä a lui 
Paul Popescu. Pentru început, tînàra Lucia Cràità a 
apărut ca solistă în partea I a Concertului pentru 
pian nr. 1 în Do major de Beethoven. Sensibilă, 
delicată, evitind cu consecvență excesele de sono- 
ritate, pianista a subliniat sursele de inspirație mo- 
zartiene ale acestui prim concert beethovenian, deşi 
s-ar fi cuvenit să acorde importanță si reliefării 
trăsăturilor care anunţă de pe acum personalitatea 
tulburătoare a Titanului. În general, Lucia Crăiţă 
are tendinţa spre un exces de nuantare, care împru- 
mută interpretării acestui opus — clasic prin 
excelență — un neadecvat caracter romantic, aproa- 
pe „ă la Chopin“. Dacă adăugăm la aceasta o lipsă 
de claritate în expunerea unor fraze si o ţinută 

defectuoasă la pian (adusă de spate şi aplecată 
aproape tot timpul asupra clapelor), apare limpede 
necesitatea unei munci de perfecţionare, tintind Ja 
cordotarea slăbiciunilor actuale. 

În continuare, pe podium a urcat  violoncelistui 
Csaba Balogh, solist în Variafiunile pe o temă ro- 
coco de Ceaikovski. Ca şi Cràità, Balogh se distinge 
prin sensibilitatea sa, prin capacitatea sa de a crea 
atmosferă în pasajele de delicat romantism. Toto- 
dată, însă, Balogh nu vădeşte un autentic tempera- 
ment solistic, nu valorifică frazele care cer forţă de 
impact, văduvind interpretarea de contrastele atit 
de necesare. În plus, i se cere să acorde o mai mare 
atenţie corectitudinii intonatiei. 

Cel mai apropiat de cerințele unui adevărat so- 
list ni s-a părut pianistul Albert  Gyürbiré, care 
şi-a încercat forțele în dificila parte I-a a Concer- 
tului nr. 2 în Si bemol major de Brahms, o adevă- 
rată piatră de încercare a aptitudinilor  solistice, 
Fortà de expresie, claritate în articularea frazelor, 


simţ al construcţiei, — iată principalele însușiri ale 
acestui talentat tînăr artist, capabil de o afirmare 
rapidă. 


Folosind prilejul acestui concert, Filarmonica a 
programat totodată şi prima audiție a lucrării unui 
student din ultimul an al clasei de compoziție a 
Conservatorului clujean : Simfonia de Valentin 
Timaru, elevul profesorului Sigismund Todutà. Im- 
presia produsă a fost, în general, favorabilă, Timaru 
părînd sà stăpînească destul de ferm mestesugul 
componistic : construcția se desfăşoară după o logică 
evidentă, iar orchestratia vădește fantezie, folosind 
„pete“ de culoare (xilofon, marimbafon, clopote, 
templeblock) alternativ cu desfăşurarea discursului 
muzical la instrumentele tradiționale ale orchestrei. 
Finalul părţii I se stinge într-o ambiantä visătoare, 
după un expresiv solo de vioară. Partea a H-a este 
dominată de o atmosferă misterioasă, pe parcursul 
căreia apar citeva momente de învolburare. Partea 
cea mai puţin realizată mi se pare a fi cea de-a 
III-a, prea extinsă ca dimensiuni, prea asemănă- 
toare ca ambiantà cu cea dintii si mai ales prea 
„păstoasă“ ca orchestrație si ca dinamică, dînd 
impresia că „bate pasul pe loc. Revizuirea ei, în 
sensul unei concentrări si „uşurări“, ar fi poate 
spre folosul lucrării. 

În ansamblu, un concert del indiscutabil interes, 
demonstrînd seriozitatda cu care se urmăreşte for- 
marea şi promovarea tinerelor cadre de muzicieni, 
atît la Conservatorul, cît si la Filarmonica din Cluj, 
precum si colaborarea strînsà care există între cele 
două instituţii. spre folosul dezvoltării vieţii mu- 
zicale în vechiul centru cultural transilvănean. 


E. E. 


Opereta „Sînge Vienez“ 
în premieră la Craiova 
La capătul unui sfert de veac de rodnică activi- 


tate, Filarmonica de stat „Oltenia“ din Craiova a 
inițiat, cu sprijinul larg al forurilor locale de Partid 

şi de Stat, crearea unei secţii anexe de operetă, care 
să răspundă dorinţei unor largi cercuri de iubitori 
ai genului. Este de arătat de altfel că în Cetatea 
Banilor, acest gen atit de popular se bucură de o 
veche tradiţie, primele spectacole de operetă datînd 
încă din cea de a doua jumătate a veacului trecut. 

La această lăudabilă acţiune și-au conjugat stră- 
daniile o seamă de talente dela Filarmonica „Oltenia“ 
şi dela Teatrul Naţional, care, după cîteva luni de 
muncă intensă sub îndrumarea competentă a lui 
Ion Dacian (regia), a maestrei de balet Elena 
Penescu-Liciu, a dirijorului Teodor Costin si a 
scenografului Stefan Norris, au reuşit să prezinte, la 
sfîrşitul lunii iupie, opereta Singe Vienez de Johann 
Strauss. 

Artisti ‘dd la teatrul National craiovean de reou- 

noscutà valoare au colaborat într-o perfectă armonie 
cu o seamă de talente vocale din corul Filarmonicii 
care au împlinit roluri solistice. Vom cita dintre 
actorii prozisti pe Madeleine Nedeianu, (cabiniera 
Roza), Nanu Nedeianu (Kagler) si pe Titorel Pàtra- 
scu, (valetul Josef). Serviti de textul spiritual al 
libretului (în versiunea românească Vasile Timus — 
Miltiade Păun) aceştia au dat un relief deosebit 
personajelor respective, jucînd cu mult umor opere- 
tistic. Menţionăm de asemenea pe George Bulandra 
(Bitowski) pentru stilul său scenic. 
S-au achitat onorabil cîntàretii ` Constantin Ene, Rîu- 
rel Sändulache, Filimon Siminic, Aneta Bacă, Ileana 
Petrescu, Virginia Metianu, Smaranda Albanezu, Vio- 
leta Iovlev, Emil Iurascu, Gabriel Mamali. Sînt de 
citat de asemenea, Miruna Dobrescu, Ileana Dinu- 
lescu, Ion Bucsa, Dorel Stoia si Gheorghe Procop. 
în rolul fetei de la croitorie, Pepi, tinära soprană 
Valentina Mănescu a jucat cu mult nerv, cu toată 
dezinvoltura cerută, cîntînd cu o voce egală, pă- 
trunzătoare, fără stridente, cu o dictiune inteligibilă. 
Va fi o excelentă ,,subretà“, dar îi sugeràm să evite 
pe viitor acel debit precipitat de care se abuzează, 
de regulă, în asemenea roluri. 

Corurile au sunat cu plenitudine (maestru de cor 
Alexandru Racu). 

Momentele coregrafice ale spectacolului au fost 
deosebit de izbutite. Este demnă de subliniat munca 
plină de dăruire a maestrei de balet Elena Penescu- 
Liciu cu atit mai mult cu cît, aproape toate baleri- 
nele si balerinii erau abilitati pentru dansurile cu 
caracter folcloric dela fostul Ansamblu „Nicolae Băl- 
cescu“ căruia au aparținut. Decorurile și costumele 
(arh. St. Norris) luminoase, sobre, adecvate acţiunii, 
au întregit atmosfera vieneză a spectacolului care 
s-a aflat sub conducerea muzicală a dirijorului Teo- 
dor Costin. S-a cîntat cu toată moderatia la orche- 
stră, în rîndurile căreia am deslusit unităţi instru- 
mentale de calitate. Cintàretii au fost permanent a- 
vantajati prin acel cînt orchestral în piano. Teodor 
Costin are o mînă elegantă. sigură, eficace. Spec- 
tacolul va cîştiga, indiscutabil, un ritm mai viu — 
ceea ce îi va conferi un caracter si mai spumos. 

Filarmonica „Oltenia“ a adăugat cu acest spec- 
tacol de operetă o nouă verigă la şirul succeselor 
sale datorite într-o bună măsură activității desfă- 
surată cu rîvnă de directorul ei Teodor Costin și de 
dirijorul secund, Victor Golescu. 


J. — V. PANDELESCU 


DE PESTE HOTARE 


Saptàmînile festive vieneze 


Säptäminile festive vieneze au făcut, în ediţiile 
anterioare, o glorioasă carieră si au experimentat o 
remarcabilă varietate a programelor muzicale, core- 
grafice, teatrale şi de divertisment. Publicul foarte 
uşor recrutabil din capitala Austriei a participat şi 
în acest an, între 27 mai şi 25 iunie, la manifestările 
complexe ale festivalului, care, cu unele momente 
ale sale bine alese, a solicitat interesul şi adeziunea 
generală. Cele aproape o sută de concerte, reprezen- 
taţii lirice si dramatice, montaje mixte si seri de 
cîntece din parcuri, grădini şi curţi interioare sau 
matinee date de organisti au urmărit să creeze ra- 
porturi multiple cu arta spectacolului — si nu numai 
cu ea, dacă ţinem seamă de expoziţiile si vizitarea 
muzeelor Vienei, pe care cele patru săptămîni dé 
festival le-au prilejuit. 

În concepţia profesorului Ulrich Baumgartner — 
regizor şi om de teatru cu o vastă experienţă actori- 
cească si publicistică, organizator si intendant al 
Säptäminilor festive — manifestarea anuală vieneză 


Walter Felsenstein 


își propune să prezinte diversele asperte ale artei 
interpretative mondiale, să deştepte orașul din admi- 
ratia unilaterală a instituţiilor şi tradiţiilor proprii 
prin declanşarea unui proces de modificare a opticii 
publicului faţă de muzică şi teatru. Deviza intendan- 
tului este continua inovare si refuzul cliseelor pro- 
puse de festivalurile contemporane. El tinde sà în- 
globeze de fiecara dată arta de pe întregul glob, 
manifestind un interes statornic față de muzica si 
teatrul din ţările socialiste. Nu îşi propune lansări si 
consacrări spectaculoase, decît prin concursul de 
canto, pian si vioară pe care l-a inițiat si care a 
dus, în acest an, la două mari victorii româneşti: 
Premiul I pentru violonistul Andrei Agoston si Pre- 
miul I pentru tenorul Emil Gherman, căruia i s-a 
şi oferit un contract pe trei stagiuni la Opera de 


David Oistrah 


Stat din Viena, ceea ce reediteazà, dupà aproape 
cinci decenii, lansarea fulgeràtoare a lui Traian 
Grozàvescu pe aceeasi scenà. 

Cele douà mari spectacole lirice ale festivalului au 
fost reluarea, într-o distribuţie nouă, a lui Frieschiitz 
de Weber la Opera de Stat, sub bagheta lui Carl 
Böhm, cu Gundula Ianowitz, Renate Holm, Eberhard 
Wächter, Manfred Jungwirth, James King si Karl 
Ridder Busch în rolurile principale si Povestirile lui 
Hoffmann de Offenbach, prezentat pe scena Teatru- 
lui an der Wien de către ansamblul Operei Comice 
din Berlin (R.D.G.) în regia lui Walter Felsenstein 
şi într-o excelentă distribuţie. 

Raporturile elementelor ce alcătuiesc spectacolul 
au fost structurate de Felsenstein într-un limbaj 
propriu teatrului muzical. El caută metafora scenică 
a lucrării, dezvăluindu-i laturile ascunse și situînd 
eroii, acţiunea, decorul si muzica în relații noi, spre 


Ulrich Baumgartner 


Scenà din ,,Povestirile lui Hoffmann‘ în regia lui Walter Felsenstein 


a înfàptui acel Gesamtkunstwerk al cărui profet a 
fost Wagner si al cărui ideal estetic îl animă si pe 
regizorul Operei Comice berlineze. Ceea ce criticii 
vienezi au reţinut îndeosebi din spectacolul lui Fel- 
senstein a fost darul lui de a-i orienta pe spectatori 
într-o direcţie capabilă să-i apropie cel mai mult de 
unitatea dintre muzică şi dramă. 

Dacă spectacolele lirice au atras un public nume- 
ros, în întregime si în mod programatic adept al ope- 
rei, sălile concertelor n-au fost mai puţin asaltate, 
şi nu numai în cazul unor nume de fascinatie mon- 
dială, ca acela al lui David Oistrah, care a dirijat 
concertul inaugural al festivităților si a si cîntat 
Mozart cu acompaniamentul Filarmonicii vieneze. 
Cele trei recitaluri de pian, date de Claudio Arrau 
(Mozart, Brahms, Schumann), Nikita Magaloff (Scar- 
latti, Schumann, Musorgski) si Rudolf Serkin (Haydn, 
Beethoven, Schumann), ca si recitalul de sonate de 
Mozart al lui David Oistrah si Paul Badura-Skoda 
au constituit, pare-se, evenimentele de maximà no- 
blete muzicalà ale festivalului. 

Ne-a făcut plăcere să-l ascultăm — într-o bună 
formă vocală şi interpretativă — pe basul clujean 
Ionel Pantea la un matineu Mozart, alături de so- 


prana Christiane Sorell, si de Trioul „Mozart“ din 
Salzburg. Cu cîteva zile înainte am asistat la reci- 
talul de lieduri de Hugo Wolf cîntat de Elisabeth 
Schwarzkopf, si timăra interpretă a lui Mozart 
n-a pierdut nimic, comparată cu celebra cîntäreatä 
experimentatà si cizelată în expresie pînă la pelan- 
teria celor mai infime detalii. 

Filarmonica Naţională Ungară, condusă de Feren- 
csik János (Brahms, Kodály, Bartók), filarmonica 
din Praga, sub bagheta lui Vaclav Neuman (Dvorak) 
şi Orchestra de cameră din Bratislava (Waldstein, 
Förber, Leukauf, Romanovsky, Karl F. Muller) şi-au 
investit concertele cu emoția trezită doar de interpre- 
tările îndelung pregătite şi meditate. 

Spectacolele coregrafice au culminat cu prezența, 
pe scena Teatrului an der Wien, a trupei de dan- 
satori Kathakali din Kerala (India). Mişcarea, ges- 
tul, mimica acestor actori mascaţi, încărcaţi de or- 
namente şi costume luxuriante, şi-au pierdut valoa- 
rea şi semnificația curentă, convențională, pentru a 
se reîntoarce la menirea lor primordială, si anume 
oglindirea instinctivà a sentimentelor, emoţiilor și 
gîndirii. Mimica şi gestul sînt în concepţia artiștilor 
hinduși anterioare limbajului, transferînd asupra ci- 
netismului uman funcţiile limbajului vorbit. S-a mai 
detaşat din seria reprezentatiilor de calitate spec- 
tacolul trupei de balet a Teatrului de Stat din Stutt- 
gart, cu momente dansate pe muzică de Debussy, 
Skriabin şi Brahms. Toate elementele coregrafiei lui 
John Crenko au fost furnizate de observaţia zborului 
păsărilor si a mersului, fugii, poziţiei animalelor — 
un inepuizabil zäcämint de sugestii, pe care core- 
graful l-a sondat si l-a transpus în balet. Dansurila 
lui Crenko au devenit astfel o replică a naturii, fi- 
indcä au restructurat mișcarea şi i-au descoperit va- 
lentele expresive, găsindu-le raporturi greu de bă- 
nuit cu muzica. 


În lumina difuză a grădinilor de vară si a parcu- 
rilor, întrezărită prin legànarea teilor si castanilor, 
serile cu muzică Schrammel au conturat în sufletul 
numerosilor vizitatori străini ai festivalului imaginea 
pătrunzătoare a Vienei, ale cărei cîntece sînt mai 
apropiate celor ce au colindat o dată drumurile da- 
nubiene și sînt capabili să le proiecteze în aminti- 
rile lor istorice, Serile Alt-Wien, la pilpiirea lumî- 
nărilor clàtinate de suflul unei veri nu prea gene- 
roase, ca si ,,Schubertiadele“, concertul de serenade 
în decorul galben-cenusiu al burgului Kreuzenstein 
sau evocarea lui Beethoven în mica piață din Heil- 
genstadt au fost menite să reconstituie ambianta de 
altădată a unui oraș fremätind, de peste două secole, 
de graiul aluziv al muzicii. 

Păcat că tocmai spectacolul consacrat lui Johann 
Strauss — Heut spielt der Strauss de la Raimund 


theater, în care am revăzut-o pe Ilse Mayerhofer, o 
glorie în amurg a operetei vieneze — n-a strălucit 
prin calitățile de muzicalitate, finețe şi vervă atit 
de caracteristice locului. Dar evenimentele de seamă 


au fost în număr prea mare spre a acorda impor- 
tantà acestei incidentale aproximatii, care a satis- 
fàcut oricum exigentele nivelate ale turistilor ce se 
simt în capitala austriacă într-o zonă de tulburător 
magnetism. 

Valoarea Săptămiînilor festive vieneze o constituie, 
în ultimă instanţă, acumularea periodică de experi- 
ente artistice. Imensul material artistic furnizat an 
de an devine un patrimoniu al spectatorilor, le cize- 
leazà spiritul de observaţie si activează în ei capa- 
citatea de opţiune, convertind pe multi vizitatori 
ocazionali ai concertelor si reprezentatiilor de operi, 
operetă sau teatru în public constant. 

Deşi numărul mare al manifestărilor a pus în- 
tr-o evidentă dificultate critica vieneză, principalele 
concerte si spectacole muzicale au fost consemnate 
cu lux de amănunte în Die Presse si Kurier, ziare 
care au avut cuvinte de apreciere îmbucurătoare la 
adresa laureatilor români ai concursului de vioară 
si canto din cadrul Săptămiînilor festive 1972, 


GEORGE SBÂRCEA 


ziunea Italiană Radio- 


NOTE 


Filarmonica din Moscova sărbă- 
toreşte anul acesta 50 de ani de 
existenţă. Primul său concert a 
avut loc în ianuarie 1922 şi a cu- 
prins: Simfonia a IX-a de Bce- 
thoven si lucrări de Skriabin si 
Rahmaninov. Semicentenarul va 
fi sărbătorit prin participarea la 
concerte a trei formaţii orchestra- 
le de prestigiu; Orchestra simfo- 


nică de Stat a U.R.S.S., condusă 
de Evghenii Svetlanov, Orchestra 
simfonică a Filarmonicii, condusă 


de Kiril Kondrasin si Orchestra de 
camerà a lui Rudolf Barsai. 


În luna iunie 1972, la Moscova 
a avut loc un nou festival: ,,Va- 
ra muzicală moscovità“ Cu acest 


prilej au concertat cele mai bune 
orchestre, coruri și cei mai buni 
soliști instrumentiști din Moscova, 
Leningrad si din multe republici 
unionale. Creația 
sovietici a ocupat un loc important 


compozitorilor 
în programele festivalului. 

În cadrul festivalului  „Primă- 
vara la Praga“ care a avut loc în 
luna mai 1972, Orchestra Simfonică 
de Stat a U.R.S.S., condusă de Ev- 


ghenii Svetlanov, a prezentat re- 
centa lucrare a lui Tihon Hrenni- 


kov — Concertul nr. 2 pentru pian 
şi orchestră. Solist: compozitorul. 
Cele două concerte pentru pian ale 
lui Hrennikov sînt scrise la dis- 
tanta de 40 de ani. 


Muzicologul sovietic Leonid Eu- 
telis a elaborat o amplà lucrare 
apàrutà de curînd la Moscova, lu- 
crare dedicatà vietii si operei ce- 
celor ma; importanti muzicieni ai 
secolului XX. Autorul se ocupă în 
special de creaţia lui Gustav Mah- 
ler, Paul Hindemith, Maurice Ra- 
vel, Béla Bartok, Jean Sibelius, 
Benjamin Britten, Igor Stravinsky, 
Serghei Prokofiev si Dmitri Sos- 
takovici. 


Tot la Moscova a apärut primul 
almanah sovietic consacrat ,,Muzi- 
cii secolului XX“. În el sînt expu- 
se probleme de estetică muzicală 
specifice muzicii ` contemporane, 
precum si probleme legate de cre- 
atia compozitorilor sovietici si strà- 
ini. Sînt trecute în revistà lucràri 
chiar în 


reprezentative apărute 


ultimii ani. 


Un spectacol de televiziune cu 
opera Rigoletto de Verdi a fost 
realizat în coproducție de trei so- 
cietàti: Televiziunea Republicii 


Democrate Germane, Radiotelevi- 


(R.A.I) si 
televiziunea Franceză (O.R.T.F.). 
În rolurilé principale au fost dis- 
tribuiti solişti de renume de la 
Opera Scala din Milano. Conduice- 
rea muzicală: Francesco Molinari- 
Pradelli. 


În luna martie 1972 a avut loc 
Festivalul de la Salzburg — adevă- 
rată apoteozà a muzicii care a reu- 
nit reprezentanţi de frunte ai şcolii 
interpretative germane. Sub condu- 
cerea lui Herbert von Karajan, Or- 
chestra Filarmonică din Berlin a 
prezentat Matthăus-Passion de J. S. 
Bach (cu Dietrich Fischer Dieskau, 
Peter Schreier, Christa Ludwig, 


Gundula Janowitz, Walter Berry) — 
concert coplesitor prin valoarea si 


forta sa emotionalà. 

Tot Herbert von Karajan a con- 
dus răsunătorul spectacol al operei 
Tristan şi Isolda de Wagner, care 
a reunit un impresionant mănunchi 
de interpreţi de mare clasă: Jan 
Vickers (Tristan), Helga Dernesch 
(Isolda), Christa Ludwig (Brangàne), 
Karl Ridderbusch (regele Marke), 
Walter Berry (Kurwenal), Regia a 
aparţinut lui Gunther Schneider- 
Siemssen iar decorurile şi costumele 
au fost semnate de George Wakhe- 


vitch. 
ILEANA RATIU 

OEUVRES DE GEORGES ENESCO PUBLIEES EN ROUMANIE 


1. MUSIQUE SYMPHONIQUE, VOCALE- 

SYMPHONIQUE ET CONCERTANTE 


Symphonie concertante pour violoncelle et 
orchestre, op. 8 (Bucarest, E.S.P.L.A., 1956 : 
partition, réduction pour violoncelle et pia- 
no, matériaux pour orchestre). 

Suite d'orchestre, op. 9 (Bucarest, E.S.P.L.A. 
1956 : partition et materiaux d’orchestre). 
l'e Rhapsodie Roumaine en La majeur, op. 
11, No. 1 (Bucarest, E.S.P.L.A., 1956 : Tran- 
scription de concert pour piano seul par 
le compositeur, partition d'orchestre et 
matériaux d'orchestre). 

2° Rhapsodie Roumaine en Ré majeur, op. 
11, No. 2 (Bucarest, E.S.P.L.A., 1958: par- 
tition, transcription pour piano et matériaux 
d’orchestre). 

Symphonie en Mi bemol, op. 13 (Buca- 
rest, E.S.P.L.A., 1958: partition de poche, 
partition d'orchestre et matériaux d’orches- 
tre). 

Symphonie No. 2, en La majeur. op. 17 
(Bucarest, Ed. Muzicală, 1968 : partition de 
poche, partition d'orchestre et matériaux 
d'orchestre). 


— 2# Suite d'orchestre en Ut majeur, op. 20 


(Bucarest, Ed. Muzicală, 1965 : partition de 
poche, partition d'orchestre et matériaux 
d'orchestre). 

Symphonie No. 3, en Ut majeur, op. 21 
(Bucarest, Ed. Muzicală, 1968: partition 
d'orchestre et matériaux d'orchestre). 
Suite No. 3 „Villageoise“, en Ré majeur, 
op. 27 (Bucarest, Ed. Muzicală, 1967 : par- 
tition de poche, partition d’orchestre et 
matériaux d'orchestre). 

Ouverture de concert sur des thèmes dans 
le caractère populaire Roumain, en La ma- 
jeur, op. 32 (Bucarest, Ed. Muzicală, 1967 : 
partition de poche, partition d'orchestre et 
matériaux d'orchestre). 

„Vox Maris“—Poeme symphonique, op. 31 
(Bucarest, Ed. Muzicalä, 1967 : partition de 
poche, partition d'orchestre, partition pour 
choeur et matériaux d'orchestre). 


. MUSIQUE D'OPERA 


Oedipe, tragédie lyrique en 4 actes et 6 ta- 
bleaux. Poème d’Edmond Fleg. Op. 23 
(Bucarest, Ed. Muzicală, 1965: partition 
d'orchestre, réduction pour piano et chant 
par Henry Lauth, partition pour choeur, li- 
vret et matériaux d'orchestre). 


3. 


MUSIQUE DE CHAMBRE 


Sonate pour piano et violon, op. 2 (Buca- 
rest, E.S.P.L.A., 1956: partition et partie). 


Suite dans le style ancien pour piano seul, 
op. 3 (Bucarest, E.S.P.L.A., 1956 : partition). 


Variations pour 2 pianos, op. 5 (Bucarest, 
E.S.P.L.A. 1956). 


2™ Sonate pour piano et violon, op. 6 
(Bucarest, E.S.P.L.A., 1956,: partition et 
partie). 


Octuor en Ut majeur pour 4 violons, 2 al- 
tos et 2 vicloncelles, op. 7 (Bucarest, E.S.P.- 
L.A., 1957 : partition et parties). 


Suite pour piano, op. 10 (Bucarest, E.S.P.- 
L.A., 1956 : partition). 


Intermède pour instruments à cordes, op. 12 
Bucarest, Ed. Muzicală, 1967: partition et 
parties). 


Impromptu concertant pour violon et piano 
(Bucarest, Revista Muzica, supplément No. 7, 
1958 : partition). 


Prélude et Fugue pour piano (Bucarest, Ed. 
Muzicalà, 1965 : partition). 


Cadence pour „Le Concerto pour violon et 
orchestre en Ré majeur“ de Johannes 
Brahms (Bucarest, Ed. Muzicală, 1965) 


Allegro de concert pour harpe chromatique 
seule (Bucarest, E.S.P.L.A., 1956). 


Cantabile et Presto pour flûte avec accom- 
pagnement de piano (Bucarest, E.S.P.L.A,, 
1956 : partition et partie). 


Doina — pour chant, alto et violoncelle. 
Vers populaires — Collection Vasile Alec- 
sandri (Bucarest, Ed. Muzicalà, 1965 : par- 
tition et parties). 


Dixtuor pour 2 flûtes, hautbois, cor anglais, 
2 clarinettes, 2 bassons et 2 cors, op. 14 
(Bucarest, Ed. Muzicalä, 1966 : partition de 
poche, partition et parties). 


Concertstück pour alto avec accompagne- 
ment de piano (Bucarest, E.S.P.L.A., 1956 : 
partition et partie). 


Légende pour trompette avec accompa- 
gnement de piano (Bucarest, ES.P.LA, 
1956 : partition et partie). 


— Quatuor pour piano, violon, alto et violon- 


celle, op. 16 (Bucarest, Ed. Muzicalä, 1968 : 
partition de poche, partition et parties). 
Suite pour piano [No. 3 op. 18] (Bucarest, 
Revista Muzica, supplément No. 8, 1958). 
I” Quatuor en Mi bémol majeur, pour 
deux violons, un alts et un violoncelle, op. 
22, No. 1 (Bucarest, Ed. Muzicalä, 1965 : 
partition de poiche et parties). 

Sonate pour piano en Fa dièse mineur, op. 
24, No. 1 (Bucarest, E.S.P.L.A., 1956). 


3ème Sonate pour piano et violon, dans le 
caractère populaire Roumain, en La mineur, 
op. 25 (Bucarest, Ed. Muzicală, 1956 : parti- 
tion et partie). 

3ème Sonate pour piano, en Ré majeur, op. 
24, No. 3 (Bucarest, Ed. Muzicală, 1965). 


2° Sonate pour piano et violoncelle, en 
Ut majeur, op. 26, No. 2 (Bucarest, Ed. Mu- 
zicalä, 1964 : partition et partie). 


„Impressions d’Enfance“ — pour violon et 
piano, op. 28 (Bucarest, Ed. Muzicală, 1964 : 
partition et partie). 


Quintette pour piano, 2 violons, alto et vio- 
loncelle, op. 29 (Bucarest, Ed. Muzicală, 
1968 : partition et parties). 


24 Quatuor pour piano, violon, alto et 
violoncelle, en Ré mineur, op. 30 (Bucarest, 
Ed. Muzicală, 1968 : partition, partition de 
poche et parties). 


Cadences pour ,Le Concerto en Ré majeur, 
No. 4, pour violon et orchestre“ de W. A. 
Mozart (Bucarest, Revista Muzica, No. 3, 
1969, pag. 13: W. G. Berger — „Două ca- 
dente inedite de Geonge Enescu“). 


Cadences pour »Le Concerto en Sol majeur 
pour violon et orchestre“ de Joseph Haydn 
(Bucarest, Revista Muzica, No. 3, 1969, 
pag. 13: W. G. Berger — „Două cadente 
inedite de George Enescu‘). 


2° Quatuor en Sol majeur pour deux vio- 
lons, un alto et un violoncelle, op. 22, No. 2 
(Bucarest, Ed. Muzicală, 1967, d'apres les 
parties autographes du Musée ,,Georges 
Enesco“ ` partition de poche et parties). 


Symphonie de chambre, op. 33 — pour 12 
instruments seules (Bucarest, Ed. Muzicalà 
1965 : partition de poche, partition et par- 
ties pour 12 instruments). 

4. MUSIQUE VOCALE (CHANT ET PIANO) — Silence !... pour chant et piano, sur un poe- 
me de Albert Samain (Bucarest, Revista 


— Trois mélodies pour voix graves et piano, Muzica, supplément No. 7, 1958). 


op. 4: „Le Desert“, „Le Galop“ et „Soupir“ — Sept Chansons de Clement Marot, pour 


(Bucarest, E.S.P.L.A., 1956). hant et piano, op. 15: „Estrene ă Anne“ 
— 14 Lieder nach Gedichte von Carmen Sylva : Tan WW P 7. Pi A » Il i 
„Languir me fais...“, „Aux demoyselles pa- 


Zaghaft“ Armes  Măgdlein“ Junge A 
„Ag "P 8 » Une resseuses d'escrire à leurs amys“, „Estrene 


S erzen“ (Duo in Canon-Form „De , 
chm , ( , } „Der de la Rose“, „Present de couleur blanche“, 
Schmetterlingskuss“, „Reue“,  „Schlaflos, , | LD 

| | A M R . „Changeons propos, c’est trop chanté d'a- 
„Frauenberut“, „Waldgesang“ (für gemis- « . a 

a LU mours...“, „Du confict en douleur“ (Buca- 
chten Chor), „Maurenlied“, ,Kônigshusaren- rest, E.S.P.L.A., 1956) 
lied‘, „Die Kirschen“ (für Soprano, Bary- a i 
ton, Violoncello und Clavier), „Entsagen“, Les ouvrages parus à l'ES.PL.A. ont été imprimés 
„Morgengebeti, „Regen“ (,,Pluie* — tra- aux termes du contract avec les Editions Enoch et 
Cie. 


duction française par Georges Enesco) — ` Ed. Muzicală Lo 

[eg - 

(Bucarest, Ed. Muzicalà. 1968). Les ouvrages parus aux . uzicalà ont ete im 

primés aux termes du contract avec les Editions 

— Quatre Mélodies sur poèmes de Fernand Salabert S. A. 
Gregh, op. 19: „Pluie“, „Le Silence musi- 
cien“, „L'/Ombre est bleue“ (Bucarest, Ed. 

Muzicală, 1967). TITUS MOISESCU 

